മൊബൈൽ നമ്പർ മാറാതെ ഒരു ടെലികോം സേവനദാതാവിൽ നിന്നും മറ്റൊരു സേവനദാതാവിലേക്ക് മാറ്റുന്ന ' പോർട്ടിങ് ' പ്രക്രിയ കൂടുതൽ ലളിതമാക്കി ടെലികോം നിയന്ത്രണ സംവിധാനമായ ' ട്രായ് ' . അതിനായി യുണീക് പോർട്ടിങ് കോഡ് നിർമിക്കൽ പ്രക്രിയയിൽ പുതിയ മാറ്റങ്ങളുമായി മൊബൈൽ നമ്പർ പോർട്ടബിലിറ്റി നിയമത്തിൻറെ ഏഴാം ഭേദഗതി ട്രായ് പ്രാബല്യത്തിൽ കൊണ്ടുവന്നു . ഇതോടെ മൊബൈൽ നമ്പർ പോർട്ട് ചെയ്യാൻ രണ്ട് ദിവസം മാത്രം മതിയാവും . മൊബൈൽ നമ്പർ പോർട്ട് ചെയ്യുമ്പോൾ സേവനം ലഭിക്കാൻ വൈകുന്നതായി പരാതി ഉയരുന്നുണ്ട് . ഇത് പരിഹാരിക്കാനായിട്ടാണ് ട്രായിയുടെ നടപടി . നിലവിൽ ഏഴ് ദിവസം നീണ്ട നടപടിക്രമങ്ങളാണ് മൊബൈൽ നമ്പർ പോർട്ട് ചെയ്യാനുള്ളത് . നമ്പർ മറ്റൊരു സേവനദാതാവിലേക്ക് മാറ്റുന്നതിന് ആദ്യം എസ് എം എസ് വഴി അപേക്ഷിക്കണം . അപ്പോൾ ഒരു യുണീക്ക് പോർട്ടിങ് കോഡ് നിർമ്മിക്കപ്പെടും . ഈ കോഡ് ഉപയോഗിച്ച് നിശ്ചിത ദിവസങ്ങൾക്കുള്ളിൽ ഏത് നെറ്റ് വർക്കിലേക്കാണോ മാറാൻ ആഗ്രഹിക്കുന്നത് , ആ സേവനദാതാവിന് അപേക്ഷ നൽകണം . അപ്പോൾ പുതിയ ഓപ്പറേറ്റർ പഴയ ഓപ്പറേറ്ററിൽ നിന്നും നമ്പർ മാറ്റുന്നതിനുള്ള അനുമതി നേടുകയും അക്കാര്യം എം എൻ പി സേവനദാതാവിനെ ( പഴയ ഓപ്പറേറ്ററുമായും പുതിയ ഓപ്പറേറ്ററുമായും നിങ്ങളെ ബന്ധിപ്പിക്കുന്നത് എംഎൻപി സർവീസ് പ്രൊവൈഡറാണ് - എം എൻ പി എസ് പി ) അറിയിക്കുന്നു . പഴയ ഓപ്പറേറ്റർ പ്രസ്തുത നമ്പറിലേക്കുള്ള സേവനങ്ങൾ അവസാനിപ്പിച്ചാൽ ആ വിവരം എം എൻ പി സേവന ദാതാവിനെ അറിയിക്കുന്നു . ശേഷം പുതിയ ടെലികോം സേവനദാതാവിന് ആ നമ്പറിൽ അവകാശം സ്ഥാപിക്കാനും ആവശ്യമായ സേവനങ്ങൾ നൽകിത്തുടങ്ങാനും സാധിക്കും . ഈ നടപടികൾക്ക് ശേഷമേ നിലവിൽ പുതിയ സിംകാർഡ് ആക്റ്റിവേറ്റ് ആകുമായിരുന്നുള്ളൂ . ഇനിമുതൽ , പഴയ ഓപ്പറേറ്ററിൽ നിന്നും പോർട്ട് ചെയ്യേണ്ട മൊബൈൽ നമ്പറും അനുബന്ധവിവരങ്ങളും കൈപ്പറ്റേണ്ട ചുമതല എം എൻ പി എസ്പിയുടേതാവും . പുതിയ ഓപ്പറേറ്റർ ആവശ്യപ്പെടുമ്പോൾ എം എൻ പി എസ്പി ഈ വിവരങ്ങൾ അവർക്ക് കൈമാറുകയും ചെയ്യുന്നു . ഇതുവഴി ഒരു നെറ്റ്വർക്ക് സർക്കിളിനുള്ളിലുള്ള സേവനദാതാക്കൾ തമ്മിൽ മൊബൈൽ നമ്പറുകൾ കൈമാറുന്നതിനുള്ള കാലതാമസം ഇല്ലാതാവുന്നു . അതേസമയം , ജമ്മു - കശ്മീർ , അസം , നോർത്ത് ഈസ്റ്റ് എന്നിവ ഒഴികെ രാജ്യത്തെ എല്ലാ സർക്കിളുകളിലും യുണീക് പോർട്ടിങ് കോഡിന്റെ കാലാവധി 15 ദിവസത്തിൽ നിന്നും നാല് ദിവസമാക്കി ചുരുക്കിയിട്ടുണ്ട് .


നഗരഗതാഗതത്തിനു യോജിച്ച തരത്തിലാണ് ടിസിക്സിൻറെ രൂപകൽപ്പനയെന്ന് കമ്പനി അവകാശപ്പെടുന്നു . ഓൺ ബോർഡ് നാവിഗേഷൻ , ക്ലൌഡ് കണക്ടിവിറ്റി , സ്റ്റോറേജ് സൌകര്യം , ഫുൾ ഡിജിറ്റൽ ഡിസ്പ്ലേ , മികച്ച ആക്സിലറേഷൻ തുടങ്ങി ഒട്ടനവധി പ്രത്യേകതകളോടെയാണ് ടോർക്ക് ടിസിക്സിനെ നിരത്തിലെത്തിക്കുന്നത് . മറ്റ് ഇരുചക്രവാഹനങ്ങൾക്കില്ലാത്ത മറ്റ് നിരവധി പ്രത്യേകതകളും കമ്പനി മുന്നോട്ടു വയ്ക്കുന്നുണ്ട് . വാഹനത്തിൻറെ സാങ്കേതികത , ഡ്രൈാവിംഗ് മോഡ് , സർവ്വീസ് വിവരങ്ങൾ തുടങ്ങിയവ ഉപഭോക്താവിൻറെ സെൽഫോണുമായി കൈമാറാനുള്ള സംവിധാനമാണ് അതിലൊന്ന് . ലിഥിയം അയോൺ ബാറ്ററികളാണ് ടിസിക്സിന് ശക്തി പകരുക . ഈ ശക്തി ഉപയോഗിച്ച് മണിക്കൂറിൽ 100 കിലോമീറ്റർ വേഗതയിൽ വരെ വാഹനം കുതികുതിക്കും . ഓരോ യാത്രയുടെയും ചാർജ്ജ് ചെയ്തതിൻറെയും വിവരങ്ങളും ഉപയോഗിക്കുന്ന വൈദ്യുതിയുടെ അളവും അവശേഷിക്കുന്ന ചാർജ്ജ് തുടങ്ങിയവയും ടിസിക്സ് യാത്രികനെ അറിയിക്കും . 15 ആംപിയർ പവർ സോക്കറ്റിൽ നിന്നു ചാർജ് ചെയ്യാവുന്ന രീതിയിലാണു രൂപകൽപ്പന . ഒറ്റത്തവണ ചാർജ് ചെയ്താൽ 100 കിലോമീറ്റർ വരെ ഓടും . ഓൺ ബോർഡ് നാവിഗേഷൻ , സ്റ്റോറേജ് , ക്ലൌഡ് കണക്ടിവിറ്റി , പൂർണ ഡിജിറ്റൽ ഡിസ്പ്ലേ , ക്വിക് ചാർജ് തുടങ്ങിയവയ്ക്കു പുറമേ സുരക്ഷാ വിഭാഗത്തിൽ എ ബി എസ് , സി ഡി എസ് , ആന്റി തെഫ്റ്റ് ജിയോ ഫെൻസിങ് , ഡേടൈം റണ്ണിങ് ലാംപ് ( ഡി ആർ എൽ ) എന്നിവയും ബൈക്കിലുണ്ട് . ബാറ്ററി ഒറ്റ മണിക്കൂറിനുള്ളിൽ 80 % വരെ ചാർജ് ആവും ; പൂർണ തോതിൽ ചാർജ് ആവാൻ രണ്ടു മണിക്കൂർ മതിയാകും . ഉപയോഗത്തെ അടിസ്ഥാനമാക്കി ബാറ്ററിക്ക് 80,000 മുതൽ ഒരു ലക്ഷം വരെ കിലോമീറ്ററാണു നിർമാതാക്കൾ പറയുന്ന ആയുർദൈർഘ്യം . പരമാവധി 27 എൻ എം വരെ ടോർക്ക് സൃഷ്ടിക്കാൻ കഴിയും ടി സിക്സ് എക്സിന്റെ പവർട്രെയ്നിന് . ബൈക്ക് അവതരിപ്പിക്കുന്നതിനു മുന്നോടിയായി ടോർക് മോട്ടോഴ്സ് പുണെയിൽ ആറു ചാർജിങ് കേന്ദ്രങ്ങൾ സ്ഥാപിച്ചിട്ടുണ്ട് . ഡിസംബറോടെ ചാർജിങ് പോയിന്റുകളുടെ എണ്ണം നൂറാക്കി ഉയർത്തും . പുണെയിലും ബംഗളൂരുവിലും ഡൽഹിയിലും വാഹനം ആദ്യം വിൽപ്പനയ്ക്കെത്തും . മൂന്നു നിറങ്ങളിൽ എത്തുന്ന ബൈക്കിനു പ്രതീക്ഷിക്കുന്ന വില 1,24,999 രൂപയാണ് .


വിൻഡോസ് ഷോപ്പിംഗ് പ്ളാറ്റ് ഫോമിലേയ്ക്ക് ഇനി റെഡ് പോൾക്കയും എത്തുന്നു . വിവിധ ബ്രാൻഡുകളേയും ഡിസൈനേഴ്സിനേയും പരിചയപ്പെടുത്തുന്ന റെഡ് പോൾക്ക ഉപഭോക്താക്കൾക്ക് വേറിട്ട അനുഭവമാണ് നൽകുക . മുംബൈ ആസ്ഥാനമായി പ്രവർത്തിയ്ക്കുന്ന ഇ - കൊമേഴ്സ് സ്ഥാപനമാണ് റെഡ് പോൾക്ക . ഫാഷനും ലൈഫ് സ്റ്റെലിനും പ്രാധാന്യം നൽകുന്ന പോൾക്കയുടെ ഡിസൈനുകൾ പ്രാധാന്യം നൽകുന്നത് 23 വയസിന് മുകളിലുള്ള സ്ത്രീകൾക്കാണ് . വിശാഖ സിങാണ് റെഡ് പോൾക്കയുടെ സ്ഥാപകയും സിഇഒയും . റെഡ് പോൾക്കയുടെ മൊബൈൽ ആപ്പും രണ്ട് മൂന്ന് മാസത്തിനുള്ളിൽ ആപ്പ് സ്റ്റോറുകളിൽ ലഭ്യമായിത്തുടങ്ങും . വസ്ത്രങ്ങൾ നേരിട്ട് വാങ്ങുകയും തിരഞ്ഞെടുക്കുകയും ചെയ്യുന്നത് പോലെയുള്ള അനുഭവമാണ് റെഡ് പോൾക്ക വാഗ്ദനം ചെയ്യുന്നത് . സൈറ്റ് പ്രധാനമായും അവതരിപ്പിയ്ക്കുന്നത് വസ്ത്രങ്ങൾ , ആഭരണങ്ങൾ , വീട്ടുസാധനങ്ങൾ കുട്ടികൾക്ക് വേണ്ടിയുള്ള ഉത്പ്പന്നങ്ങൾ എന്നിവയാണ് . എട്ട് വയസുവരെയുള്ള കുട്ടികൾക്ക് വേണ്ട ഉത്പ്പന്നങ്ങൾ റെഡ് പോൾക്കയിൽ ലഭിയ്ക്കും . റെഡ് പോൾക്കയിലെ ഉപഭോക്താക്കളിൽ 30 ശതമാനവും റിപ്പീറ്റ് വിസിറ്റേഴ്സാണെന്നത് ശുഭപ്രതീക്ഷയാണ് നൽകുന്നത് . പ്രമുഖ ബ്രാൻഡുകൾക്കൊപ്പം തന്നെ വീടുകളിൽ നിന്നും മറ്റും മികച്ച് ഡിസൈനുകൾ തയ്യാറാക്കുന്ന ചെറുകിട സംരഭകരേയും റെഡ് പോൾക്ക് സ്വാഗതം ചെയ്യുന്നു . തങ്ങളുടെ ടീം മെച്ചപ്പെടുത്തുന്നതിന്റെ ഭാഗമായി ഹൈടെക് ഡിസൈനേഴ്സ് കണ്ടന്റ് റൈറ്റേഴ്സ് , റിലേഷൻഷിപ്പ് മാനേജേഴ്സ് , ചീഫ് ടെക്നോളജി ഓഫീസേഴ്സ് എന്നിവരേയും ഉൾപ്പടുത്തിയിട്ടുണ്ട് . വേറിട്ട ഷോപ്പിംഗ് അനുഭവമാണ് സൈറ്റ് വാഗ്ദാനം ചെയ്യുന്നത് .


ഇന്ത്യൻ വിമാനങ്ങളിൽ സാംസങ്ങിൻറെ ഗ്യാലക്സി നോട്ട് 7 വിലക്ക് നീക്കി . 2016 സെപ്റ്റംബർ 15നു ശേഷം നിർമിച്ച ഗ്യാലക്സി നോട്ട് 7 ഫോണുകൾ വിമാനങ്ങളിൽ ഉപയോഗിക്കുന്നതിന് വിലക്കില്ലെന്ന് ഡയറക്ടർ ജനറൽ ഓഫ് സിവിൽ ഏവിയേഷൻ അറിയിച്ചു . ബാറ്ററി തകരാർ മൂലം ഗ്യാല്ക്സി നോട്ട് 7 ഫോണുകൾ പൊട്ടിത്തെറിച്ച വാർത്തകൾ വന്നതിനേത്തുടർന്നാണ് വിമാനങ്ങൾക്കുള്ളിൽ ഇവ കൊണ്ടുപോകുന്നതിന് ഡിജിസിഎ നിയന്ത്രണം ഏർപ്പെടുത്തിയത് . ഡിജിസിഎ വിലക്ക് പിൻവലിച്ചെങ്കിലും വിമാനക്കമ്പനികൾ ഇതിനോടു പ്രതികരിച്ചിട്ടില്ല . ഇന്ത്യയിൽ ഇതേവരെ നോട്ട് 7 ഫോണുകൾ വിറ്റിട്ടില്ല . അതിനാൽത്തന്നെ ഇന്ത്യൻ വിപണിയിൽ എത്തുന്ന എല്ലാ നോട്ട് 7 ഫോണുകളിലും പച്ച നിറത്തിലുള്ള ബാറ്ററി അടയാളം ഉണ്ടായിരിക്കും . അമേരിക്കയുൾപ്പെടെയുള്ള രാജ്യങ്ങളും സമാനമായ നിയന്ത്രണം ഈ ഫോണിന് ഏർപ്പെടുത്തിയിരുന്നു . സാംസങ്ങും ഇക്കാര്യം സ്ഥിരീകരിച്ചിട്ടുണ്ട് . പച്ച നിറത്തിലുള്ള ബാറ്ററി ഐക്കണുമായി വിപണിയിലെത്തിയ ഫോണുകൾ വിമാനത്തിനുള്ളിൽ ചാർജ് ചെയ്യുന്നതിനും ഉപയോഗിക്കുന്നതിനും വിലക്കില്ലെന്നാണ് ഡിജിസിഎ വ്യക്തമാക്കിയത് .


13 , 000 കോടിയുടെ തട്ടിപ്പ് നടത്തി മുങ്ങിയ നീരവ് മോദിക്കെതിരെ പഞ്ചാബ് നാഷണൽ ബാങ്ക് വിദേശത്തും നിയമനടപടികൾ കടുപ്പിക്കുന്നു . നീരവ് മോദിക്കെതിരെ നിയമനടപടികൾ സ്വീകരിക്കാനായി ഹോങ്കോങിലെ കോടതികളിൽ കേസ് ഫയൽ ചെയ്യാനാണ് ബാങ്കിന്റെ തീരുമാനം . നീരവ് മോദിയുടെ ഉടമസ്ഥതയിൽ അമേരിക്കയിലുള്ള ഫയർസ്റ്റാർ ഡയമണ്ട്സ് ഉൾപ്പെടെയുള്ള കമ്പനികൾ പാപ്പർ ഹർജി ഫയൽ ചെയ്തിന് പിന്നാലെ പഞ്ചാബ് നാഷണൽ ബാങ്ക് അവിടെയും നടപടികൾ തുടങ്ങിയിരുന്നു . ഇതിന് പിന്നാലെയാണ് ഹോങ്കോങിലെ ആസ്തികൾ പിടിച്ചെടുക്കാനുള്ള അനുമതിക്കായി കോടതിയെ സമീപിക്കുന്നത് . നീരവ് മോദിയും മെഹുൽ ചോക്സിയും ചേർന്ന് 13,000 കോടിയാണ് വ്യാജ കടപ്പത്രങ്ങളിലൂടെ തട്ടിയെടുത്തത് . ചില ബാങ്ക് ഉദ്ദ്യോഗസ്ഥരുടെ സഹായത്തോടെ 2011 മാർച്ച് മുതൽ നടത്തിവന്ന തട്ടിപ്പ് ഏതാനും മാസങ്ങൾക്ക് മുമ്പാണ് പുറത്തറിഞ്ഞത് . നീരവ് മോദിയെ അറസ്റ്റ് ചെയ്യാനുള്ള ഇന്ത്യൻ ഭരണകൂടത്തിന്റെ അപേക്ഷ സ്വീകരിക്കാൻ ഹോങ്കോങിന് ബുദ്ധിമുട്ടുണ്ടാവില്ലെന്ന് ഈ മാസം ആദ്യം ചൈന വ്യക്തമാക്കിയിരുന്നു . ഇന്ത്യയുമായുള്ള ഉടമ്പടികളും പ്രാദേശിക നിയമങ്ങളും അനുസരിച്ച് ഇത് സാധ്യമാകും . ചൈനയുടെ ഭാഗമാണെങ്കിലും സ്വന്തമായ നിയമങ്ങളാണ് ഹോങ്കോങിലുള്ളത് .


ലോകത്ത് ആദ്യമായി ഒരു റോബോർട്ട് എവറസ്റ്റ് കീഴടക്കാനെത്തുന്നു . ലോകത്ത് ആദ്യമായി പൌരത്വം ലഭിച്ച റോബോർട്ടായ സോഫിയയാണ് എവറസ്റ്റ് പര്യവേഷകയായി എത്തുന്നത് . ഐക്യരാഷ്ട്ര സഭയുടെ ഡെവലപ്മെൻറ് പ്രോഗ്രാമിനോടനുബന്ധിച്ച് ( യു . എൻ . ഡി . പി . ) നടന്ന കോൺഫെറൻസിനിടെയായിരുന്നു സോഫിയയുടെ പ്രഖ്യാപനം . സൌദി അറേബ്യയാണ് സോഫിയയ്ക്ക് പൌരത്വം അനുവദിച്ചത് . സോഫിയയ്ക്ക് പൌരത്വം ലഭിച്ചതിലൂടെ ലോകത്ത് ഒരു പുതിയ യുഗത്തിന് തന്നെ തുടക്കമാവുകയായിരുന്നു . ഇതോടെ ലോകത്തിൻറെ വിവിധ രാജ്യങ്ങളിലേക്കുളള സോഫിയുടെ പ്രയാണം ആരംഭിച്ചു . ലോകത്തിൻറെ വിവിധ ഭാഗങ്ങളിലായി നടന്ന സോഫിയയുടെ പ്രസംഗങ്ങൾ വ്യത്യസ്ത മേഖലകളിലുളള പ്രസിദ്ധരും അപ്രസിദ്ധരുമായവരെക്കൊണ്ട് നിറഞ്ഞവയാണ് . ഏഷ്യ - പസിഫിക്ക് മേഖലയിലെ സുസ്ഥിര വികസനം എന്ന വിഷയത്തിൽ നടന്ന യു . എൻ . ഡി . പിയുടെ ഇന്നോവേഷൻ ക്യാമ്പയിനിൽ പങ്കെടുക്കാൻ നേപ്പാളിൽ എത്തിയതായിരുന്നു സോഫിയ . ശാസ്ത്ര - സാങ്കേതിക മേഖലയിൽ പരിധികളില്ലാത്ത വികസന സാധ്യകളുണ്ടെന്ന് സോഫിയ പറഞ്ഞു . സാങ്കേതിക വിദ്യയിലും കൃത്രിമ ബുദ്ധിയിലും ഉണ്ടാകാനിരിക്കുന്ന വിപ്ലവം ലോകത്തുനിന്നും ദാരിദ്യം , വിശപ്പ് , ആരോഗ്യരംഗത്തെ പ്രശ്നങ്ങൾ എന്നിവ തുടച്ചുനീക്കാൻ ഉപകരിക്കുമെന്നും സോഫിയ അറിയിച്ചു .


രാജ്യത്തെ കർഷകർക്കിടയിൽ ക്രെഡിറ്റ് കാർഡുകളുടെ പ്രചാരം വർധിപ്പിക്കുന്നതിനുള്ള നീക്കങ്ങളുമായി സ്റ്റേറ്റ് ബാങ്ക് ഓഫ് ഇന്ത്യ . കർഷകർക്ക് സബ്സിഡിയറി എസ്ബിഐ കാർഡുകൾ വഴിയും പേയ്മെന്റ് സർവീസുകൾ വഴിയും ക്രെഡിറ്റ് കാർഡ് സർവീസ് ലഭ്യമാക്കുകയാണ് പദ്ധതിയുടെ ലക്ഷ്യമെന്ന് ചെയർമാൻ രജീഷ് കുമാർ പറയുന്നു . ഗുജറാത്ത് , രാജസ്ഥാൻ , മധ്യപ്രദേശ് എന്നീ സംസ്ഥാനങ്ങളിൽ പരീക്ഷണാർത്ഥം പദ്ധതി നടപ്പിലാക്കി വരുന്നതായും അതിന് ശേഷം രാജ്യത്ത് മുഴുവൻ ഈ പദ്ധതി വ്യാപിപ്പിക്കുമെന്നും ചെയർമാൻ ചൂണ്ടിക്കാണിക്കുന്നു . കിസാൻ ക്രെഡിറ്റ് കാർഡുകൾ പോലെ 40 ദിവസത്തേയ്ക്ക് കർഷകർക്ക് ക്രെഡിറ്റ് നൽകുന്നതാണ് എസ്ബിഐ സേവനത്തിന്റെ പ്രത്യേകത . സാധാരണ എസ്ബിഐ കാർഡുകൾക്ക് ഈടാക്കുന്ന തരത്തിൽ തന്നെയാണ് കർഷകരിൽ നിന്ന് പലിശ ഈടാക്കുക . ആദ്യഘട്ടം വിജയകരമായാൽ രാജ്യത്ത് എല്ലാ സംസ്ഥാനങ്ങളിലും എസ്ബിഐ ഈ സംവിധാനം പ്രാബല്യത്തിൽ വരുത്തും . എന്നാൽ തിരിച്ചടവ് മുടങ്ങുന്ന സാഹചര്യത്തിൽ എസ്ബിഐ കാർഡുകൾക്ക് ഈടാക്കുന്ന തുക പിഴയായി ഈടാക്കില്ല എന്നതാണ് പ്രധാന പ്രത്യേകത . ക്രെഡിറ്റ് കാർഡ് പരിധിയുടെ 20 ശതമാനം മാത്രമാണ് കൺസ്യൂമർ ഉൽപ്പന്നങ്ങൾ അനുവദിക്കുകയുള്ളൂ . അവശേഷിക്കുന്ന ഭാഗം കാർഷികാവശ്യത്തിന് വേണ്ടി ചെലവഴിക്കണമെന്ന് എസ്ബിഐ നിഷ്കർഷിക്കുന്നു . കിസാൻ ക്രെഡിറ്റ് കാർഡ് ഉപയോഗിക്കുന്നവർ എടുക്കുന്ന ഓരോ ലോണിനും ഇൻസ്റ്റന്റായി പണം അക്കൌണ്ടിൽ നിന്ന് ഈടാക്കും . 40 ദിവസത്തേയ്ക്കാണ് എസ്ബിഐ അക്കൌണ്ട് ഉടമകൾക്ക് ക്രെഡിറ്റ് ലഭിക്കുക .


കൊച്ചിയിൽ യാത്രക്കാരായ യുവതികളുടെ ക്രൂരമർദ്ദനത്തിരയായ യൂബർ ഡ്രൈവറെ പിന്തുണച്ച് നടിയും അവതാരകയുമായ രഞ്ജിനി ഹരിദാസ് . യുവതികളുടെ മർദ്ദനത്തിനിരയായ ഷെഫീഖിനെതിരെ ജാമ്യമില്ലാ വകുപ്പ് പ്രകാരം കേസെടുത്തിരുന്നു . പോലീസിന്റെ ഈ നടപടിക്കെതിരെ സോഷ്യൽ മീഡിയയിൽ വ്യാപക പ്രതിഷേധം ഉയർന്നിരിക്കുകയാണ് . ഇതിന് പിന്നാലെയാണ് ഷെഫീഖിനെ പിന്തുണച്ച് രഞ്ജിനി രംഗത്ത് വന്നത് . ' ഷെഫീഖിനെതിരെ കേസെടുത്തത് അനീതിയാണ് . പൊതുസമൂഹം ഇതിനെതിരെ ശക്തമായി പ്രതിഷേധിക്കണമെന്നും രഞ്ജിനി ഫെയ്സ്ബുക്ക് പോസ്റ്റിൽ ആവശ്യപ്പെട്ടു ' കൊച്ചി വൈറ്റിലയിൽ വച്ച് കഴിഞ്ഞ ബുധനാഴ്ചയാണ് സംഭവമുണ്ടായത് . യുബർ ഡ്രൈവറായ ഷെഫീഖിനെ കണ്ണൂർ സ്വദേശികളായ ഏയ്ഞ്ചൽ , എറണാകുളം സ്വദേശി ഷീജ എന്നിവർ ചേർന്നാണ് മർദ്ദിച്ചത് . ഷെയർ ടാക്സിയിൽ ആദ്യം കയറിയ യാത്രക്കാരനെ ഇറക്കിവിടണമെന്ന് യുവതികൾ ആവശ്യപ്പെട്ടതിനെച്ചൊല്ലി ഉണ്ടായ തർക്കമാണ് സംഘർഷത്തിൽ കലാശിച്ചത് . ഷെഫീഖിനെ കല്ലിന് ഇടിക്കുകയും വസ്ത്രം വലിച്ചു കീറുകയും ചെയ്തു . ഷെഫീഖിനെ ക്രൂരമായി മർദ്ദിക്കുകയും അടിവസ്ത്രം വരെ വലിച്ചു കീറുകയും ചെയ്തതിന് പലരും ദൃക്സാക്ഷിയാണ് . എന്നാൽ യുവതികൾക്കെതിരെ നിസാര കുറ്റം ചുമത്തി സ്റ്റേഷൻ ജാമ്യം നൽകി വിട്ടയക്കുകയും ഷെഫീഖിനെതിരെ ജാമ്യമില്ലാ വകുപ്പ് ചേർത്ത് കേസെടുക്കുകയും ചെയ്തിരിക്കുകയാണ് . ഷെഫീഖിനെതിരെ കേസെടുത്തത് അന്വേഷിക്കാൻ മധ്യമേഖലാ ഐജി ഉത്തരവിട്ടിരുന്നു .


കർണാടകത്തിൽ മെട്രോ സ്റ്റേഷനുകളിൽ തുടങ്ങിയ ഹിന്ദി വിരുദ്ധ പ്രക്ഷോഭം ബാങ്കുകളിലേക്കും . കന്നട അറിയാത്ത ജീവനക്കാരെ പിരിച്ചുവിടണമെന്നാവശ്യപ്പെട്ട് കന്നട വികസന അതോറിറ്റി ചെയർമാൻ ബാങ്കുകൾക്ക് അന്ത്യശാസനം നൽകി . അപേക്ഷാ ഫോമുകളിൽ കന്നട നിർബന്ധമാക്കണമെന്നും ഇല്ലെങ്കിൽ നടപടിയുണ്ടാകുമെന്നുമാണ് ബാങ്കുകൾക്കുള്ള മുന്നറിയിപ്പ് . ബംഗളൂരു മെട്രോ സ്റ്റേഷനുകളിലെ ഹിന്ദി ബോർഡുകൾക്കെതിരായ പ്രക്ഷോഭം വിജയിച്ചതിന്റെ ബലത്തിലാണ് കന്നട വികസന അതോറിറ്റിയും സംഘടനകളും പുതിയ ആവശ്യങ്ങളുമായി എത്തുന്നത് . മെട്രോയിലെ കന്നട അറിയാത്ത എഞ്ചിനീയർമാരെ പുറത്താക്കണമെന്ന മുറവിളി അടങ്ങുന്നതിന് മുമ്പ് ബാങ്കുകളെയും കന്നട വാദികൾ ഉന്നംവയ്ക്കുന്നു . കന്നട അറിയാത്ത എല്ലാ ജീവനക്കാരെയും പിരിച്ചുവിടണമെന്നാണ് ബാങ്കുകൾക്കുളള കന്നട വികസന അതോറിറ്റി ചെയർമാൻ സിദ്ധരാമയ്യയുടെ അന്ത്യശാസനം . ആറ് മാസത്തിനുള്ളിൽ ജീവനക്കാരെ കന്നട പഠിപ്പിക്കണം . ഇതിനായി പ്രത്യേക ക്ലാസ് മുറികൾ ബാങ്കിനോട് ചേർന്ന് സ്ഥാപിക്കണം . ഹിന്ദിയിലും ഇംഗ്ലീഷിലും മാത്രം പോര അപേക്ഷാ ഫോമുകൾ . കന്നട നിർബന്ധമാണെന്നും മുഴുവൻ ബാങ്ക് മേധാവികൾക്കും അയച്ച നോട്ടീസിൽ സിദ്ധരാമയ്യ പറയുന്നു . സ്കൂളുകൾക്ക് പുറമെ ബാങ്കുകളിലും കന്നട നിർബന്ധമാക്കി നിയമം കൊണ്ടുവരാണ് പദ്ധതി . പലതവണ ആവശ്യപ്പെട്ടിട്ടും ബാങ്കുകൾ നിർദേശങ്ങളോട് സഹകരിച്ചില്ലെന്നും ഗ്രാമീണ മേഖലയിലെ കന്നട മാത്രം അറിയാവുന്നവർക്ക് വേണ്ടിയാണ് നടപടിയെന്നും ചെയർമാൻ പറയുന്നു . അനുസരിച്ചില്ലെങ്കിൽ ബാങ്കുകൾ ഉപരോധിക്കുമെന്ന് തീവ്ര കന്നട സംഘടനകൾ മുന്നറിയിപ്പ് നൽകിക്കഴിഞ്ഞു . സംസ്ഥാനത്തെ ബാങ്കുകളിൽ ഇതരസംസ്ഥാനക്കാരായ ജീവനക്കാർ 16 ശതമാനമാണെന്നാണ് കണക്ക് . ആറ് മാസത്തിനുളളിൽ കന്നട പഠിച്ചില്ലെങ്കിൽ ഇവരുടെ ജോലി നഷ്ടമാകുന്ന സ്ഥിതിയാണ് . ഹിന്ദി വിരുദ്ധ പ്രക്ഷോഭങ്ങൾക്ക് മൌനാനുവാദം നൽകിയ സംസ്ഥാന സർക്കാർ പുതിയ നീക്കത്തോട് പ്രതികരിച്ചിട്ടില്ല .


മാഡ്രിഡ്ഃ സ്പാനിഷ് ലീഗ് കപ്പ് കിരീടം ബാഴ്സലോണ നിലനിർത്തി . എക്സ്ട്രാ ടൈമിലേക്ക് കടന്ന മൽസരത്തിൽ എതിരില്ലാത്ത രണ്ടു ഗോളുകൾക്ക് സെവിയ്യയെ തോൽപ്പിച്ചാണ് ബാഴ്സലോണ കിരീടം നേടിയത് . ഗോൾരഹിതമായിരുന്ന നിശ്ചിത സമയത്തിനുശേഷം അധികസമയത്താണ് വിജയികളെ നിശ്ചയിച്ച ഗോളുകൾ പിറന്നത് . ജോർഡി ആൽബ , നെയ്മർ എന്നിവരാണ് ബാഴ്സയുടെ വിജയ ഗോളുകൾ സ്കോർ ചെയ്തത് . ലീഗ് കപ്പ് കിരീടം നേടിയ ബാഴ്സ തന്നെയാണ് നേരത്തെ സ്പാനിഷ് ലീഗിലും ജേതാക്കളായത് . ഇതോടെ ബാഴ്സലോണ സീസൺ ഡബിൾ നേട്ടം കൈവരിച്ചു . പരുക്കൻ അടവുകൾ പുറത്തെടുത്ത മൽസരത്തിൽ റഫറിക്ക് മൂന്നു തവണയാണ് ചുവപ്പ് കാർഡ് പുറത്തെടുക്കേണ്ടി വന്നത് . സെവിയ്യയുടെ രണ്ടും ബാഴ്സലോണ ഒരു കളിക്കാരനും ചുവപ്പ് കാർഡ് കണ്ടു പുറത്തായി . മെസി , സുവാരസ് , നെയ്മർ ത്രിമൂർത്തികളുമായി എത്തിയ ബാഴ്സലോണ തന്നെയായിരുന്നു മൽസരത്തിന് മുമ്പ് ഫേവറിറ്റുകൾ . എന്നാൽ കളിക്കളത്തിൽ പ്രതിരോധത്തിന്റെ പുതിയ പാഠങ്ങൾ പുറത്തെടുത്ത സെവിയ്യ , കറ്റാലൻ ശക്തികളെ തടുത്തുനിർത്തി . ഗോളടിക്കാൻ കിണഞ്ഞു പരിശ്രമിച്ചെങ്കിലും അതൊക്കെ തടയാൻ സെവിയ്യയ്ക്കു സാധിച്ചു . ഇതോടെയാണ് മൽസരം അധിക സമയത്തേക്കു നീണ്ടത് .


ഇംഗ്ലണ്ടിനെതിരായ നാലാം ക്രിക്കറ്റ് ടെസ്റ്റിൽ ഇന്ത്യൻ ബാറ്റിംഗ് നിര ഒരിക്കൽകൂടി പടിക്കൽ കലമുടച്ചപ്പോൾ അപൂർവ നേട്ടം സ്വന്തമാക്കി ഇംഗ്ലണ്ട് ഓൾ റൌണ്ടർ സാം കറൻ . ടെസ്റ്റ് പരമ്പരയിൽ എട്ടാം നമ്പറിൽ ബാറ്റിംഗിനിറങ്ങി നാലു തവണ നാൽപതോ അതിന് മുകളിലോ റൺസ് നേടുന്ന ലോകത്തിലെ ആദ്യ ബാറ്റ്സ്മാനെന്ന അപൂർവറെക്കോർഡാണ് കറൻ സ്വന്തം പേരിലെഴുതിയത് . മുമ്പ് എട്ടാം നമ്പറിലും ഒമ്പതാം നമ്പറിലും ഇറങ്ങി ദക്ഷിണാഫ്രിക്കയുടെ ഷോൺ പൊള്ളൊക്ക് 40ന് മുകളിൽ സ്കോർ ചെയ്തിട്ടുണ്ട് . സാം കറന് അപൂർ നേട്ടം സ്വന്തമായപ്പോൾ ഇന്ത്യയുടെ വാലറ്റക്കാരൻ ഇഷാന്തിന് നാണക്കേടിന്റെ റെക്കോർഡാണ് പേരിലായത് . പിറന്നാൾ ദിനത്തിൽ ക്രീസിലിറങ്ങിയ ഇഷാന്ത് പൂജ്യനായി പുറത്തായി . ടെസ്റ്റിൽ പിറന്നാൾ ദിനത്തിൽ പൂജ്യനാവുന്ന മൂന്നാമത്തെ ഇന്ത്യൻ ബാറ്റ്സ്മാനാണ് ഇഷാന്ത് . ഇന്ത്യയുടെ രണ്ടാം ഇന്നിംഗ്സിലും അർധസെഞ്ചുറി നേടിയ വിരാട് കോലി ഒരു ടെസ്റ്റ് പരമ്പരയിൽ ഇത് നാലാം തവണയാണ് അഞ്ഞൂറോ അതിന് മുകളിലോ റൺസ് കണ്ടെത്തുന്നത് . ആറ് തവണ 500ന് മുകളിൽ സ്കോർ ചെയ്തിട്ടുള്ള സുനിൽ ഗവാസ്കറാണ് ഈ നേട്ടത്തിൽ ഇനി കോലിക്ക് മുന്നിൽ . ക്യാപ്റ്റനെന്ന നിലയിൽ ടെസ്റ്റിൽ 4000 റൺസ് പൂർത്തിയാക്കിയ കോലി ഈ നേട്ടം അതിവേഗം കൈവരിക്കുന്ന ബാറ്റ്സ്മാനുമായി . ക്യാപ്റ്റനെന്ന നിലയിൽ 71 ടെസ്റ്റിൽ 4000 പിന്നിട്ട ബ്രയാൻ ലാറയുടെ റെക്കോർഡാണ് കോലി മറികടന്നത് . ഈ ടെസ്റ്റ് പരമ്പരയിൽ 544 റൺസാണ് കോലിയുടെ ഇതുവരെയുള്ള സമ്പാദ്യം . ഏഷ്യക്ക് പുറത്ത് ഒറു ടെസ്റ്റ് പരമ്പരയിൽ 500 റൺസിന് മുകളിൽ സ്കോർ ചെയ്യുന്ന ആദ്യ നായകനാണ് കോലി . 2006ൽ വെസ്റ്റ് ഇൻഡീസിനെതിരെ 496 റൺസടിച്ച രാഹുൽ ദ്രാവിഡിന്റെ പേരിലായിരുന്നു ഇതുവരെയുള്ള റെക്കോർഡ് . ഈ മത്സരത്തിൽ ഇരുടീമുകളിലുമായി 14 ബാറ്റ്സ്മാൻമാരാണ് വിക്കറ്റിന് മുന്നിൽ കുടുങ്ങി പുറത്തായത് . ഇംഗ്ലണ്ടിൽ ഒരു ടെസ്റ്റിൽ ഏറ്റവും കൂടുതൽ പേർ എൽബിഡബ്ല്യു ആയി പുറത്താവുന്ന റെക്കോർഡിനൊപ്പമാണിത് .


ഇന്ത്യൻ ജനതയെയും രാജ്യത്തെയാകെയും അപമാനിച്ച് അമേരിക്കൻ ബാസ്കറ്റ് ബോൾ താരം കെവിൻ ഡുറന്റ് . ഒരു അഭിമുഖത്തിലാണ് അടുത്തിടെ ഇന്ത്യയിൽ നടത്തിയ സന്ദർശനത്തെക്കുറിച്ച് ഡുറന്റ് വിവാദ പരാമർശങ്ങൾ നടത്തിയത് . ഇന്ത്യയിലേക്കുള്ള സന്ദർശനം തികച്ചും വ്യത്യസ്തമായ അനുഭവമായിരുന്നു എന്ന് പറഞ്ഞ ഡുറന്റ് അനുഭവത്തിന്റെയും അറിവിന്റെയും കാര്യത്തിൽ ഇന്ത്യ 20 വർഷം പിന്നിലാണെന്നും പരിഹസിച്ചു . ഒരു പ്രതീക്ഷയുമില്ലാതെയാണ് ഇന്ത്യയിലേക്ക് പോയത് . ഇന്ത്യ എങ്ങനെയായിരിക്കും എന്നതിനെക്കുറിച്ച് എനിക്ക് യാതൊരു മുൻധാരണയുമില്ലായിരുന്നു . അവിടെയെത്തിയപ്പോഴാണ് അവരുടെ സംസ്കാരത്തെക്കുറിച്ചും എത്ര മോശപ്പെട്ട രീതിയിലാണ് അവർ ജീവിക്കുന്നത് എന്നതിനെക്കുറിച്ചുമെല്ലാം തിരിച്ചറിയാനായത് . അറിവിന്റെയും അനുഭവത്തിന്റെയും കാര്യത്തിൽ രണ്ട് ദശകമെങ്കിലും പിന്നിലാണ് ആ രാജ്യം . അവിടുത്തെ തെരുവുകളിൽ എപ്പോഴും പശുക്കൾ അലഞ്ഞുതിരിയുന്നത് കാണാം . കുരങ്ങൻമാർ എല്ലായിടത്തും ഓടിനടക്കുന്നുണ്ടാകും . പാതയോരത്ത് നൂറുകണക്കിനാളുകൾ എപ്പോഴും തിങ്ങിനിറഞ്ഞുണ്ടാകും . ലക്ഷക്കണക്കിന് കാറുകൾ തലങ്ങും വിലങ്ങും പായുന്നുണ്ടാവും . ട്രാഫിക് ലംഘനങ്ങൾ ഉണ്ടാവുകയേ ഇല്ല . ബാസ്കറ്റ് ബോൾ എങ്ങനെയാണ് കളിക്കുകയെന്ന് അറിയാൻ താഴേക്കിടയിലുള്ള ജനങ്ങൾക്ക് ആഗ്രഹമുണ്ട് . ഇതൊക്കെയാണെങ്കിലും ലോകാത്ഭുതങ്ങളിലൊന്നായ താജ്മഹൽ തന്നെ അത്ഭുതപ്പെടുത്തിയെന്ന് ഡുറന്റ് പറഞ്ഞു . 500 വർഷം മുമ്പ് നിർമിച്ച താജ്മഹൽ മനോഹരമായി സംരക്ഷിച്ചിട്ടുണ്ട് . പക്ഷെ തെരവുകളിലേക്ക് പോയാൽ , തെരുവു നായകളും അലഞ്ഞുതിരിഞ്ഞു പശുക്കളും പാതി പൂർത്തിയായ വീടുകളിൽ താമസിക്കുന്ന ആളുകളും വാതിലും ജനാലകളുമില്ലാത്ത വീടുകളും എല്ലാമാണുള്ളതെന്നും ഡുറന്റ് പറഞ്ഞു . അമേരിക്കയിലെ ബാസ്കറ്റ് ബോൾ ലീഗായ എൻബിഎയിൽ ഏറ്റവുമധികം പ്രതിഫലം കൈപ്പറ്റുന്ന താരങ്ങളിലൊരാളാണ് ഡുറന്റ് .


ആരാധകർ ആകാംക്ഷയോടെ കാത്തുനിൽക്കുന്ന ചിത്രമാണ് വിജയ്യുടെ സർക്കാർ . വിജയ്യുടെ കരിയറിലെ ഏറ്റവും വലിയ റിലീസ് ആയിരിക്കും സർക്കാരിന്റേത് എന്നാണ് റിപ്പോർട്ട് . ലോകമെമ്പാുമായി 80 രാജ്യങ്ങളിലായി 1200 സ്ക്രീനുകളിലാണ് ചിത്രം പ്രദർശിപ്പിക്കുക . എ ആർ മുരുഗദോസ് ആണ് ചിത്രം സംവിധാനം ചെയ്യുന്നത് . തമിഴ്നാട് രാഷ്ട്രീയത്തിൽ ഇടപെടുന്ന ഒരു കോർപറേറ്റ് മേധാവിയായാണ് വിജയ് ചിത്രത്തിൽ അഭിനയിക്കുന്നത് എന്നാണ് ടീസറിലെ സൂചന . ഗൂഗിൾ സിഇഒയെ പോലുള്ള കഥാപാത്രമായിരിക്കും വിജയ്യുടെത് എന്ന നേരത്തെ സംവിധായകൻ എ ആർ മുരുഗദോസ് പറഞ്ഞിരുന്നു . തമിഴിനു പുറമേ തെലുങ്കിലും ചിത്രം പ്രദർശനത്തിനെത്തിക്കും . സർക്കാർ ഒരു പൊളിറ്റിക്കൽ ആക്ഷൻ ചിത്രമായിട്ടാണ് ഒരുക്കിയിരിക്കുന്നത് . തിരക്കഥയിൽ എ ആർ മുരുഗദോസ് ഗംഭീര മികവാണ് കാട്ടിയിരിക്കുന്നതെന്ന് ഒരു പ്രധാന കഥാപാത്രത്തെ അവതരിപ്പിക്കുന്ന രാധ രവി പറഞ്ഞിരുന്നു . സിനിമ ഹീറോയിസത്തിന്റെ മികവിലുള്ളതായിരിക്കും - രാധാ മോഹൻ പറയുന്നു . ചിത്രം ദിപാവലിക്ക് ആയിരിക്കും പ്രദർശനത്തിന് എത്തുക . എ ആർ റഹ്മാനാണ് സംഗീതസംവിധാനം നിർവഹിക്കുന്നത് . വരലക്ഷ്മി ശരത്കുമാർ ആണ് പ്രധാന സ്ത്രീ കഥാപാത്രത്തെ അവതരിപ്പിക്കുന്നത് . തുപ്പാക്കി , കത്തി എന്ന ഹിറ്റ് ചിത്രങ്ങൾക്ക് ശേഷം എ ആർ മുരുഗദോസും വിജയ്യും ഒന്നിക്കുന്ന ചിത്രമാണ് എന്ന പ്രത്യേകതയുമുണ്ട് .


സ്മാ ർ ട്ട് ഫോ ണി നെ ക്കു റി ച്ച് കേ ട്ടു കേ ൾ വി പോ ലു മി ല്ലാ ത്ത കാ ല ത്തെ പെ യി ൻറിം ഗി ലും സ്മാ ർ ട്ട് ഫോ ൺ ഇ ടം നേ ടിയിട്ടുണ്ടെന്ന് വാദം . ഓ സ്ട്രി യ ൻ ചി ത്ര കാ ര ൻ ഫെ ർ ഡി നാ ൻ ഡ് ജ്യോ ർ ജ് വ്ലാ ഡ് മു ള്ള ർ 1860ൽ വ ര ച്ച തെ ന്നു ക രു തു ന്ന ചി ത്ര ത്തി ലാ ണ് സ്മാ ർ ട്ട് ഫോ ണി ൻറെ സാ ന്നി ധ്യം ചിലർ കണ്ടെത്തിയത് . മ ൺ പാ ത യി ലൂ ടെ ന ട ന്നു വ രു ന്ന കാ മു കി യും അ വ ളെ കാ ത്തി രി ക്കു ന്ന കാ മു ക നു മാ ണ് ചി ത്ര ത്തി ലു ള്ള ത് . ചി ത്ര ത്തി ലെ കാ മു കി കൈ യി ലേ ന്തി യി രി ക്കു ന്ന ത് സ്മാ ർ ട്ട് ഫോ ണാ ണ് എ ന്നാ ണ് പു തി യ ക ണ്ടെ ത്ത ൽ . മ്യൂ ണി ക്കിലെ മ്യൂ സി യ ത്തി ൽ സൂ ക്ഷി ച്ചി രി ക്കു ന്ന ചി ത്രം ക ണ്ട ഗ്ലാ സ്ഗോ സ്വ ദേ ശി പീ റ്റ ർ റ സ ൽ ആ ണ് ഈ ക ണ്ടെ ത്ത ൽ ന ട ത്തി യ ത് . ക ഴി ഞ്ഞ 157 വ ർ ഷ മാ യി മ റ്റാ രും ശ്ര ദ്ധി ക്കാ തി രു ന്ന കാ ര്യം ത നി ക്ക് ക ണ്ടെ ത്താ ൻ സാ ധി ച്ച തി ൽ സ ന്തോ ഷ മു ണ്ടെ ന്ന് റ സ ൽ പ റ ഞ്ഞു . എ ന്നാ ൽ , സം ഗ തി സ്മാ ർ ട്ട് ഫോ ൺ ഒ ന്നു മ ല്ല പു സ്ത ക മാ ണെ ന്നാ ണ് ചി ത്ര നി രീ ക്ഷ ക രു ടെ അ ഭി പ്രാ യം . എ ന്താ യാ ലും സോ ഷ്യ ൽ മീ ഡി യയി ൽ ചൂടേറിയ ചർച്ചയായിരിക്കുകയാണ് ചിത്രം


ഐസിസി വുമൺ ക്രിക്കറ്റർ ഓഫ് ദ ഇയർ പുരസ്കാരം ഓസ്ട്രേലിയയുടെ എല്ലിസ് പെറിക്ക് . നിശ്ചിത കാലയളവിൽ പെറി ഏകദിനത്തിൽ 905 റൺസും 22 വിക്കറ്റും നേടി . ആഷസ് ടെസ്റ്റിൽ ഇംഗ്ലണ്ടിനെതിരെ 213 റൺസും മൂന്ന് വിക്കറ്റും നേടിയ പ്രകടനവും നിർണായകമായി . ന്യുസീലൻഡിൻറെ ആമി സാതർത്വൈറ്റ് രണ്ടും ഇന്ത്യയുടെ ഹർമ്മൻപ്രീത് കൌർ മൂന്നും സ്ഥാനങ്ങളിലെത്തി . ആമി സാതർത്വൈറ്റാണ് മികച്ച ഏകദിന താരം . ഇന്ത്യൻ ക്യാപ്റ്റൻ മിതാലി രാജ് , ഏക്ത ബിഷ്ട് , എന്നിവർ ഐസിസി വൺഡേ ടീം ഓഫ് ദ ഇയറിൽ ഇടംപിടിച്ചു . ഏക്താ ബിഷ്ടും ഹർമൻപ്രീത് കൌറും ഐസിസി ട്വൻറി 20 ടീം ഓഫ് ദ ഇയറിലും അംഗങ്ങളായി . ഇരു ടീമുകളിലും ഇടം നേടിയ ഏക ഇന്ത്യൻ താരം ഏക്ത ബിഷ്ടാണ് . ഏക്ത ഈ വർഷം 19 ഏകദിന മത്സരങ്ങളിൽ നിന്ന് 34 വിക്കറ്റും ടി20യിൽ 11 വിക്കറ്റും സ്വന്തമാക്കിയിരുന്നു . വനിതാ ലോകകപ്പിൽ ഫൈനലിലെത്തിയ മികച്ച പ്രകടനമാണ് ഇന്ത്യൻ താരങ്ങൾക്ക് തുണയായത് . ഏകദിന ടീമിനെ ഇംഗ്ലണ്ടിൻറെ ഹെതർ നൈറ്റും ട്വൻറി 20 ടീമിനെ വെസ്റ്റ് ഇൻഡീസിൻറെ സ്റ്റെഫാനി ടൈലറും നയിക്കും .


രാജ്യത്തെ മുൻനിര ഇ–കൊമേഴ്സ് കമ്പനിയായ ഫ്ലിപ്കാർട്ടിൽ ' എൻഡ് ഓഫ് സീസൺ സെയിൽ ' ആരംഭിച്ചു . സ്മാർട്ട്ഫോണുകൾക്ക് വൻ വിലക്കിഴിവാണ് നൽകുന്നത് . ഒക്ടോബർ 25 മുതൽ 28 വരെയാണ് സ്മാർട്ട്ഫോണുകൾക്ക് വൻ ഓഫർ നൽകുന്നത് . നോ–കോസ്റ്റ് ഇഎംഐ , എച്ച്ഡിഎഫ്സി ബാങ്ക് ക്രെഡിറ്റ് കാർഡിന്റെ 10 ശതമാനം ഇളവും ലഭിക്കും . കൂടാതെ , കാർഡ് ഉപയോഗിക്കുന്നവർക്ക് 2500 രൂപ വരെ ഇളവ് ലഭിക്കും . പ്രീമിയം സ്മാർട്ട്ഫോണുകൾക്ക് ( 20,000 രൂപയ്ക്ക് മുകളിൽ ) ഫ്ലിപ്കാർട്ട് സീസൺ ഓഫ് ലൂഡ് സീറ്റിൽ പ്രത്യേകം ഡിസ്കൌണ്ട് ലഭിക്കും . ഓണർ 8 പ്രോ 3,000 ഡിസ്കൌണ്ടിൽ 26,999 രൂപയ്ക്ക് വാങ്ങാം . സാംസങ്ങ് ഗാലക്സി എസ് 7 ന് 29,990 രൂപയാണ് വില . ഒപ്പോ എഫ്3 പ്ലസ് 24,990 രൂപയ്ക്ക് വാങ്ങാം . ഐഫോൺ 6 ( 32 ജിബി ) – 23999 രൂപ ( ഇളവ് 5501 രൂപ ) , ഐഫോൺ 6എസ് ( 32 ജിബി ) – 29,999 രൂപ ( ഇളവ് 10,001 രൂപ ) , ഐഫോൺ 7 ( 128 ജിബി ) – 49,999 രൂപ ( ഇളവ് 15,201 രൂപ ) , ഐഫോൺ എസ്ഇ ( 32 ജിബി ) – 18,999 രൂപ ( ഇളവ് 7001 രൂപ ) , ഐഫോൺ 7 പ്ലസ് ( 128 ജിബി ) – 59999 രൂപ ( ഇളവ് 16,201 രൂപ ) , ഐഫോൺ 8 ( 64 ജിബി ) – 60,999 രൂപ ( ഇളവ് 3001 രൂപ ) , ഐഫോൺ 7 പ്ലസ് ( 256 ജിബി ) – 69,999 രൂപ ( ഇളവ് 15,401 രൂപ ) എന്നിങ്ങനെയാണ് മറ്റു പ്രധാന ഓഫറുകൾ .


എസ് എസ് രാജമൌലിയുടെ ബാഹുബലി എന്ന ചിത്രത്തിലൂടെ ആരാധകരുടെ പ്രിയം നേടിയ ജോഡികളാണ് പ്രഭാസും അനുഷ്കയും . ഇരുവരും വീണ്ടും വെള്ളിത്തിരയിൽ ഒന്നിക്കുന്നുവെന്നാണ് പുതിയ വാർത്ത . പ്രഭാസിനെ നായകനാക്കി രാധാകൃഷ്ണ കുമാർ സംവിധാനം ചെയ്യുന്ന ചിത്രത്തിലാണ് അനുഷ്ക അഭിനയിക്കുന്നത് . നായികയായിട്ടല്ല , ചെറിയ ഒരു റോളിലായിരിക്കും അനുഷ്ക എത്തുക . പൂജ ഹെഗ്ഡെ ആണ് നായിക . അതേസമയം പ്രഭാസിന്റേതായി ഇനി പ്രദർശനത്തിനെത്തുന്നത് സാഹോയാണ് . അടുത്തവർഷം ഓഗസ്റ്റ് 15നാണ് ചിത്രം റിലീസ് ചെയ്യുക . സുജീത് ആണ് ചിത്രം സംവിധാനം ചെയ്യുന്നത് .


യന്ത്രങ്ങൾക്കും നിർമ്മിതബുദ്ധിക്കും മനുഷ്യന് പകരമാകാൻ സാധിക്കുമെന്ന ഭയത്തിന് അടിസ്ഥാനമില്ലെന്ന് റിസർവ് ബാങ്ക് മുൻ ഗവർണർ രഘുറാം രാജൻ . എല്ലാക്കാലത്തും മാറുന്ന കാലത്തെയും ആ കാലം സൃഷ്ടിക്കുന്ന മാറ്റങ്ങളെയും ഉൾക്കൊളളാനും സ്വാംശീകരിക്കാനും സമൂഹത്തിനും മനുഷ്യനും സാധിക്കുമെന്നും അദ്ദേഹം അഭിപ്രായപ്പെട്ടു . കേരള സർക്കാർ സംഘടിപ്പിച്ച ഗ്ലോബൽ ഡിജിറ്റൽ സമ്മിറ്റിൽ മുഖ്യപ്രഭാഷണം നടത്തുകയായിരുന്നു അദ്ദേഹം . വ്യവസായ വിപ്ലവം നടന്ന് വർഷങ്ങൾ കഴിഞ്ഞിട്ടും തൊഴിൽ ഉണ്ട് . സമൂഹവും മനുഷ്യനും ചെയ്യാൻ കഴിയുന്ന കാര്യങ്ങൾ യന്ത്രങ്ങൾക്ക് കഴിയില്ല . അവർ യന്ത്രങ്ങളുൾപ്പടെയുളള മാറ്റങ്ങളെ സ്വാംശീകരിക്കും . സാങ്കേതികവിദ്യ എല്ലാ ജോലികളുടെ കാര്യത്തിലും പുനഃസംഘടന സൃഷ്ിക്കുന്നുണ്ട് . സ്ഥിരമായ ശൈലികളെ മറികടന്ന് സർഗാത്മകമാവും സംക്ഷിപ്തവുമായ നിർമ്മിതബുദ്ധിയും യന്ത്രമനുഷ്യനും ഉടൻ തന്നെ മനുഷ്യൻറെ ജോലികൾക്ക് പകരമാകുമെന്ന ഭയം നിലനിൽക്കുന്നുണ്ടെങ്കിലും നൈപുണ്യവും സഹാനുഭൂതിയും ആവശ്യമുള്ള തൊഴിൽ മേഖലകളിൽ ഇന്നും മനുഷ്യൻറെ ആധിപത്യമാണ് അദ്ദേഹം പറഞ്ഞു . അവിദഗ്ധ തൊഴിലാളികൾക്ക് ജോലി നഷ്ടപ്പെടുന്ന അവസ്ഥയുണ്ട് . എന്നാൽ നൈപുണ്യമുള്ള തൊഴിലാളികൾക്ക് ജോലി അവസരങ്ങൾ വർധിക്കുകയാണെന്നും നഴ്സിങ് അടക്കമുള്ളവ ചൂണ്ടിക്കാട്ടി അദ്ദേഹം പറഞ്ഞു . ആഗോളതലത്തിലുള്ള മത്സരമാണ് ഇന്ത്യയും കേരളവും നേരിടേണ്ടതെന്ന് അദ്ദേഹം പറഞ്ഞു . ഈ മത്സരത്തിന് ഇവിടുത്തെ സമൂഹം സജ്ജമാകേണ്ടതുണ്ട് . ഇന്നും ഉന്നത വിദ്യാഭ്യാസ രംഗത്ത് ആഗോള നിലവാരത്തിലുള്ള സ്ഥാപനങ്ങൾ ഇവിടെ കുറവാണ് . രാജ്യത്തെ മികച്ച ബുദ്ധി കേന്ദ്രങ്ങൾ ഇന്ന് വിദേശത്താണുള്ളത് . ഇവരെ തിരികെ കൊണ്ടു വരണമെന്നും അദ്ദേഹം പറഞ്ഞു . ഒരു സങ്കേതികവിദ്യയും ആത്യന്തികമായി നല്ലതെന്നോ ചീത്തയെന്നോ പറയാനാകില്ലെന്ന് ആധാറിനെ കുറിച്ചുളള ചോദ്യത്തിന് രഘുറാം രാജൻ പറഞ്ഞു . ആധാറിലെ ചില കാര്യങ്ങളെ കുറിച്ച് ശ്രദ്ധിക്കേണ്ടതായുണ്ട് . ആധാറിലെ ചില കാര്യങ്ങൾ സുപ്രീം കോടതിയുടെ പരിഗണനയിലാണ് . സുപ്രീം കോടതി എന്താണ് ഇക്കാര്യത്തിൽ എടുക്കുന്ന തീരുമാനമെന്ന് കാത്തിരുന്ന് കാണാമെന്നും അദ്ദേഹം പറഞ്ഞു .


ഫ്രീ വൈഫൈ എന്നത് ഇന്ന് സാധാരണമാണ് . റെയിൽവേ സ്റ്റേഷനുകളിലും സ്ഥാപനങ്ങളിലും ഫ്രീ വൈഫൈ ഇന്ന് ലഭ്യമാണ് . ഒഴിവുനേരങ്ങളിൽ വീഡിയോ കാണുവാനും , ഫേസ്ബുക്ക് ഉപയോഗിക്കാനും മറ്റും ഫ്രീ വൈഫൈ അത്യവശ്യമാണെന്ന് പറയാം . എങ്കിലും ഇന്ത്യക്കാരുടെ ഫ്രീ വൈഫൈ സംബന്ധിച്ച് വന്ന പുതിയ പഠനം അത്ര ആശകരമല്ല . ഫ്രീയായിട്ട് വൈഫൈ ലഭിച്ചാൽ മൂന്നിൽ ഒരു ഇന്ത്യക്കാരൻ നോക്കുന്നത് അശ്ലീല സൈറ്റാണെന്ന് സർവേ . ഹോട്ടലുകൾ , എയർപോർട്ടുകൾ , ലൈബ്രറികൾ , എന്തിനേറെ ജോലി സ്ഥലത്തുപോലും അശ്ലീല സൈറ്റുകൾ സന്ദർശിക്കുന്നുവെന്നാണ് സർവേയിലുള്ളത് . സിമാൻടെകിനു വേണ്ടി നോർട്ടൺ നടത്തിയ സർവേയിലാണ് ഈ കണ്ടെത്തൽ . ഇന്ത്യയിൽ നിന്ന് 1000 പേരെ അടക്കം ഉൾപ്പെടുത്തി നടന്ന ലോകവ്യാപക പഠനത്തിലാണ് ഈ കണ്ടെത്തൽ . ഇന്ത്യക്കാർക്ക് മാത്രമല്ല ഈ പ്രശ്നം ഉള്ളത് . ലോകത്തിലെ ആറു പേരിൽ ഒരാൾ ഈ തരത്തിൽ ആണ് വൈഫെ ഉപയോഗിക്കുന്നതെന്നും പഠനം കണ്ടെത്തി . ജപ്പാൻ , മെക്സികോ , നെതർലാന്റസ് , ബ്രസീൽ , അമേരിക്ക , ഇംഗ്ലണ്ട് എന്നീ രാജ്യങ്ങളിൽ നിന്നാണ് പ്രധാനമായും പ്രതികരണങ്ങൾ സർവേയിലുള്ളത് .


കഴിഞ്ഞ വർഷത്തെ മികച്ച താരത്തിനുള്ള ക്രിക്കറ്റ് ഓസ്ട്രേലിയയുടെ അലൻ ബോർഡർ മെഡൽ സ്റ്റീവ് സ്മിത്തിന് . രണ്ടാം തവണയാണ് സ്മിത്ത് അലൻ ബോർഡർ മെഡൽ സ്വന്തമാക്കുന്നത് . ഡേവിഡ് വാർണർ , നഥാൻ ലിയോൺ എന്നിവരെ പിന്നിലാക്കിയാണ് സ്മിത്തിൻറെ നേട്ടം . വോട്ടെടുപ്പിൽ സ്മിത്തിന് 246 പേരുടെ പിന്തുണയാണ് കിട്ടിയത് . വാർണറിന് 162 വോട്ടും ലിയോണ് 156 വോട്ടും കിട്ടി . 2015ലാണ് സ്മിത്ത് ആദ്യമായി അലൻ ബോർഡർ മെഡൽ നേടിയത് . നേരത്തേ ക്രിക്കറ്റ് ഓസ്ട്രേലിയയുടെ 2017ലെ ടെസ്റ്റ് പ്ലയർ ഓഫ് ദ ഇയർ പുരസ്കാരവും സ്മിത്ത് നേടിയിരുന്നു . പുരസ്കാരത്തിന് പരിഗണിച്ച 12 മാസ കാലയളവിൽ 24 രാജ്യാന്തര മത്സരങ്ങളിൽ നിന്ന് സ്മിത്ത് 1754 റൺസാണ് ആകെ നേടിയത് . ഇതിൽ ഏഴ് സെഞ്ച്വറി ഉൾപ്പെടുന്നു . ഇത്തവണത്തെ ഐസിസി ടെസ്റ്റ് ക്രിക്കറ്റർ ഓഫ് ദ ഇയർ പുരസ്കാരവും സ്മിത്തിനായിരുന്നു .


മലയാളത്തിലെന്നല്ല ദക്ഷിണേന്ത്യയെ ഒന്നാകെ അഭിനയമികവുകൊണ്ട് വിസ്മയിപ്പിച്ച നടിയാണ് സുഹാസിനി . മികച്ച സംവിധായികയാണ് താനെന്നും അവർ തെളിയിച്ചിട്ടുണ്ട് . ഇപ്പോഴിതാ സുഹാസിനി മണിരത്നത്തിൻറെ ഒരു ട്വീറ്റ് ചലച്ചിത്രപ്രേമികൾക്കിടയിൽ ചർച്ചയാകുകയാണ് . ഹ്രസ്വചിത്രങ്ങൾ ഇത്രയേറെ സജീവമാകുന്നതിന് വർഷങ്ങൾക്ക് മുമ്പെ താൻ സംവിധാനം ചെയ്ത ' കുട്ടി ആനന്ദ് ' ൻറെ യുടൂബ് ലിങ്ക് ആരുടെയെങ്കിലും കയ്യിലുണ്ടോയെന്നാണ് അവർക്ക് അറിയേണ്ടത് . അമല , കക്ക രവി എന്നിവർ അവിസ്മരണീയമാക്കിയ ഹ്രസ്വചിത്രമാണ് ‘കുട്ടി ആനന്ദ്’ . ആനന്ദ് എന്ന കുട്ടിയുടെ രോഗാവസ്ഥയെക്കുറിച്ചും അവനെ പരിചരിക്കാനെത്തുന്ന യുവ ഡോക്ടർ അനുവിനെക്കുറിച്ചുമാണ് ചിത്രം പറഞ്ഞത് . സുഹാസിനി സംവിധാനം ചെയ്ത ‘പെൺ’ ടെലിവിഷൻ സീരീസിലെ ഒരു ഭാഗമായിരുന്നു കുട്ടി ആനന്ദ് . ഇതിലെ ഒരു ദൃശ്യം അത്യാവശ്യമായി വേണമെന്നതാണ് ആവശ്യമെന്നും അവർ ട്വീറ്റ് ചെയ്തിട്ടുണ്ട് . പെൺ സീരീസിൻറെ ലിങ്കുകൾ കിട്ടിയെങ്കിലും അതിലെ കുട്ടി ആനന്ദിനായി കാത്തിരിക്കുകയാണ് സുഹാസിനി .


സ്വന്തം സിനിമകളുടെ പ്രൊമോഷന് വേണ്ടി മാത്രം വായ തുറക്കുന്ന സംവിധായകരിൽനിന്ന് വ്യത്യസ്തനാണ് അനുരാഗ് കാശ്യപ് . തമിഴും മലയാളവുമുൾപ്പെടെ ഇന്ത്യയിലെ മറ്റ് ഇൻറസ്ട്രികളിൽ നിന്നുള്ള ചിത്രങ്ങൾ സസൂക്ഷ്മം നിരീക്ഷിക്കാറുണ്ട് അദ്ദേഹം . അവിടങ്ങളിൽ സംഭവിക്കുന്ന പുതിയ മാറ്റങ്ങൾ ശ്രദ്ധിക്കാറും ഇഷ്ടപ്പെട്ടാൽ അണിയറക്കാരെ അഭിനന്ദിക്കാറുമുണ്ട് . പല മലയാള ചിത്രങ്ങളെക്കുറിച്ചും മുൻപ് ട്വിറ്ററിൽ തൻറെ അഭിപ്രായങ്ങൾ പോസ്റ്റ് ചെയ്തിട്ടുണ്ട് അദ്ദേഹം . ഇപ്പോഴിതാ കഴിഞ്ഞ പത്ത് വർഷത്തിനിടെ തന്നെ ഏറ്റവും സ്വാധീനിച്ച സിനിമ ഏതെന്ന് പ്രേക്ഷകരുമായി പങ്കുവെക്കുകയാണ് അനുരാഗ് കാശ്യപ് . ഒരു ഇന്ത്യൻ സിനിമയെങ്കിലും ബോളിവുഡ് ചിത്രമല്ല അനുരാഗിൻറെ പ്രിയചിത്രം . ശശികുമാർ തിരക്കഥയെഴുതി സംവിധാനം ചെയ്ത് 2008ൽ പുറത്തെത്തിയ തമിഴ് ചിത്രം സുബ്രഹ്മണ്യപുരമാണ് കഴിഞ്ഞ ഒരു പതിറ്റാണ്ടിനിടെ കണ്ടതിൽ തൻറെ പ്രിയചിത്രമെന്ന് പറയുന്നു അനുരാഗ് കാശ്യപ് . ഈ ചിത്രമാണ് ഗ്യാങ്സ് ഓഫ് വാസിപൂർ ഒരുക്കാൻ തനിക്ക് പ്രചോദനമേകിയതെന്നും പറയുന്നു അനുരാഗ് . ശശികുമാർ ചിത്രം തീയേറ്ററുകളിലെത്തി പത്ത് വർഷം പൂർത്തിയാക്കുന്ന ദിവസമാണ് സിനിമയോടുള്ള ഇഷ്ടം അദ്ദേഹം ട്വിറ്ററിലൂടെ പങ്കുവച്ചത് . 2008 ജൂലൈ നാലിനാണ് സുബ്രഹ്മണ്യപുരം തീയേറ്ററുകളിലെത്തിയത് . സുബ്രഹ്മണ്യപുരത്തെ അന്തർദേശീയ ചലച്ചിത്രോത്സവങ്ങളിലെത്തിക്കാൻ അനുരാഗ് കാശ്യപ് തന്നെ സഹായിച്ചിരുന്നുവെന്ന് ശശികുമാർ നേരത്തേ പറഞ്ഞിട്ടുണ്ട് . ചെറിയ മുതൽമുടക്കിൽ ഒരുക്കിയ ചിത്രം ആ വർഷം തമിഴിലെ ഏറ്റവും വലിയ സാമ്പത്തിക വിജയമായിരുന്നു . ശശികുമാറിനൊപ്പം ജയ് , സമുദ്രക്കനി , സ്വാതി , ഗഞ്ജ കറുപ്പ് തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ചു .


ആധാറിന്റെ ഭരണഘടനാ സാധുത സംബന്ധിച്ച് നിർണായക സുപ്രീം കോടതി വിധിയ്ക്ക് പിന്നാലെ യുഐഡിഎഐ നീക്കം . മൊബൈൽ ഉപയോക്താക്കളുടെ കസ്റ്റമർ ഓതറൈസേഷന് ഉപയോക്താക്കളുടെ ആധാർ നമ്പർ ഉപയോഗിക്കുന്നത് നിർത്തലാക്കാൻ പദ്ധതി സമർപ്പിക്കിനാണ് ടെലികോം കമ്പനികൾക്ക് യുഐഡിഎഐ നൽകിയിട്ടുള്ള നിർദേശം . 15 ദിവസത്തെ സമയം അനുവദിച്ച യുഐഡിഎഐ സമയപരിധിക്കുള്ളിൽ പദ്ധതികൾ നിർദേശിക്കാനാണ് സർക്കുലറിൽ അറിയിച്ചിട്ടുള്ളത് . രാജ്യത്തെ ടെലികോം കമ്പനികളായ ഭാരതി എയർടെൽ , റിലയൻസ് ജിയോ , വോഡഫോൺ , ഐഡിയ തുടങ്ങിയവർക്ക് അയച്ച സർക്കുലറിലാണ് ഈ ഇക്കാര്യം നിർദേശിക്കുന്നത് . സെപ്തംബർ 26ലെ സുപ്രീം കോടതി വിധി കണക്കിലെടുത്ത് ആധാറുമായി ബന്ധിപ്പിച്ചിട്ടുള്ള മൊബൈൽ നമ്പറുകൾ തൽസ്ഥിതിയിലാക്കാൻ ഉടൻ നടപടികൾ സ്വീകരിക്കണമെന്നാണ് യുഐഡിഎഐ സർക്കുലറിൽ ആവശ്യപ്പെടുന്നത് . ഒക്ടോബർ 15ന് പ്രതികരണം അറിയിക്കാനാണ് നിർദേശം . ആധാർ നിയമത്തിലെ 33 ( 2 ) , 47,57 എന്നീ മൂന്ന് വകുപ്പുകളാണ് സുപ്രീം കോടതിയുടെ ഭരണഘടനാ ബെഞ്ച് റദ്ദാക്കിയത് . ജസ്റ്റിസ് സിക്രിയാണ് ആധാറിന്റെ ഭരണഘടനാ സാധുത സംബന്ധിച്ച നിർണായക വിധി പുറപ്പെടുവിച്ചത് . ആധാറിന്റെ ഭരണഘടനാ സാധുത സംബന്ധിച്ച സുപ്രീം കോടതി ബാങ്ക് അക്കൌണ്ട് തുടങ്ങൽ , മൊബൈൽ കണക്ഷൻ എടുക്കൽ , സ്കൂൾ പ്രവേശനം , പരീക്ഷകൾ എന്നിവക്ക് പുറമേ സ്വകാര്യ കമ്പനികൾക്കും ആധാർ കാർഡ് ആവശ്യപ്പെടാനാവില്ലെന്ന് വിധിക്കുകയായിരുന്നു . സ്വകാര്യ കമ്പനികൾക്ക് ആധാർ വിവരങ്ങൾ സമർപ്പിക്കേണ്ടതില്ലെന്നും കോടതി വിധിച്ചു . ആധാർ വിവരങ്ങൾ ദുരുപയോഗം ചെയ്യുന്ന സാഹചര്യത്തിൽ വ്യക്തികൾക്ക് നേരിട്ട് നിയമനടപടികളുമായി മുന്നോട്ടുപോകാനും ഇതോടെ കഴിയും .


തെന്നിന്ത്യൻ സുന്ദരി നയൻതാരയ്ക്ക് ഏറെ ആരാധകരുണ്ട് . താരം ഇടയ്ക്കിടെ പങ്കുവയ്ക്കുന്ന ഫോട്ടോകൾ സന്തോഷത്തോടെയാണ് ആരാധകർ സ്വീകരിക്കുന്നത് . ഇതിന് പുറമെ നയൻതാരയും ശിവകാർത്തികേയനും ഒന്നിക്കുന്ന വേലൈക്കാരന് വേണ്ടിയുള്ള കാത്തിരിപ്പിലാണ് ആരാധകർ . തൻറെ കാമുകനായ വിഘ്നേശിൻറെ പിറന്നാൾ ആഘോഷിക്കുന്ന നയൻതാരയുടെ ചിത്രത്തിന് ശേഷം വീണ്ടുമൊരു ചിത്രം കൂടി സോഷ്യൽ മീഡിയയിൽ വൈറലാവുകയാണ് . തൂവെള്ള നിറത്തിലുള്ള ഗൌൺ അണിഞ്ഞ ചിത്രങ്ങളാണ് ഇപ്പോൾ സോഷ്യൽ മീഡിയയിലൂടെ വൈറലാകുന്നത് . ഒപ്പം രാജസ്ഥാനിലെ അജ്മീർ സന്ദർശനത്തിനിടെയുള്ള ചിത്രങ്ങളുമുണ്ട് . വേലൈക്കാരനിലെ ഗാനരംഗം ചിത്രീകരിക്കാനാണ് നയൻസും സംഘവും അജ്മീറിൽ എത്തിയത് . ആദ്യമായാണ് നയൻസും ശിവകാർത്തികേയനും ഒന്നിക്കുന്നത് . ഫഹദ് ഫാസിലിൻറെ അരങ്ങേറ്റ ചിത്രം കൂടിയാണിത് . തെന്നിന്ത്യൻ താരങ്ങളിൽ ഏറ്റവും കൂടുതൽ പ്രതിഫലം വാങ്ങിക്കുന്ന താരമാണ് നയൻസ് . രാംചരണിനോടൊപ്പമുള്ള തെലുങ്ക് ചിത്രത്തിന് ആറ് കോടിയാണ് താരം ആവശ്യപ്പെട്ടത് .


ഡ്യൂവൽ സിം ഫോണുകളിൽ രണ്ട് ഫോൺ നമ്പറുകളിൽ നിന്ന് നിങ്ങൾക്ക് ഫോൺ വിളിക്കാനും , എസ്എംഎസ് അയക്കാനും സാധിക്കും . എന്നാൽ സ്മാർട്ട്ഫോണിൽ രണ്ട് നമ്പറുകൾ ഉപയോഗിച്ച് രണ്ട് വാട്സ്ആപ്പ് അക്കൌണ്ടുകൾ ഉപയോഗിക്കാൻ സാധിച്ചാലോ . . . ശരിയാണ് അതിന് വഴിയുണ്ട് . ചില ഫോൺ നിർമാതാക്കൾ തന്നെ ഇതിന് വഴിയൊരുക്കിയിട്ടുണ്ട് . ചിൽ തേഡ് പാർട്ടി ആപ്ലിക്കേഷനുകളും ഇതിനായി ലഭ്യമാണ് . പക്ഷേ ഇതൊക്കെ ആൻഡ്രോയിഡ് ഉപകരണങ്ങളിൽ മാത്രമേ ലഭ്യമാകുകയുള്ളു . ചൈനീസ് ഫോൺ നിർമ്മാതാക്കളാണ് ഈ സൌകര്യം ഫോണിനൊപ്പം തന്നെ നൽകുന്നുണ്ട് . ഷവോമി , ഒപ്പോ ഫോണുകളിലാണ് ഇതിന് കമ്പനി തന്നെ സൌകര്യം ഏർപ്പെടുത്തിയിട്ടുണ്ട് . ഒപ്പോ , ഷവോമി , ഹോണർ ഫോണുകളിൽ എങ്ങനെ ഉപയോഗിക്കാം എന്ന് നോക്കാം വിവോ ( വിവോ 5എസ് ) ഫോണിൽ എങ്ങനെ രണ്ട് വാട്സ്ആപ്പ് ഉപയോഗിക്കാം എന്ന് നോക്കാം ഇനി ഡ്യൂവൽ ആപ്പ് ഫീച്ചർ നിങ്ങളുടെ ഫോണിൽ ഇല്ലെങ്കിൽ . .


സിഡ്നി ക്രിക്കറ്റ് ടെസ്റ്റിനുള്ള ഓസീസ് ടീമിൽനിന്ന് ഓപ്പണർ ആരോൺ ഫിഞ്ചും ഓൾറൌണ്ടർ മിച്ചൽ മാർഷും പുറത്തെന്ന് റിപ്പോർട്ട് . ക്വീൻസ്ലാൻഡ് ഓൾറൌണ്ടർ മാർനസ് ലാബൂഷാനും മധ്യനിരതാരം പീറ്റർ ഹാൻഡ്സ്കോമ്പും പകരക്കാരാകും എന്നും ഓസീസ് മാധ്യമങ്ങൾ റിപ്പോർട്ട് ചെയ്യന്നു . എന്നാൽ ഓസ്ട്രേലിയൻ ടീം ഔദ്യോഗിക പ്രഖ്യാപനം നടത്തിയിട്ടില്ല . ഒരിക്കൽ കൂടി പിച്ച് പരിശോധിച്ചശേഷം വൈകിട്ട് മാത്രമേ ടീമിനെ പ്രഖ്യാപിക്കൂ എന്നാണ് നായകൻ ടിം പെയ്നിന്റെ പ്രതികരണം . മത്സരം ജയിക്കാൻ പ്രാപ്തമായ മികച്ച ഇലവനെ കണ്ടെത്താനാണ് ശ്രമമെന്നും പെയ്ൻ പറഞ്ഞു . ടീം സെലക്ടർ ഗ്രെഗ് ചാപ്പലിന് കീഴിൽ ബുധനാഴ്ച ടീം പരിശീലകനം നടത്തി . മാർഷും ഫിഞ്ചും നെറ്റ്സിൽ പരിശീലനത്തിന് ഇറങ്ങിയില്ലെന്നത് ഓസീസ് ടീം ഇലവൻ സംബന്ധിച്ച റിപ്പോർട്ടുകൾ ശരിവെക്കുന്നു . സിഡ്നി പിച്ച് പരമ്പരാഗതമായി സ്പിന്നിനെ അനുകൂലിക്കുന്നതാണ് ഹാൻഡ്കോമ്പിനെ തിരിച്ചുവിളിക്കാൻ കാരണം എന്നാണ് സൂചന . സ്പിന്നിനെ നന്നായി കളിക്കുന്ന താരമാണ് ഹാൻഡ്സ്കോമ്പെന്ന് പെയ്ൻ വ്യക്തമാക്കി . ബോക്സിംഗ് ഡേ ടെസ്റ്റിന് ശേഷം താരത്തെ ടീമിൽ നിന്ന് പുറത്താക്കിയിരുന്നു . ഇന്ത്യ ആർ അശ്വിൻ , രവീന്ദ്ര ജഡേജ , കുൽദീപ് യാദവ് എന്നീ മൂന്ന് സ്പിന്നർമാരെ സ്ക്വാഡിൽ ഉൾപ്പെടുത്തിയിരുന്നു .


ഓസ്ട്രേലിയൻ പര്യടനത്തിലെ ടെസ്റ്റ് പരമ്പര ആരംഭിക്കും മുൻപ് ഇന്ത്യൻ പേസർമാർക്ക് സഹീർ ഖാൻറെ ഉപദേശം . പേസർമാരുടെ പരിചയസമ്പത്ത് ഓസ്ട്രേലിയയിൽ നിർണായകമാകും എന്ന് സഹീർ വ്യക്തമാക്കി . നാലാം ഓസീസ് പര്യടനം നടത്തുന്ന ഇശാന്ത് ശർമ്മയാകും ഇന്ത്യൻ പേസ് ആക്രമണത്തെ നയിക്കുക . തന്ത്രങ്ങളെ കുറിച്ചുള്ള അവബോധവും മറ്റ് ബൌളർമാരോടുള്ള ആശയവിനിമയവും പ്രകടനത്തിൽ നിർണായകമാകുമെന്നും മുൻ ഇന്ത്യൻ പേസർ പറഞ്ഞു . ഭുവിയും ഷമിയും ഉമേഷും മുൻപ് ഓസ്ട്രേലിയയിൽ പര്യടനം നടത്തിയിട്ടുള്ളവരാണ് . ഉമേഷിൻറെ മൂന്നാമത്തെയും ഭുവിയും ഷമിയും രണ്ടാം തവണയുമാണ് സന്ദർശനം നടത്തുന്നത് . ഷമിക്ക് മൂന്ന് ടെസ്റ്റുകളിൽ 15 വിക്കറ്റുണ്ട് . ബൂംമ്രയുടെ ഏകദിനത്തിലെ മികവ് നമുക്കറിയാം . എന്നാൽ ഓസീസ് ടെസ്റ്റ് പരമ്പര ബൂംമ്രയ്ക്ക് പുതിയ പരീക്ഷണമായിരിക്കും . താരങ്ങളുടെ മത്സരപരിചയവും തയ്യാറെടുപ്പുകളും വലിയ ഘടകമായിരിക്കുമെന്നും സഹീർ വ്യക്തമാക്കി . ഭുവി ആദ്യ ടെസ്റ്റുകളിൽ കളിക്കാൻ സാധ്യതയില്ല . ഭുവിയുടെ ബൌളിംഗ് ശൈലി ഓസ്ട്രേലിയൻ സാഹചര്യങ്ങൾക്ക് അനുകൂലമല്ലെന്നും ഓസ്ട്രേലിയയിൽ ഏഴ് ടെസ്റ്റുകളിൽ 25 വിക്കറ്റുകൾ വീഴ്ത്തിയിട്ടുള്ള സഹീർ ഖാൻ കൂട്ടിച്ചേർത്തു . ഡിസംബർ ആറിന് അഡ്ലെയ്ഡിലാണ് ഒന്നാം ടെസ്റ്റ് നടക്കുന്നത് .


പോക്കിമോൻ ഗെയിം അമേരിക്കയിൽ ചർച്ചയാകുകയാണ് . ' പോക്കിമോൻ ഗോ ' എന്ന വെർച്വൽ റിയാലിറ്റി ആപ്പ് സമീപ ദിവസങ്ങളിലാണ് അമേരിക്ക അടക്കമുള്ള രാജ്യങ്ങളിൽ എത്തിയത് . ഇനിനകം തന്നെ പോക്കിമോൻ ഗെയിം അമേരിക്കയിൽ വലിയ വാർത്തയാണ് സൃഷ്ടിക്കുന്നത് . നിങ്ങൾ ഒരു സ്ഥലത്ത് നിൽക്കുമ്പോൾ ഓഗ്മൻറ് റിയാലിറ്റി വച്ച് സ്മാർട്ട്ഫോൺ ക്യാമറയിലൂടെ യഥാർഥ സ്ഥലങ്ങളിൽ വച്ച് സങ്കൽപ്പിക കഥാപാത്രങ്ങളെ വേട്ടയാടുന്ന ഗെയിമാണ് ഇത് . എന്നാൽ അമേരിക്കയിൽ പോക്കിമോൻ വലിയ സുരക്ഷ പ്രശ്നമാണെന്ന് പറയുന്നവരുമുണ്ട് . ഇതാ അത് സംബന്ധിച്ച വീഡിയോ മുൻപ് സിസ്റ്റത്തിലും , കാർട്ടൂണിലും നിറഞ്ഞു നിന്ന കഥാപാത്രമാണ് പോക്കിമോൻ . നിർമാതാക്കളായ നിൻടെൻഡോയ്ക്ക് വൻ നേട്ടമാണ് പുതിയ ആപ്പ് ഉണ്ടാക്കിയിരിക്കുന്നത് . ഗെയിമിന്റെ അധിക ഡിമാൻഡ് കാരണം സെർവറുകൾ മുഴുവൻ തകരാറിലാവുന്ന അവസ്ഥയാണ് ഇപ്പോൾ . ഒപ്പം നിൻടെൻഡോയുടെ ഓഹരിമൂല്യം പത്തുശതമാനമാണ് ഒറ്റയടിക്ക് കുതിച്ചുയർന്നത് . 7 . 5 ശതകോടി അമേരിക്കൻ ഡോളറാണ് നിൻടെൻഡോയുടെ മൊത്തം ആസ്ഥിതിയിൽ ഈ ഗെയിം വരുത്തിയ മാറ്റം എന്നാണ് വിപണി വൃത്തങ്ങൾ പറയുന്നത് . എന്താണ് പോക്കിമോൻ ഗോ - ഇതാ അത് സംബന്ധിച്ച വീഡിയോ അതിനിടയിൽ അമേരിക്കയിൽ പോക്കിമോൻ കഥാപാത്രങ്ങളെ സെർച്ച് ചെയ്യുകയായിരുന്നു ഒരു പെൺകുട്ടി , ഒരു നദിയിൽ നിന്നും ഒരു മൃതദേഹം കണ്ടെത്തിയതായി വാർത്ത വന്നിട്ടുണ്ട് . ഷൈല വിഗ്ഗിൻസ് എന്ന പത്തൊൻപതുകാരിക്കാണ് ഈ അനുഭവം ഉണ്ടായത് . പോക്കിമാൻ കഥാപാത്രത്തെ തേടി ഒരു ചെറിയ തോടിൽ ഇറങ്ങിയപ്പോഴാണ് യുവതി യുവാവിൻറെ ശരീരം കണ്ടെത്തിയത് .


എച്ച് . ബി . ഒ ചാനലിൽ സംപ്രേക്ഷണം ചെയ്യുന്ന ഗെയിം ഒാഫ് ത്രോൺസിൻ്റെ പുതിയ പരമ്പരയിലെ എപ്പിസോഡ് ചോർത്തിയ കേസിൽ നാല് പേരെ മുംബൈ പൊലീസ് അറസ് റ്റ് ചെയ് തു . ഗെയിമി ൻ്റെ പുതിയ പരമ്പരയുടെ സംപ്രേക്ഷണാവകാശമുണ്ടായിരുന്ന സ്വകാര്യ കമ്പനി നൽകിയ കേസിലാണ് അറസ് റ്റ് . ഇൌ മാസം ആദ്യ ആഴ്ച്ചയിലാണ് ഗെയിമിൻ്റെ പുതിയ ഭാഗങ്ങൾ ഇൻ്റർനെറ്റിൽ പ്രത്യക്ഷപ്പെട്ടത് . ചാനലി ൻ്റെ വാട്ടർമാർക്ക് സഹിതമുള്ള വീഡിയോ ആയിരുന്നു പുറത്തുവന്നത് . കമ്പനിക്കകത്ത് നടന്ന അന്വേഷണത്തിൽ ഒാൺലൈനായി ചോർത്തിയ രണ്ട് ജീവനക്കാരെ കണ്ടെത്തി . തുടർന്നുള്ള പൊലീസ് അന്വേഷണത്തിൽ മറ്റ് രണ്ട് പേരെ കൂടി അറസ് റ്റ് ചെയ്യുകയായിരുന്നു . അറസ് റ്റിലായ മൂന്ന് പേർ കമ്പനിയിലെ ജീവനക്കാരും ഒരാൾ മുൻ ജീവനക്കാരനുമാണ് . കമ്പനിയിലെ ടെക് നിക്കൽ പോസ് റ്റുകളിൽ ജോലി ചെയ്യുന്ന ഭാസ് ക്കർ ജോഷി , അലോക് ശർമ , അഭി ഷേക് ഗഡിയാൽ എന്നിവർക്കാണ് വീഡിയോ ലഭ്യമായത് മുൻ ജീവനക്കാരൻ മുഹമ്മദ് സുഹൈലിന് ഇവരിൽ നിന്ന് വീഡിയോ ലഭിക്കുകയും അത് ഇൻ്റർനെറ്റിലൂടെ പ്രചരിപ്പിക്കുകയും ചെയ്യുകയായിരുന്നു . പിടിയിലായവർ ബംഗളുരുവിൽ പ്രവർത്തിക്കുന്നവരാണെന്ന് പൊലീസ് ഡെപ്യൂട്ടി കമീഷണർ അക് ബർ പത്താൻ പറഞ്ഞു .


ഗിർ വന്യജീവി സങ്കേതത്തിലെ സിംഹങ്ങൾക്കൊപ്പം നിന്ന് ഫോട്ടൊയെടുത്ത ഇന്ത്യൻ ക്രിക്കറ്റഅ ടീം അംഗം രവീന്ദ്ര ജഡേജയ്ക്കെതിരെ ഗുജറാത്ത് വനം - വന്യജീവി വകുപ്പ് അന്വേഷണം തുടങ്ങി . അടുത്തിടെ വിവാഹിതനായ ജഡേജ ഭാര്യ റീവ സോളങ്കിയ്ക്കും സുഹൃത്തുക്കൾക്കുമൊപ്പം ഗിർ വന്യജീവി സങ്കേതം സന്ദർശിക്കാനെത്തിയപ്പോഴാണ് സിംഹങ്ങൾക്കൊപ്പം നിന്ന് ഫോട്ടൊയെടുത്തത് . ഈ ചിത്രങ്ങൾ ഇന്നലെ സോഷ്യൽ മീഡിയയിൽ വൈറലായി മാറിയിരുന്നു . ഗിർ വന്യജീവി സങ്കേതത്തിൽ സന്ദർശിക്കുമ്പോൾ സന്ദർശകർ അധികൃതർ ഒറുക്കുന്ന ജിപ്സി വാഹനത്തിൽ നിന്ന് പുറത്തിറങ്ങി വന്യജീവികൾക്കൊപ്പം ഫോട്ടോയെ സെൽഫിയയോ എടുക്കരുതെന്ന് കർശന നിർദേശമുണ്ട് . ചൊവ്വാഴ്ചയും ബുധനാഴ്ചയുമാണ് ജഡേജയും ഭാര്യയും ഇവരുടെ സുഹൃത്തുക്കളും ഗിർ വന്യജീവി സങ്കേതത്തിലെത്തിയത് . ഒരു ചിത്രത്തിൽ ജഡേജ രണ്ട് ഫോറസ്റ്റ് ഗാർഡുമാർക്കൊപ്പമാണ് ചിത്രത്തിന് പോസ് ചെയ്യുന്നത് . സംഭവത്തെക്കുറിച്ച് ജഡേജ ഇതുവരെ പ്രതികരിച്ചിട്ടില്ല . ഗിർ വന്യജീവി സങ്കേതത്തിലെത്തുന്ന സന്ദർശകർ അധികൃതർ ഒരുക്കുന്ന വാഹനത്തിൽ നിന്ന് ഒരു കാരണവശാലും പുറത്തിറങ്ങരുതെന്ന് കർശന നിർദേശമുള്ളപ്പോഴാണ് ജഡേജയുടെ ഭാഗത്തുനിന്ന് ഇത്തരമൊരു നടപടി ഉണ്ടായിരിക്കുന്നതെന്ന് ജുനാഗദ് സർക്കിൾ ചീഫ് ഫോറസ്റ്റ് കൺസർവേറ്റർ ഓഫീസർ അനിരുദ്ധ് പ്രതാപ് സിംഗ് പറഞ്ഞു . ജഡേജയ്ക്കൊപ്പം സെൽഫിയെടുത്ത ഫോറസ്റ്റ് ഗാർഡുമാർക്കെതിരെ നടപടിയെടുക്കുമെന്നും സൂചനയുണ്ട് . ഗിർ വന്യജീവി സങ്കേതം മൺസൂൺ ഇടവേളയ്ക്കായി 15ന് അടച്ചിരുന്നു . ഇനി ഒക്ടോബർ 15ന് മാത്രമെ വന്യജിവീ സങ്കേതം സന്ദർശകർക്കായി തുറക്കുകയുള്ളു .


രാജ്യത്തെ പ്രമുഖ ടെലികോം കമ്പനികളായ ഐഡിയയും വോഡഫോണും ഉടൻ ഒറ്റ കമ്പനിയായി മാറും . ലയനത്തിന് ശേഷം പുതിയ കമ്പനിക്ക് വോഡഫോൺ - ഐഡിയ ലിമിറ്റഡ് എന്ന് പേര് നൽകുമെന്നാണ് സൂചന . ഈ മാസം 26ന് ചേരുന്ന കമ്പനിയുടെ പൊതുയോഗത്തിൽ പുതിയ പേര് സംബന്ധിച്ച തീരുമാനമെടുക്കും . 15 , 000 കോടിയുടെ നിക്ഷേപം സമാഹരിക്കാനുള്ള നിർദ്ദേശത്തിനും യോഗത്തിൽ അംഗീകാരം ലഭിക്കുമെന്നാണ് സൂചന . പുതിയ കമ്പനിയുടെ പേര് വോഡഫോൺ - ഐഡിയ ലിമിറ്റഡ് എന്നാക്കണമെന്ന് ഐഡിയയുടെ ഡയറക്ടർ ബോർഡാണ് നിർദ്ദേശിച്ചത് . വോഡഫോൺ സിഇഒ ബലേഷ് ശർമ്മയായിരിക്കും പുതിയ കമ്പനിയുടെയും സിഇഒ എന്ന് നേരത്തെ അറിയിച്ചിരുന്നു . വോഡഫോണിന് 45.1 ശതമാനം ഓഹരികളും ഐഡിയക്ക് 26 ശതമാനം ഓഹരികളുമാണ് കമ്പനിയിലുള്ളത് . റിലയൻസ് ജിയോയുടെ വരവാണ് രാജ്യത്ത് വൻ ലാഭമുണ്ടാക്കിക്കൊണ്ടിരുന്ന ടെലികോം കമ്പനികളെ ഒറ്റയിടിക്ക് നിലയില്ലാക്കയത്തിലാക്കിയത് . ഉപഭോക്താക്കളുടെ എണ്ണത്തിൽ നിലവിൽ രണ്ടും മൂന്നും സ്ഥാനങ്ങളിലുള്ള വോഡഫോണും ഐഡിയയും ഒന്നാകുന്നതിലൂടെ രാജ്യത്തെ ഏറ്റവും വലിയ കമ്പനിയായി മാറാമെന്നാണ് കണക്കുകൂട്ടൽ .


മോട്ടോ ജി പ്ലേ ഇന്ത്യയിൽ ഇറങ്ങി . 8 , 999 രൂപയാണ് ഫോണിൻറെ വില . 8 എംപി പിൻ ക്യാമറയും , 5 എംപി മുൻക്യാമറയും നൽകുന്ന ഫോണിൻറെ ബാറ്ററി ശേഷി 2,800 എംഎഎച്ചാണ് . ക്യൂവൽകോം സ്നാപ്ഡ്രാഗൺ 410 പ്രോസ്സസറാണ് ഇതിൽ ഉപയോഗിച്ചിരിക്കുന്നത് . റാം ശേഷി 2ജിബിയാണ് . 4ജി സപ്പോർട്ടോടെ എത്തുന്ന ഫോൺ 5 ഇഞ്ച് എച്ച് . ഡി ഡിസ്പ്ലേയിയാണ് നൽകുന്നത് . ബ്ലാക്ക് , വൈറ്റ് കളറുകളിൽ മോട്ടോ ജി പ്ലേ ലഭിക്കും . ഫോൺ പൂർണ്ണമായും വാട്ടർപ്രൂഫ് ആണ് . സെപ്തംബർ 6 മുതൽ ഫ്ലിപ്പ്കാർട്ട് അടക്കമുള്ള ഓൺലൈൻ മാർക്കറ്റുകളിൽ ഈ ഫോൺ ലഭിക്കുന്നുണ്ട് .


ക്രൈസ്റ്റ്ചേർച്ച്ഃ മദ്ധ്യ ഓവറുകളിലെ മെല്ലേ പോക്കിന് അവസാന ഓവറുകളിൽ കണക്ക് തീർത്ത് ഇന്ത്യ . 19 വയസിന് താഴെയുള്ള ആൺകുട്ടികളുടെ ക്രിക്കറ്റ് ലോകകപ്പിൽ പാകിസ്ഥാനെതിരെ 273 റൺസിന്റെ വിജയ മാർജിനാണ് ഇന്ത്യ ഉയർത്തിയത് . 94 പന്തിൽ നിന്ന് 102 റൺസെടുത്ത സുബ്മാൻ ഗില്ലാണ് ഇന്ത്യയുടെ പ്രതീക്ഷകൾക്ക് ഫൈനലോളം പ്രതീക്ഷ നൽകിയിരിക്കുന്നത് . കളിയുടെ തുടക്കത്തിൽ സ്ഥിതപ്രജ്ഞത കാട്ടിയ ഇന്ത്യൻ കുട്ടികൾ ഇടയ്ക്ക് കളി കൈവിട്ടെങ്കിലും പിന്നീട് ബാറ്റിംഗ് ഓഡറിലേക്ക് തിരിച്ചെത്തുകയായിരുന്നു . പാരമ്പര്യ വൈരികൾ തമ്മിലുള്ള മത്സരമായതുകൊണ്ടുതന്നെ ഏറെ പ്രധാന്യം കൽപ്പിക്കപ്പെട്ടിരുന്ന മത്സരമാണ് ഇന്ത്യാ - പാക്കിസ്ഥാൻ മത്സരം . ടോസ് നേടി ബാറ്റിംഗ് തെരഞ്ഞെടുത്ത ഇന്ത്യയുടെ തുടക്കം ഗംഭീരമായിരുന്നു . 42 പന്തിൽ മൂന്ന് ഫോറും ഒരു സിക്സറും ഉയർത്തി 41 റൺസെടുത്ത നായകൻകൂടിയായ ഓപ്പണർ ബാറ്റ്സ്മാൻ പ്രത്വി ഷാ മുഹമ്മദ് മൂസയുടെ ത്രോയിൽ റണ്ണൌട്ടാകുകയായിരുന്നു . 59 പന്തിൽ നിന്ന് 7 ഫോറിന്റെ പിൻബലത്തിൽ 47 റൺസെടുത്ത മൻജോദ് കൽറയെയും പുറത്താക്കിയത് മുഹമ്മദ് മൂസയായിരുന്നു . മുഹമ്മദ് മൂസയുടെ പന്ത് ഉയർത്തിയടിച്ച മൻജോദിന് പിഴച്ചു . പന്ത് റോഹൈയിൽ നസീറിന്റെ കൈകളിൽ അവസാനിച്ചു . എന്നാൽ ഓപ്പണിങ്ങ് ബാറ്റ്സ്മാൻമാർ പുറത്തായെങ്കിലും ഒരറ്റത്ത് വിക്കറ്റ് കാത്താണ് പഞ്ചാബിന്റെ ഓപ്പണർ ബാറ്റ്സ്മാൻ സുബ്മാൻ ഗിൽ ബാറ്റ് വീശിയത് . 94 പന്തിൽ നിന്ന് 7 ഫോറിന്റെ അകമ്പടിയോടെയാണ് സുബ്മാൻ ഗില്ലി 102 റൺസ് അടിച്ചു കൂട്ടിയത് . 34 പന്തിൽ നിന്ന് 20 റൺസെടുത്ത ഹർവിക്ക് ദേസായിയെ അർഷാദ് ഇഖ്ബാലിന്റെ പന്തിൽ സാദ്ഖാൻ പിടിച്ച് പുറത്താക്കുകയായിരുന്നു .


ദുരിതവഴി താണ്ടി കേരള ടീം ഖേലോ ഇന്ത്യ ഗെയിംസിലേക്ക് . പൂനെയിലെത്തിയ താരങ്ങൾക്ക് താമസസൌകര്യം ലഭിക്കാതെ 8 മണിക്കൂറിലധികമാണ് പുറത്തുനിൽക്കേണ്ടിവന്നത് . ഞായറാഴ്ച അർധരാത്രിക്ക് ശേഷം തിരുവനന്തപുരത്ത് നിന്ന് തിരിച്ച കേരള സംഘത്തിൽ അത്ലറ്റിക്സ് , ബാഡ്മിൻറൺ , ജൂഡോ എന്നീ കായികയിനങ്ങളിൽ മത്സരിക്കുന്ന 32 പെൺകുട്ടികൾ അടക്കം 54 താരങ്ങളാണ് ഉണ്ടായിരുന്നത് . ഉച്ചയ്ക്ക് 12ന് ശേഷം പൂനെയിലെത്തിയ താരങ്ങളെ സ്വീകരിക്കാൻ റെയിൽവേ സ്റ്റേഷനിൽ ക്രമീകരണമൊന്നും ഉണ്ടായിരുന്നില്ല . 2 മണിക്കൂറോളം സ്റ്റേഷനിൽ കാത്തിരുന്ന ശേഷം ബസിൽ പ്രധാനവേദിയിലെത്തിയ കേരള ടീമിന് താമസസൌകര്യവും ലഭിച്ചില്ല . പ്രാഥമികാവശ്യങ്ങൾക്ക് പോലും വഴിയില്ലാതെ കൌമാരതാരങ്ങൾ വലഞ്ഞു . പൂനെയിലെ സൌയ് അധികൃതർക്കിടയിലെ ആശയക്കുഴപ്പമാണ് കേരള സംഘത്തിന് വിനയായത് . പരിശീലകരുടെ പ്രതിഷേധത്തെ തുടർന്ന് സായ് അധികൃതരുമായി ബന്ധപ്പെട്ട കായികവകുപ്പ് പ്രിൻസിപ്പൽ സെക്രട്ടറി ഡോ എ ജയതിലക് രാത്രി 9 മണിയോടെ കേരള സംഘത്തിന് താമസസൌകര്യം ഉറപ്പാക്കി . അപ്പോഴേക്കും താരങ്ങളിൽ മിക്കവരും തളർന്നിരുന്നു . കേന്ദ്രസർക്കാരിൻറെ അഭിമാനചാംപ്യൻഷിപ്പ് എന്ന് വിശേഷിപ്പിക്കപ്പെടുന്ന ഖേലോ ഇന്ത്യയുടെ ഉദ്ഘാടനത്തലേന്ന് , പരിശീലനത്തിനുള്ള വിലപ്പെട്ട സമയമാണ് കേരള ടീമിന് നഷ്ടമായത് .


കുടുംബത്തിനെതിരായി എത്തുന്ന വിമർശനങ്ങൾക്കും ട്രോളുകൾക്കും കൃത്യമായി മറുപടി പറയുന്ന താരമാണ് . അഭിഷേക് ബച്ചൻ . ആരേയും അഭിഷേക് വെറുതെ വിടാറില്ല . ഐശ്വര്യ റായ് ബച്ചന് അർഹതപ്പെട്ടതല്ലെന്നും ഒന്നിനും കൊള്ളാത്തവരാണെന്നും ട്വീറ്റ് ചെയ്ത ട്രോളനാണ് അഭിഷേകിൻറെ മറുപടി . ഐപിഎൽ താരം സ്റ്റുവർട്ട് ബിന്നിക്കും അഭിഷേക് ബച്ചനും സുന്ദരിമാരായ ഭാര്യമാരെ കിട്ടി , ഇരവർ രണ്ടുപേർക്കും അതിന് അർഹതയില്ല . ഒന്നിനും കൊള്ളാത്തവരാണ് ഇരുവരും . സിനിമയിലും ക്രിക്കറ്റിലും അവർ എത്തിയത് പിന്മുറക്കാരുടെ തണലിലാണെന്നുമായിരുന്നു ട്രോൾ . ബേബി ഡിയോൺ വ്യാജ ട്വിറ്റർ പേജിലാണ് ട്രോൾ വന്നത് . ട്രോളിന് മണിക്കൂറുകൾക്കകം ബച്ചൻ മറുപടിയുമായെത്തി . പ്രതീകാത്മകമായിട്ടായിരുന്നു അഭിഷേകിൻറെ മറുപടി . എൻറെ ഷൂവിൽ പത്തടി നടക്കാൻ താങ്കൾ സാധിക്കുമെങ്കിൽ ഞാൻ നിങ്ങളെ ബഹുമാനിക്കാം , വിലയിരുത്തലുമായി എത്തുമ്പോൾ സ്വന്തം കാര്യത്തിൽ എന്തെങ്കിലും ചെയ്യാൻ സമയം കണ്ടെത്തൂ . . . മറ്റുള്ളവരെ കുറിച്ച് മാത്രം വേവലാതി പെടാതിരിക്കുക . ദൈവത്തിനറിയാം നമുക്ക് എല്ലാവർക്കും അവരുടേതായ വഴിയുണ്ട് . അസുഖം പെട്ടെന്ന് ശരിയകട്ടെ . . . . എന്നുമായിരുന്നു അഭിഷേക് മറുപടിയായി ട്വീറ്റ് ചെയ്തത് . അനുരാഗ് കശ്യപിൻറെ മൻമർസിയാൻ എന്ന ചിത്രത്തിലൂടെ നീണ്ട രണ്ടുവർഷത്തെ ഇടവേളയ്ക്ക് ശേഷം വീണ്ടും സിനിമയിലേക്ക് തിരിച്ചെത്തുകയാണ് അഭിഷേക് . ഹൌസ് ഫുൾ 3 എന്ന ചിത്രത്തിലായിരുന്നു അഭിഷേക് അവസാനം വേഷമിട്ടത് .


ദീപാവലിയ്ക്ക് മുൻപ് രാജ്യത്തെ ഓഹരി വിപണികൾ നഷ്ടത്തിൽ . സെൻസെക്സും നിഫ്റ്റിയും നഷ്ടത്തിലാണ് വ്യാപാരം ചെയ്യുന്നത് . വിൽപ്പന സമ്മർദ്ദമാണ് വിപണിയെ നഷ്ടത്തിലാക്കുന്നത് . ഏഷ്യൻ വിപണികളിൽ സമ്മിശ്ര പ്രതികരണമാണ് . ആക്സിസ് ബാങ്ക് , ഐ . സി . ഐ . സി . ഐ ബാങ്ക് , സിപ്ല എന്നിവയാണ് നഷ്ടപ്പട്ടികയിൽ മുന്നിൽ . റിലയൻസ് , കൊട്ടാക് മഹീന്ദ്ര , ഒഎൻജിസി എന്നിവ നേട്ടത്തിലാണ് . ഇന്ന് വിപണിയിൽ ലിസ്റ്റ് ചെയ്ത എം . എ . എസ് ഫിനാൻഷ്യൽ സർവീസസ് വൻ കുതിപ്പ് നടത്തി . 46 ശതമാനം ഉയർച്ചയോടെ 670 രൂപയിൽ എം . എ . എസിന്റെ വിലയെത്തി . ഒക്ടോബർ പത്തിന് അവസാനിച്ച ഐ . പി . ഒയിൽ 459 രൂപയായിരുന്നു ഗുജറാത്ത് ആസ്ഥാനമായി പ്രവർത്തിക്കുന്ന ബാങ്കിങ് ഇതര ധനകാര്യ സ്ഥാപനത്തിന്റെ ഓഹരി വില . ദീപാവലി പ്രമാണിച്ച് നാളെയും മറ്റന്നാളും വിപണി അവധിയാണ് . നാളെ വൈകുന്നേരം 6.30 മുതൽ 7.30 വരെയാണ് ഈ വർഷത്തെ മുഹൂർത്ത വ്യാപാരം .


രാജ്യത്തെ ടെലികോം മോഖലയിൽ ജിയോ ഉയർത്തിയ തരംഗം മറികടക്കാൻ പുതിയ പ്ലാനുകളുമായി എയർടെല്ലും വൊഡാഫോണും . 255 രൂപയുടെ റീചാർജ്ജിൽ ദിവസേന 2 ജിബി ഡാറ്റ നൽകുന്ന പുതിയ പ്ലാനാണ് വൊഡാഫോൺ അവതരിപ്പിച്ചിരിക്കുന്നത് . 28 ദിവസത്തേക്കാണ് ഈ പ്ലാൻ . അൺലിമിറ്റഡ് വോയ്സ് കോൾ , എസ്ടിഡി , റോമിംഗ് കോളുകൾ എന്നിവയെല്ലാം ഇതിനൊപ്പം സൌജന്യമാണ് . ജിയോയുടെ 299 രൂപയുടെ ഡാറ്റാ പ്ലാനിനെ മറികടക്കാനാണ് വൊഡാഫോൺ പുതിയ പ്ലാൻ അവതരിപ്പിച്ചിരിക്കുന്നത് . എന്നാൽ തെരഞ്ഞെടുത്ത സർക്കിളുകളിൽ മാത്രമെ ഈ പ്ലാൻ ലഭ്യമാവൂ എന്നത് ഉപയോക്താക്കൾക്ക് തിരിച്ചടിയാണ് . മാത്രമല്ല സൌജന്യ വോയ്സ് കോൾ പരിധി ദിവസം 250 മിനിറ്റും ആഴ്ചയിൽ 1000 മിനിറ്റുമായി പരിമിതപ്പെടുത്തിയിട്ടുമുണ്ട് . ദിവസേന 100 സൌജന്യ എസ്എംഎസുകളും ലഭ്യമാകും . 249 രൂപയുടെ ഡാറ്റാ പ്ലാനിലാണ് എയർടെൽ 2 ജിബി പ്രതിദിന ഡാറ്റ ഓഫർ ചെയ്യുന്നത് . അൺലിമിറ്റഡ് വോയ്സ് കോൾ സൌകര്യവും പ്രതിദിനം 100 സൌജന്യ എസ്എംഎസും ഇതിൽ ലഭ്യമാണ് . ജിയോയുടെ 299 രൂപയുടെ ഡാറ്റാ പ്ലാനിൽ 28 ദിവസത്തേക്ക് ദിവസേന മൂന്ന് ജിബി ഡാറ്റയും അൺലിമിറ്റഡ് വോയ്സ് കോളുമാണ് ഓഫർ ചെയ്യുന്നത് .


മനുഷ്യാവകാശത്തെക്കുറിച്ച് മൈക്ക്രോസോഫ്റ്റിൻറെ പോളിസികൾ നിലനിൽക്കുമ്പോഴും വളരെ ദുർബലമായ എൻക്രിപ്ഷനാണ് സ്കൈപ്പിനായി ഇവർ തയ്യാറാക്കിയിരിക്കുന്നതെന്ന് പഠനം പറയുന്നു . വളരെയധികം ആളുകൾ ഉപയോഗിക്കുന്ന സ്നാപ്പ് ചാറ്റിന് എൻഡ് ടു എൻഡ് എൻക്രിപ്ഷൻ ഇല്ല എന്നും പഠനത്തിൽ കണ്ടെത്തി . ചാറ്റ് ചെയ്യുന്ന സമയത്ത് മെസേജുകൾ അപ്രതക്ഷ്യമാകുന്ന ഡിസ്അപ്പിയർ വിദ്യ സുരക്ഷിതമാണെന്ന ധാരണ ഉപഭോക്താക്കളിൽ സൃഷ്ടിക്കുമെങ്കിലും സ്നാപ്പ് ചാറ്റിലെ വിവരങ്ങൾ അനായാസം ചോർത്തപ്പെടുമെന്നാണ് പഠനം പറയുന്നത് . പേരോ വയസ്സോ മറ്റ് വിവരങ്ങളോ ചോദിക്കാത്ത വാട്സ് ആപ്പിൽ എൻഡ് ടു എൻഡ് എൻക്രിപ്ഷൻ സാധ്യമാണ് . ഇത് ചാറ്റിനെ സുരക്ഷിതമാക്കുമെന്നാണ് പഠനത്തിൽ പറയുന്നത് . അതേസമയം മൊബൈൽ നമ്പർ പരസ്യത്തിനും മറ്റും ഫെയ്സ്ബുക്ക് ഉപയോഗിക്കുമെന്ന് വിമർശനം ഉയർന്നിരുന്നു . ഇത് ഗുരുതരമായ പ്രശ്നങ്ങൾ സൃഷ്ടിക്കില്ലെന്നാണ് പഠന വിവരങ്ങൾ പറയുന്നത് . ഫേസ്ബുക്ക് വളരെ സുതാര്യമായ സോഷ്യൽമീഡിയയാണ് എന്നാണ് ആംനെസ്റ്റി പറയുന്നത് .


പ്രേമം സിനിമയുടെ തെലുങ്ക് റീമേക്കിനെതിരെ തമിഴ് മലയാളം ട്രോളന്മാർ വൻ ട്രോൾ ആക്രമണം തന്നെയാണ് നടത്തിയത് . ഇതിനെതുടർന്ന് ഈ ചിത്രത്തിൻറെ യൂട്യൂബ് ട്രെയിലറിനും , ടീസറിനും , ഗാനങ്ങൾക്കും അണിയറക്കാർ ഒഴിവാക്കിയിരുന്നു . മലയാളത്തിൽ സായിപല്ലവി മനോഹരമാക്കിയ മലരായി എത്തുന്ന ശ്രുതി ഹാസന് നേരെയാണ് ആദ്യഘട്ടത്തിൽ ട്രോൾ എങ്കിൽ നിവിൻറെ വേഷം ചെയ്ത നാഗചൈതന്യയെ ആണ് ട്രോളന്മാർ ഇപ്പോൾ പൊങ്കാല ഇടുന്നത് . നിവിൻ പോളി അവതരിപ്പിച്ച ജോർജിൻറെ ഏഴ് അയലത്ത് വരില്ല നാഗചൈതന്യയെന്നാണ് വിമർശകർ പറയുന്നത് . മലയാളികൾ മാത്രമല്ല തമിഴന്മാരും സിനിമയ്ക്കെതിരെ തിരിഞ്ഞതാണ് ട്രോളുകളുടെ എണ്ണം കൂടാൻ കാരണം . എന്നാൽ ഈ ട്രോളുകളെല്ലാം തന്നെ വേദനപ്പിച്ചെന്ന് നാഗചൈതന്യ വ്യക്തമാക്കി . പ്രേമം സിനിമ റീമേക്ക് ചെയ്യുമ്പോൾ തൻറെ മനസ്സിൽ കൃത്യമായൊരു ലക്ഷ്യം ഉണ്ടായിരുന്നെന്നും സ്ക്രീനിൽ ആവിഷ്കരിച്ചത് യഥാർത്ഥ ജീവിതം തന്നെയാണെന്നും യുവതാരം ഒരു തെലുങ്ക് ചാനലിന് നൽകിയ അഭിമുഖത്തിൽ പറയുന്നു . മലയാള സിനിമയിലെ പോലെ അല്ല ശ്രുതി ഹാസൻ മലരിൻറെ വേഷം ചെയ്തിരിക്കുന്നത് എന്നും നാഗ പറയുന്നു . മറ്റ് രണ്ട് നായികമാരും തെലുങ്കിൽ പുതുമുഖം ആയതിനാലാണ് സ്റ്റാർവാല്യൂ ഉള്ള ശ്രുതിയെ ഈ വേഷത്തിലേക്ക് പരിഗണിച്ചത് എന്നും നാഗ പറയുന്നു . ദസറയ്ക്കാണ് തെലുങ്ക് പ്രേമം റിലീസ് ചെയ്യുന്നത് .


കേരള ബ്ലാസ്റ്റേഴ്സ് വയസൻ പടയെന്ന ആരോപണത്തിന് 21കാരനെയിറക്കി റെനിച്ചായൻറെ പ്രതിരോധം . വാൽവിജിക്ക് ക്ലബിന്റെ ഡച്ച് സ്ട്രൈക്കർ മാർക്ക് സിഫ്നോസ് ബ്ലാസ്റ്റേഴ്സിലെത്തി . 2016ൽ ആർസ്റ്റെ ഡിവൈസിയിലൂടെ പ്രെഫഷണൽ കരിയർ തുടങ്ങിയ സിഫ്നോസ് ബ്ലാസ്റ്റേഴ്സിലെത്തുന്ന അഞ്ചാം വിദേശ താരമാണ് . കേരള ബ്ലാസ്റ്റേഴ്സ് ഫെയ്സ്ബുക്കിലൂടെയാണ് ഇക്കാര്യം സ്ഥിരീകരിച്ചത് . ഇയാൻ ഹ്യൂം , നെമാനിയ ലേക്കിക് പെസിച്ച് , കറേജ് പെക്കൂസൺ , വെസ് ബ്രൌൺ , പോൾ റെഹൂബ്ക എന്നീ അഞ്ച് വിദേശതാരങ്ങളാണ് നേരത്തെ ടീമിലെത്തിയത് . ഇവരിൽ ഇയാൻ ഹ്യൂം , റെഹൂബ്ക , വെസ് ബ്രൌണ് എന്നിവർ മുപ്പത് കഴിഞ്ഞവരാണ് . മാഞ്ചസ്റ്ററിൽ ഒരു മത്സരം മാത്രം കളിച്ച പോൾ റഹൂബ്ക്കയെ ടീമിലെടുത്തത് രൂക്ഷവിമർശനം ഉയർത്തിയിരുന്നു . എന്നാൽ യുവതാരങ്ങളായ പെസിച്ച് , പെക്കൂസൺ എന്നിവർക്കൊപ്പം മാർക്ക് സിഫ്നോസെത്തുന്നത് ബ്ലാസ്റ്റേഴ്സിൻറെ ആക്രമണങ്ങൾക്ക് മൂർച്ച കൂട്ടുമെന്നാണ് ആരാധകരുടെ പ്രതീക്ഷ .


ന്യൂസിലൻഡിനെതിരായ രണ്ടാം ക്രിക്കറ്റ് ടെസ്റ്റ് 30ന് കൊൽക്കത്ത ഈഡൻ ഗാർഡൻസിൽ തുടങ്ങുമ്പോൾ ആരാധകർ ആകാംക്ഷയോടെ കാത്തിരിക്കുന്ന ഒരു ചോദ്യമുണ്ട് . മുരളി വിജയ്യ്ക്കൊപ്പം ആരാകും ഇന്ത്യയുടെ ഇന്നിംഗ്സ് ഓപ്പൺ ചെയ്യുക . രണ്ടുവർഷത്തെ ഇടവേളയ്ക്കുശേഷം ടീമിലെത്തിയ ഗൌതം ഗംഭീറോ , കെ . എൽ . രാഹുൽ വരുന്നതുവരെ സ്ഥിരം ഓപ്പണറായിരുന്ന ശീഖർ ധവാനോ ? . നിലവിലെ ഫോമിൽ ഗംഭീറിനാണ് സാധ്യതയെങ്കിലും മശം ഫോമിലുള്ളപ്പോൾ പോലും ധവാനെ പിന്തുണച്ച ചരിത്രമാണ് ടീം മാനേജ്മെന്റിനുള്ളത് എന്ന വസ്തുത ആരാധകരുടെ ആകാംക്ഷയേറ്റുന്നു . ന്യൂസിലൻഡിനെതിരായ ടെസ്റ്റ് പരമ്പരയ്ക്കുള്ള ഇന്ത്യൻ ടീമിനെ പ്രഖ്യാപിച്ചപ്പോൾ ഗംഭീർ തീർത്തും നിരാശനായിരുന്നു . ദുലീപ് ട്രോഫിയിലെ മിന്നുന്ന പ്രകടനം തനിക്ക് ടെസ്റ്റ് ടീമിൽ ഇടം നൽകുമെന്ന പ്രതീക്ഷ അസ്ഥാനത്തായതായിരുന്നു കാരണം . സന്ദീപ് പാട്ടീലിന്റെ നേതൃത്വത്തിലുള്ള സെലക്ടർമാർ ഒരിക്കൽ കൂടി ധവാനെ പിന്തുണയ്ക്കുകയും ഗംഭീറിനുനേരെ കണ്ണടയ്ക്കുകയും ചെയ്തപ്പോൾ തന്റെ മനസിലെ നിരാശ ട്വിറ്ററിലൂടെ ഗംഭീർ പരസ്യമാക്കുകയും ചെയ്തു . എന്നാൽ ആദ്യ ടെസ്റ്റിനിടെ പരിക്കേറ്റ കെ . എൽ . രാഹുലിന് രണ്ടാം ടെസ്റ്റിൽ കളിക്കാനാവില്ലെന്ന സാഹചര്യവന്നതോടെ എംഎസ്കെ പ്രസാദിന്റെ നേതൃത്വത്തിലുള്ള പുതിയ സെലക്ഷൻ കമ്മിറ്റി ഗംഭീറിനെതന്നെ ആശ്രയിക്കാൻ തീരുമാനിച്ചു . പരിശീലകൻ അനിൽ കുംബ്ലെയുടെ പിന്തുണയും ഇതിനുണ്ടായിരുന്നു . ദുലീപ് ട്രോഫിയിൽ ഒരു കളി മാത്രം കളിച്ച ധവാനാകാട്ടെ മികവിലേക്കുയരാൻ കഴിഞ്ഞതുമില്ല . സ്പിന്നിനെ നന്നായി കളിക്കാൻ കഴിയുമെന്നതും ഐപിഎല്ലിലെ ഗംഭീറിന്റെ ടീമായ നൈറ്റ് റൈഡേഴ്സിന്റെ ഹോം ഗ്രൌണ്ടായ ഈഡൻ ഗാർഡൻസിലാണ് കളി എന്നതും സെലക്ടർമാർ കണക്കിലെടുത്തുണ്ടാകണം . ഗംഭീറും ധവാനും ഒരേശൈലിയിൽ ബാറ്റ് വീശുന്നവരാണെങ്കിലും ധവാന്റെ സ്ഥിരതയില്ലായ്മ സമീപകാലത്ത് ഓപ്പണിംഗിൽ ഇന്ത്യക്ക് തലവേദനയായിരുന്നു . ഓസ്ട്രേലിയക്കെതിരായ മിന്നുന്ന തുടക്കത്തിനുശേഷം പലപ്പോഴും ധവാൻ മിന്നിക്കത്തിയും മങ്ങിക്കത്തിയും ടീമിൽ തുടർന്നു . വെസ്റ്റിൻഡീസിനെതിരായ പരമ്പരയിലെ ആദ്യ ടെസ്റ്റിൽ നേടിയ 84 റൺസാണ് ധവാന്റെ സമീപകാലത്തെ മികച്ച പ്രകടനം . വിൻഡീസിനെതാരിയ പരമ്പരയിൽ ധവാന് പകരം കെ . എൽ രാഹുൽ ഓപ്പണറായി എത്തുകയും മികവ് കാട്ടുകയും ചെയ്തതോടെ ധവാന്റെ നില പരുങ്ങലിലായി . ഒരറ്റത്ത് മുരളി വിജയ് നങ്കൂരക്കാരന്റെ റോളെടുക്കുമ്പോൾ ആക്രമണ ശൈലിയുമായി രാഹുൽ സ്കോറിംഗിന് വേഗം നൽകുകയും ചെയ്തു . എന്നാൽ 2014ലെ ഇംഗ്ലണ്ട് പര്യടനം ഗംഭീറിന് ടീമിൽ നിന്ന് പുറത്തേക്കുള്ള വഴിതെളിച്ചു . രണ്ട് വർഷത്തിനുശേഷം ആഭ്യന്തര ക്രിക്കറ്റിലെ മികവിന്റെ കരുത്തിൽ ടീമിലെത്തിയ ഗംഭീറിന് കൊൽക്കത്തയിൽ ഇറങ്ങുമ്പോൾ ഇത് ഇന്ത്യയ്ക്ക് വേണ്ടി കളിക്കാൻ ലഭിക്കുന്ന അവസാന അവസരമാണെന്ന തിരിച്ചറിവുണ്ടാകുമെന്നുറപ്പ് . അതുകൊണ്ടുതന്നെ അവസരം നഷ്ടപ്പെടുത്താൻ ഗംഭീർ ആഗ്രഹിക്കുന്നുണ്ടാകില്ല . ഈ അവസരം നഷ്ടമാക്കിയാൽ പിന്നീടൊരു തിരിച്ചുവരവ് ഉണ്ടാകില്ലെന്ന തിരച്ചറിവും 34കാരനായ ഗംഭീറിനുണ്ടാകും . എന്തായാലും ഈഡനിൽ ഗംഭീറോ ധവാനോ , ആർക്കാവും നറുക്കുവീഴുക എന്ന് കാത്തിരുന്ന് കാണാം .


നവംബർ 16ന് ദോഹയിൽ നടന്ന യുവ അവാർഡ് ദാന ചടങ്ങായിരുന്നു അബി പങ്കെടുത്ത അവസാന പൊതുപരിപാടി . മകൻ ഷെയിൻ നിഗമിന് പ്രോമിസിംഗ് സ്റ്റാർ പുരസ്കാരം സമ്മാനിക്കാനായിരുന്നു അബി ദോഹയിലെ ചടങ്ങിനെത്തിയത് . മിമിക്രി നൽകിയ ശക്തമായ അടിത്തറ , അമ്പതിലേറെ ചിത്രങ്ങലിൽ അഭിനയച്ച അനുഭവം പക്ഷെ മലയാള ചലച്ചിത്ര രംഗത്ത് അബി എന്നും പിൻനിരയിലായിരുന്നു . ദിലീപ് അടക്കമുള്ള സഹതാരങ്ങൾ സൂപ്പർ സ്റ്റാറായി വളരുമ്പോൾ അബി വെള്ളിത്തിരയിലുടെ പിന്നാമ്പുറത്തേക്ക് ഊളിയിട്ടു . കിസ്മത്ത് എന്ന ചിത്രത്തിലൂടെ മകൻ , ഷെയിൻ നിഗമിനെ 2017 ലെ പ്രോമിസിംഗ് സ്റ്റാറാക്കി വളർത്തിയ അബിയെയാണ് പിന്നെ ദോഹയിലെ വേദിയിൽ കണ്ടത് . നവമ്പർ പതിനാറിന് നടന്ന ആ ചടങ്ങായിരുന്നു മലയളിക്ക് പ്രിയങ്കരനായ മിമിക്രി താരത്തിൻറെ അവസാന പൊതുപരിപാടി . അവാർഡ് സമ്മാനിച്ച അബിക്ക് പറയാൻ വാക്കുകളുണ്ടായിരുന്നില്ല . തനിക്ക് കഴിയാത്തത് മകൻ , ഷെയിൻ നിഗമിലൂടെ എത്തിപ്പിടിക്കുന്ന വിജയിയുടെ ചിരിയുണ്ടായിരുന്നു അപ്പോൾ അബിയുടെ മുഖത്ത് .


ബിനാമി സ്വത്ത് കണ്ടെത്താനുള്ള നാടകീയ നടപടികൾ സർക്കാർ ഡിസംബർ മുപ്പതിന് ശേഷം പ്രഖ്യാപിക്കും . ലോക്കറിൽ കള്ളപ്പണം സൂക്ഷിക്കുന്നത് തടയാൻ കർശന ചട്ടങ്ങൾ വരും . ഇപ്പോൾ നടക്കുന്ന കള്ളപ്പണവേട്ട സാംപിൾ മാത്രമാണെന്നാണ് കേന്ദ്രസർക്കാരിന്റെ അവകാശവാദം . നോട്ട് അസാധുവാക്കൽ പ്രഖ്യാപിച്ച സമയത്ത് എല്ലാ നോട്ടുകളും ബാങ്കുകളിലെത്തുമെന്ന് സർക്കാർ കരുതിയിരുന്നില്ല . എന്നാൽ നോട്ടുകൾ ഏതാണ്ട് ബാങ്കിലേക്ക് തിരിച്ചെത്തുമ്പോൾ ഇതിൽ കള്ളപ്പണം എത്രയെന്ന വലിയ പരിശോധനയ്ക്കാണ് സർക്കാർ തയ്യാറെടുക്കുന്നത് . ജൻധൻ അക്കൌണ്ടിലേക്ക് വന്ന അധിക തുക ഏതാണ്ട് പൂർണ്ണമായും പരിശോധിക്കും . സംശയകരമായ ഇടപാടുകൾ അറിയാനുള്ള സാങ്കേതിക സംവിധാനം , എസ്ടിആർ , വഴി ഇതിനകം നാലു ലക്ഷത്തിലധികം വലിയ ഇടപാടുകളെക്കുറിച്ച് ആദായനികുതി വകുപ്പിന് റിപ്പോർട്ട് കിട്ടിയിട്ടുണ്ട് . ഇവയാകും ആദ്യം പരിശോധിക്കുക . ഇതിന് കുറഞ്ഞത് ആറു മാസം സമയം എങ്കിലും വേണം . വന്നപണം കള്ളപ്പണമാണെങ്കിൽ തന്നെ അത് സർക്കാരിലേക്ക് എത്താൻ നിയമനടപടികൾ കഴിഞ്ഞ് ഏറെ സമയമെടുക്കും . ബിനാമി സ്വത്ത് കണ്ടെത്തുകയും പിടിച്ചെടുക്കുകയും ആവും സർക്കാരിന്റെ അടുത്ത നടപടി . ബാങ്ക് ലോക്കറുകളിൽ സർക്കാർ പിടിമുറുക്കുമോ എന്ന ചോദ്യമാണ് അടുത്തുയരുന്നത് . മഹാരാഷ്ട്രയിലെ ബാങ്കിൽ ലോക്കർ പിടിച്ചെടുത്ത് പരിശാധന നടത്തി . കള്ളപ്പണത്തിന് ലോക്കറുകൾ മറയാക്കുന്നതിനെതിരെ കർശന ചട്ടങ്ങൾ വരും . 3500 കോടി രൂപയുടെ കള്ളപ്പണം റെയിഡുകളിൽ ഇതുവരെ പിടിച്ചെടുത്തു . ഇത് സാംപിൾ മാത്രമാണെന്ന് ഉദ്യോഗസ്ഥർ മുന്നറിയിപ്പ് നല്കുമ്പോൾ ഡിസംബർ മുപ്പതിനു ശേഷം പല നാടകീയ നീക്കങ്ങളും പ്രതീക്ഷിക്കാം .


റിസർവ് ബാങ്ക് 2000 രൂപ നോട്ട് പ്രിൻറ് ചെയ്യുന്നത് അവസാനിപ്പിച്ചതായി റിപ്പോർട്ട് . ഓൺലൈൻ മാധ്യമമായ ദ പ്രിൻറിനെ ഉദ്ധരിച്ച് ദേശീയ മാധ്യമങ്ങളാണ് ഈ വാർത്ത പുറത്തുവിട്ടിരിക്കുന്നത് . ഗവൺമെൻറുമായി ബന്ധപ്പെട്ട അടുത്ത വൃത്തങ്ങളിൽ നിന്നാണ് വിവരം ലഭിച്ചത് എന്നാണ് ദ പ്രിൻറ് പറയുന്നത് . കള്ളപ്പണം വെളുപ്പിക്കാനും , നികുതി വെട്ടിക്കാനുമെല്ലാം 2000 രൂപ നോട്ടുകൾ വലിയ തോതിൽ ഉപയോഗിക്കുന്നു എന്ന് ചൂണ്ടിക്കാട്ടിയാണ് അച്ചടി നിർത്തിവെച്ചിരിക്കുന്നത് എന്നാണ് സൂചന . എന്നാൽ 2000 രൂപയുടെ നോട്ട് അസാധുവാക്കിയെന്ന് ഇതിന് അർത്ഥമില്ലെന്ന് റിപ്പോർട്ട് പറയുന്നു . എന്നാൽ അത്തരമൊരു നീക്കം ഉണ്ടാവില്ലെന്നും 2000 രൂപയുടെ നോട്ട് പിൻവലിക്കാൻ സർക്കാർ ഉദ്ദേശിക്കുന്നില്ലെന്നും കേന്ദ്രസർക്കാർ പിന്നീട് വ്യക്തമാക്കി . 2016 നവംബറിൽ പ്രധാനമന്ത്രി നരേന്ദ്രമോദി നോട്ട് നിരോധനം ഏർപ്പെടുത്തിയതിന് പിന്നാലെയാണ് 2000 നോട്ട് നിലവിൽ വന്നത് . മാർച്ച് 2018ലെ കണക്ക് പ്രകാരം ഇന്ത്യയിൽ 18.03 ലക്ഷം കോടി രൂപയാണ് വിനിമയത്തിൽ ഉള്ളത് . ഇതിൽ 6.73 ലക്ഷം കോടി രൂപ 2000 നോട്ടിലാണ് വിനിമയം ചെയ്യപ്പെടുന്നത് . ഇത് മൊത്തം വിനിമയം ചെയ്യുന്ന പണത്തിൻറെ 37 ശതമാനം വരും .


തിങ്കളാഴ്ച്ച വിനിമയ വിപണിയിൽ നിന്ന് പുറത്ത് വരുത്തത് ആശ്വാസ വിവരങ്ങളാണ് . ഡോളറിനെതിരെ രൂപയുടെ മൂല്യത്തിൽ ഇന്ന് വലിയ വർദ്ധനവുണ്ടായി . ഒടുവിൽ വിവരം ലഭിക്കുമ്പോൾ ഡോളറിനെതിരെ രൂപയുടെ മൂല്യം 17 പൈസ ഉയർന്ന് 73.30 എന്ന നിലയിലാണ് . വെള്ളിയാഴ്ച്ച രൂപയുടെ മൂല്യത്തിൽ ഇടിവ് നേരിട്ടിരുന്നു . വ്യാപാരം അവസാനിക്കുമ്പോൾ രൂപയുടെ മൂല്യം 20 പൈസ ഇടിഞ്ഞ് 73.47 എന്ന നിലയിലായിരുന്നു . ഇന്ത്യൻ ഓഹരി വിപണിയിൽ രാവിലെ ദൃശ്യമായ ഉണർവ് രൂപയുടെ കരുത്ത് വർദ്ധിപ്പിച്ചു . അന്താരാഷ്ട്ര വിപണിയിൽ ക്രൂഡ് ഓയിൽ വിലയിലുണ്ടായ ഇടിവാണ് രൂപയുടെ മൂല്യമുയരാനുളള മറ്റൊരു കാരണം . ക്രൂഡ് ഓയിലിൻറെ വില ഇന്ന് ബാരലിന് 77.57 ഡോളർ എന്ന നിലയിലേക്ക് വരെ ഇടിഞ്ഞു . ഇറക്കുമതി മേഖലയിലുളളവരും ബാങ്കുകളും ഡോളർ വിറ്റഴിക്കുന്നത് കൂടിയതും രൂപയെ സഹായിക്കുന്നുണ്ട് .


ജാമ്യവ്യവസ്ഥയിൽ ഇളവ് തേടി ദിലീപ് നൽകിയ ഹർജി ഇന്ന് ഹൈക്കോടതി പരിഗണിക്കും . തൻറെ ഉടമസ്ഥതയിലുള്ള ഭക്ഷണശാലയുടെ ശാഖ ഉദ്ഘാടനത്തിന് ഈമാസം 29 ന് ദുബായിൽ പോകാൻ അനുവദിക്കണമെന്നാണ് ഹർജിയിലെ ആവശ്യം . ഒരാഴ്ചത്തെ ഇളവാണ് ദിലീപ് തേടിയിട്ടുള്ളത് . അങ്കമാലി മജിസ്ട്രേറ്റ് കോടതിയിൽ കെട്ടിവച്ച പാസ്പോർട്ട് വിട്ടു നൽകണമെന്നും ഹർജിയിൽ ദിലീപ് ആവശ്യപ്പെടുന്നു . അതേസമയം ജാമ്യാപേക്ഷയെ എതിർത്ത് പ്രോസിക്യൂഷൻ കോടതിയിൽ റിപ്പോർട്ട് നൽകും . ജാമ്യത്തിൽ ഇറങ്ങിയ ശേഷം ദിലീപ് സാക്ഷികളെ സ്വാധീനിച്ചെന്നാണ് പ്രോസിക്യൂഷൻ കോടതിയെ അറിയിക്കുക . കേസിലെ ഏഴാം പ്രതി ചാർളി മാപ്പുസാക്ഷിയാവാൻ വിസമ്മതിച്ചത് ദിലീപിൻറെ സ്വാധീനം മൂലമെന്നാണ് പൊലീസ് ആരോപിക്കുന്നത് . നടിയെ ആക്രമിച്ച കേസിൽ റിമാൻറിൽ ആലുവ സബ്ജയിലിൽ കഴിയുകായിരുന്ന ദിലീപിന് കർശന ഉപാധികളോടെയാണ് കോടതി ജാമ്യം അനവുദിച്ചത് . ജാമ്യം നൽകിയതോടെ താരത്തിന്റെ പാസ്പോർട്ട് കോടതിയിൽ സമർപ്പിച്ചിരുന്നു . അന്വേഷണ ഉദ്യോഗസ്ഥർ പറയുമ്പോൾ ഹാജരാകണമെന്നതും തെളിവ് നമശിപ്പിക്കരുതെന്നതും ഉപാധികളിൽ ഉൾപ്പെടും .


ഇരുപത്തിരണ്ടാം വയസ്സിൽ ഒരു ത്രില്ലർ ചിത്രം ഹിറ്റാക്കി പ്രേക്ഷകരെ അമ്പരിപ്പിച്ച സംവിധായകനാണ് കാർത്തിക് നരേൻ . ധ്രുവങ്ങൾ പതിനാറ് എന്ന ചിത്രത്തിനു ശേഷം കാർത്തിക് നരേൻ പുതിയ സിനിമയുമായി എത്തുകയാണ് . നരഗസൂരൻ എന്ന ചിത്രമാണ് കാർത്തിക് നരേൻ സംവിധാനം ചെയ്യുന്നത് . ചിത്രത്തിൽ ഒരു പ്രധാന കഥാപാത്രത്തെ അവതരിപ്പിക്കുന്നത് മലയാളി താരം ഇന്ദ്രജിത്ത് ആണ് . ലക്ഷ്മണൻ എന്ന പൊലീസ് കഥാപാത്രത്തെയാണ് ഇന്ദ്രജിത്ത് അവതരിപ്പിക്കുന്നത് . സിനിമയെ കുറിച്ച് ഇന്ദ്രജിത്ത് പറയുന്നു - കാർത്തിക് നരേനും അദ്ദേഹത്തിന്റെ ചെറുപ്പക്കാരായ ടീമിനൊപ്പവും പ്രവർത്തിക്കാൻ സാധിച്ചത് ഒരുപാട് സന്തോഷം നൽകി . ഇങ്ങനെയൊരു ടീമിനൊപ്പമായതിനാൽ ഭാഷ ഒരു തടസ്സമായില്ല . മികച്ച തിരക്കഥയിൽ ഒരുങ്ങുന്ന ഈ സിനിമയിൽ ലക്ഷ്മൺ എന്ന പൊലീസ് കഥാപാത്രത്തെയാണ് ഞാൻ അവതരിപ്പിക്കുന്നത് . ഇന്നുവരെ ഞാൻ ചെയ്തിട്ടുള്ള പൊലീസ് കഥാപാത്രങ്ങളിൽ ഏറ്റവും മികച്ചത് . പുതിയ ഭാഷയിലാണ് സിനിമ എഴുതിയിരിക്കുന്നതും അത് അവതരിപ്പിച്ചിരിക്കുന്നതും . അരവിന്ദ് സാമി , സുന്ദീപ് കിഷൻ , ശ്രീയ സരൺ , ആത്മിക എന്നീ സഹതാരങ്ങൾക്കൊപ്പം അഭിനയിക്കാൻ കഴിഞ്ഞതിലും അതിയായ സന്തോഷം . ഒരു ടീം എന്ന നിലയിൽ ഞങ്ങളുടെ കഴിവിന്റെ പരമാധവി ചെയ്തിട്ടുണ്ട് . നഗരസൂരൻ നിങ്ങൾ ഇഷ്ടപ്പെടും . ഒൺട്രക എന്റർടെയ്ൻമെന്റിന്റെ ബാനറിൽ ഗൌതം വാസുദേവ് മേനോൻ ആണ് ചിത്രം നിർമ്മിക്കുന്നത് .


ഓസ്ട്രേലിയക്കെതിരായ ആദ്യ ടെസ്റ്റിൻറെ ഒന്നാം ഇന്നിംഗ്സിൽ ബാറ്റിംഗിൽ പരാജയപ്പെട്ട ഓപ്പണർ ലോകേഷ് രാഹുലിനും നായകൻ വിരാട് കോലിക്കും ആരാധകരുടെ പൊങ്കാല . രാഹുൽ രണ്ട് റൺസിനും കോലി മൂന്നിനുമാണ് പുറത്തായത് . ഇരുവർക്കും മോശം ഷോട്ട് സെലക്ഷനാണ് വിനയായത് . രണ്ടാം ഓവറിൽ ജോഷ് ഹെയ്സൽവുഡിൻറെ അവസാന പന്തിൽ ഫിഞ്ചിന് ക്യാച്ച് സമ്മാനിച്ചാണ് രാഹുൽ മടങ്ങിയത് . എട്ട് പന്തിൽ നിന്നായിരുന്നു രണ്ട് റൺസ് സമ്പാദ്യം . കൌമാര ഓപ്പണർ പൃഥ്വി ഷായ്ക്ക് പരിക്കേറ്റതോടെയാണ് ഇന്ത്യൻ ഇന്നിംഗ്സ് ഓപ്പൺ ചെയ്യാൻ രാഹുലിന് നറുക്കുവീണത് . എന്നാൽ രാഹുൽ ഈ അവസരം തുലച്ചത് ആരാധകർക്ക് അത്ര രസിച്ചില്ല . ഓസ്ട്രേലിയക്ക് തിരിക്കുമ്പോൾ ഇന്ത്യൻ ബാറ്റിംഗിൻറെ നെടുംതൂൺ എന്നാണ് കിംഗ് കോലി വിശേഷിപ്പിക്കപ്പെട്ടിരുന്നത് . എന്നാൽ 11 - ാം ഓവറിലെ മൂന്നാം പന്തിൽ ഓഫ് സ്റ്റംപിന് പുറത്ത് കമ്മിൺസ് തീർത്ത കെണിയിൽ കോലി കുടുങ്ങുകയായിരുന്നു . ടെസ്റ്റിലെ നമ്പർ വൺ ബാറ്റ്സ്മാൻ 16 പന്തിലാണ് വെറും മൂന്ന് റൺസ് നേടിയത് . ഉസ്മാൻ ഖവാജയുടെ മിന്നും ക്യാച്ചും കോലിയുടെ പുറത്താകലിന് കാരണമായി .


ശീഖർ ധവാനും കെഎൽ രാഹുലും ചേർന്നിട്ട അടിത്തറ മധ്യനിരയ്ക്ക് മുതലാക്കാനായില്ലെങ്കിലും ശ്രീലങ്കയ്ക്കെതിരായ മൂന്നാം ക്രിക്കറ്റ് ടെസ്റ്റിലും ഇന്ത്യ മികച്ച സ്കോറിലേക്ക് നീങ്ങുന്നു . ഒന്നാം ദിനം കളി നിർത്തുമ്പോൾ ഇന്ത്യ ആറ് വിക്കറ്റ് നഷ്ടത്തിൽ 329 റൺസെന്ന നിലയിലാണ് . ഒരു റണ്ണുമായി ഹർദ്ദീക് പാണ്ഡ്യയും 13 റൺസുമായി വൃദ്ധിമാൻ സാഹയും ക്രീസിൽ . ഏകദിന ശൈലിയിൽ ബാറ്റ് വീശിയ ശീഖർ ധവാൻ നേടിയ സെഞ്ചുറിയും മികച്ച പിന്തുണ നൽകിയ കെ എൽ രാഹുലിന്റെ അർധസെഞ്ചുറിയും ചേർന്നപ്പോൾ ഓപ്പണിംഗ് വിക്കറ്റിൽ ഇന്ത്യ 188 റൺസടിച്ചു . എന്നാൽ 85 റൺസെടുത്ത രാഹുൽ പുറത്തായതിന് പിന്നാലെ 123 പന്തിൽ 119 റൺസെടുത്ത ധവാനും മടങ്ങിയതോടെ ഇന്ത്യൻ മധ്യനിര അപ്രതീക്ഷിത തകർച്ച നേരിട്ടു . കഴിഞ്ഞ രണ്ട് ടെസ്റ്റിലും സെഞ്ചുറി നേടിയ ചേതേശ്വർ പൂജാര ( 8 ) , അജിങ്ക്യാ രഹാനെ ( 17 ) , ക്യാപ്റ്റൻ വിരാട് കോലി ( 42 ) , അശ്വിൻ ( 31 ) എന്നിവർ വലിയ സ്കോർ നേടാതെ പുറത്തായതോടെ ആദ്യദിനം തന്നെ 400 അടിച്ച് ലങ്കയെ സമ്മർദ്ദത്തിലാക്കാനുള്ള ഇന്ത്യൻ നീക്കം പാളി . എങ്കിലും സ്പിന്നർമാരെ സഹായിക്കുന്ന പിച്ചിൽ 400 ന് അടുത്ത് ഏത് സ്കോറും ലങ്കയ്ക്ക്മേൽ സമ്മർദ്ദമുയർത്തും . ലങ്കയ്ക്കായി പുഷ്പകുമാര മൂന്ന് വിക്കറ്റെടുത്തപ്പോൾ സണ്ടകൻ രണ്ട് വിക്കറ്റ് വീഴ്ത്തി . നേരത്തെ തുടർച്ചയായ മൂന്നാം ടെസ്റ്റിലും ടോസ് നേടി ക്യാപ്റ്റൻ വിരാട് കോലി ബാറ്റിംഗ് തെരഞ്ഞെടുത്തു . വിലക്ക് മൂലം കളിക്കാതിരുന്ന രവീന്ദ്ര ജഡേജയ്ക്ക് പകരം കുൽദീപ് യാദവിനെ ഉൾപ്പെടുത്തിയാണ് ഇന്ത്യ ഇറങ്ങിയത് .


ഓസീസിനെതിരായ രണ്ടാം ക്രിക്കറ്റ് ടെസ്റ്റിന്റെ ഒന്നാം ഇന്നിങ്സിൽ ഇന്ത്യ കൂറ്റൻ സ്കോറിലേക്ക . രണ്ടാം ദിനം ലഞ്ചിന് പിരിയുമ്പോൾ ഇന്ത്യ അഞ്ച് വിക്കറ്റ് നഷ്ടത്തിൽ 389 റൺസെടുത്തിട്ടുണ്ട് . ചേതേശ്വർ പൂജാര ( 181 ) , ഋഷഭ് പന്ത് ( 27 ) എന്നിവരാണ് ക്രീസിൽ . ഇന്ന് 42 റൺസെടുത്ത ഹനുമ വിഹാരിയുടെ വിക്കറ്റാണ് ഇന്ത്യക്ക് നഷ്ടമായത് . നാലിന് 303 എന്ന നിലയിലാണ് ഇന്ത്യ രണ്ടാം ദിനം ആരംഭിച്ചത് . എന്നാൽ തലേ ദിവസത്തെ സ്കോറിനോട് മൂന്ന് റൺ കൂടി കൂട്ടിച്ചേർക്കുന്നതിനിടെ ഇന്ത്യക്ക് വിഹാരിയെ നഷ്ടമായി . നഥാൻ ലിയോണിനാണ് വിക്കറ്റ് . എന്നാൽ പിന്നീട് ഒത്തുച്ചേർന്ന പന്ത് - പൂജാര സഖ്യം ഇതുവരെ 60 റൺസ് കൂട്ടിച്ചേർത്തിട്ടുണ്ട് . നേരത്തെ , സിഡ്നിയിലും ടോസിലെ ഭാഗ്യം ഇന്ത്യയെ തുണച്ചപ്പോൾ ബാറ്റിംഗ് തെരഞ്ഞെടുക്കാൻ ക്യാപ്റ്റൻ വിരാട് കോലിക്ക് രണ്ടാമതൊന്ന് ആലോചിക്കേണ്ടിവന്നില്ല . കെ എൽ രാഹുലാണ് മായങ്കിനൊപ്പം ഇന്നിംഗ്സ് ഓപ്പൺ ചെയ്തത് . എന്നാൽ ഒരിക്കൽ കൂടി രാഹുൽ ( 9 ) തുടക്കത്തിലേ മടങ്ങി . 10 റൺസെ അപ്പോൾ ഇന്ത്യൻ സ്കോർ ബോർഡിലുണ്ടായിരുന്നുള്ളു . എന്നാൽ വൺഡൌണായി എത്തിയ പൂജാരക്കൊപ്പം ഇന്ത്യയ്ക്ക് മികച്ച അടിത്തറയിട്ട മായങ്ക് നഥാൻ ലിയോണിനെ സിക്സറടിക്കാനുള്ള ശ്രമത്തിൽ 77 റൺസെടുത്ത് പുറത്തായി . 126 / 2 എന്ന സ്കോറിൽ പൂജാരയ്ക്ക് കൂട്ടായി വിരാട് കോലി ക്രീസിലെത്തി . മികച്ച തുടക്കമിട്ട കോലിയെ ( 23 ) ലെഗ് സ്റ്റംപിന് പുറത്തുപോയൊരു പന്തിൽ ഹേസൽവുഡ് , ടിം പെയ്നിന്റെ കൈകകളിലെത്തിച്ചു . 180 റൺസായിരുന്നു അപ്പോൾ ഇന്ത്യൻ സ്കോർ . രഹാനെയും ( 18 ) നല്ല തുടക്കമിട്ടെങ്കിലും സ്റ്റാർക്കിന്റെ അതിവേഗ ബൌൺസറിൽ വീണു . പിന്നാലെ എത്തിയ ഹനുമാ വിഹാരിയിൽ പൂജാര മികച്ച പങ്കാളിയെ കണ്ടെത്തിയതോടെ ഇന്ത്യ സുരക്ഷിത തീരത്തേക്ക് നീങ്ങി . ഇരുവരും 101 റൺസാണ് കൂട്ടിച്ചേർത്തത് . ഇതിനിടെ പരമ്പരയിലെ മൂന്നാമത്തെയും ടെസ്റ്റ് കരിയറിലെ പതിനെട്ടാമത്തെയും സെഞ്ചുറിയും പൂജാര സ്വന്തം പേരിൽ കുറിച്ചു . ഓസീസിനായി ഹേസൽവുഡ് , ലിയോൺ എന്നിവർ രണ്ട് വിക്കറ്റെടുത്തു .


മുൻ പ്രധാനമന്ത്രി ഡോ . മൻമോഹൻ സിംഗിന്റെ ജീവിതം സിനിമയാകുകയാണ് . അനുപം ഖേർ ആണ് ഡോ . മൻമോഹൻ സിംഗ് ആയി ചിത്രത്തിൽ അഭിനയിക്കുന്നത് . ഡോ . മൻമോഹൻ സിംഗിന്റെ അതേ ലുക്കിലാണ് അനുപം ഖേർ ചിത്രത്തിലുള്ളത് . കഥാപാത്രത്തിന്റെ ഫസ്റ്റ് ലുക്ക് വ്യക്തമാക്കുന്ന ചെറിയ വീഡിയോ അണിയറപ്രവർത്തകർ പുറത്തുവിട്ടു . ദ ആക്സിഡന്റൽ പ്രൈം മിനിസ്റ്റർ എന്നാണ് സിനിമയുടെ പേര് . പ്രധാനമന്ത്രിയായിരുന്ന കാലത്ത് ഡോ . മൻമോഹൻ സിംഗിന്റെ മാധ്യമ ഉപദേഷ്ടാവായിരുന്ന സഞ്ജയ് ബാരുവിന്റെ പുസ്തകത്തെ ആസ്പദമാക്കിയാണ് സിനിമ ഒരുങ്ങുന്നത് . ദ ആക്സിഡന്റൽ പ്രൈം മിനിസ്റ്റർഃ ദ മേക്കിംഗ് ആൻഡ് അൺമേക്കിംഗ് ഓഫ് മൻമോഹൻ സിംഗ് എന്ന പുസ്തകത്തെ ആസ്പദമാക്കിയാണ് സിനിമ . വിജയ് രത്നാകർ ആണ് സിനിമ സംവിധാനം ചെയ്യുന്നത് . ചിത്രത്തിൽ മൻമോഹൻ സിംഗിനു പുറമെ മറ്റൊരു പ്രധാന കഥാപാത്രം കോൺഗ്രസിന്റെ മുൻ അധ്യക്ഷ സോണിയാ ഗാന്ധിയാണ് . സോണിയാ ഗാന്ധിയായി അഭിനയിക്കുന്നത് ജർമൻ നടി സുസൻ ബെർനെർട് ആണ് .


2023ൽ നടക്കുന്ന ഏകദിന ക്രിക്കറ്റ് ലോകകപ്പിന് ഇന്ത്യ വേദിയാവും . തിങ്കളാഴ്ച്ച ചേർന്ന ബി . സി . സി . ഐയുടെ പ്രത്യേക ജനറൽ ബോഡി യോഗത്തിലാണ് ഇതുസംബന്ധിച്ച സ്ഥിരീകരണമുണ്ടായത് . ഇതാദ്യമായാണ് ഇന്ത്യ ഒറ്റയ്ക്ക് ലോകകപ്പിന് വേദിയാവുന്നത് . നേരത്തെ 1987,1996,2011 ലോകകപ്പുകൾക്ക് ശ്രീലങ്ക , ബംഗ്ലാദേശ് , പാക്കിസ്ഥാൻ രാജ്യങ്ങളുടെ പങ്കാളിത്തത്തോടെ ഇന്ത്യ സംയുക്തമായി വേദിയായിട്ടുണ്ട് . 2021ൽ നടക്കുന്ന ചാമ്പ്യൻസ് ട്രോഫിക്കും ഇന്ത്യ വേദിയാകും . ചാമ്പ്യൻസ് ട്രോഫിക്കും ലോകകപ്പിനും പുറമെ അഫ്ഗാനിസ്ഥാന്റെ ടെസ്റ്റ് മത്സരവും ഇന്ത്യയിലാണ് നടക്കുക . ടെസ്റ്റ് പദവി നേടിയ ശേഷമുള്ള അഫ്ഗാന്റെ ആദ്യ ടെസ്റ്റ് മത്സരമാണിത് . ഓസ്ട്രേലിയയുമായിട്ടായിരുന്നു അഫ്ഗാന്റെ ആദ്യ ടെസ്റ്റ് നടക്കേണ്ടിയിരുന്നത് . എന്നാൽ ഇന്ത്യയുമായുള്ള അഫ്ഗാന്റെ ചരിത്രപരമായ ബന്ധം കണക്കിലെടുത്ത് അഫ്ഗാന് ആദ്യ ടെസ്റ്റ് വേദിയൊരുക്കാൻ ഇന്ത്യ മുന്നോട്ടുവരികയായിരുന്നു . നേരത്തെ 2017 മാർച്ചിൽ അഫ്ഗാനിസ്ഥാനും അയർലൻഡും തമ്മിലുള്ള ടെസ്റ്റിന് ഗ്രേറ്റർ നോയിഡ സാക്ഷ്യം വഹിച്ചിരുന്നു . മത്സരാധിക്യമെന്ന ക്യാപ്റ്റൻ വിരാട് കോലിയുടെ പരാതി പരിഗണിച്ച് 2019 - 2023 കായലളവിലെ മത്സരദിനങ്ങൾ വെട്ടിക്കുറക്കാനും ബിസിസിഐ യോഗത്തിൽ തീരമാനമായി .


മത്സരം കഴിഞ്ഞ് നെഹ്റ പോകുന്നത് ആശുപത്രിയിലേക്കായിരിക്കും , അല്ലെങ്കിൽ കളിക്കാൻ വരുന്നത് അവിടെ നിന്നായിരിക്കും . 19 വർഷത്തെ കരിയറിനിടയിൽ 164 അന്താരാഷ്ട്ര മത്സരങ്ങൾ മാത്രം കളിക്കാനേ നെഹ്റക്ക് കഴിഞ്ഞുള്ളൂ . പരിക്കുമൂലം ഉയർച്ച താഴ്ച്ചകളുണ്ടായ ആ കരിയർ അവസാനം വരെ വേഗക്കുറവില്ലാതെ പന്തെറിഞ്ഞു . ഒരു പേസ് താരത്തിനു വേണ്ട റണ്ണപ്പോ ശരീരഭാഷയോ ആയിരുന്നില്ല നെഹ്റയ്ക്ക് . എന്നിട്ടും രണ്ട് പതിറ്റാണ്ടുകാലം നെഹ്റ ഇന്ത്യൻ ടീമിനൊപ്പം കളിച്ചു . തിരിച്ചുവരില്ലെന്ന് പറഞ്ഞവരെ നിരാശരാക്കി പരിക്കിൻറെ സന്തതസഹചാരി ഇടക്കിടയ്ക്ക് ടീമിലെത്തി പന്തെറിഞ്ഞുകൊണ്ടിരുന്നു . അതിനാൽ ക്രിക്കറ്റ് ചരിത്രത്തിലെ സമാനതകളില്ലാത്ത പോരാളിയുടെ പേരാണ് ആശിഷ് നെഹ്റ . 19 വർഷത്തിനിടയിൽ 17 ടെസ്റ്റ് മാത്രം കളിച്ച താരമെന്നത് കളിയളവുകളിൽ വലിയ നേട്ടമല്ല . മൂന്ന് ഫോർമാറ്റുകളിലുമായി 235 അന്താരാഷ്ട്ര വിക്കറ്റുകൾ നേടിയ നെഹ്റ കണക്കിലെ കളികളിൽ വളരെ പിന്നിലായിരുന്നു . ഇതിഹാസം എന്ന വിശേഷിക്കാൻ അദേഹം അധികമെന്നും അവശേഷിപ്പിച്ചല്ല അദേഹത്തിൻറെ മടക്കം . കരിയർ ഗ്രാഫുകളിൽ നെഹ്റ ശരാശരി താരം മാത്രമാണ് എന്ന് സമ്മതിക്കാതെ വയ്യ . ഏകദിനത്തിൽ രണ്ട് തവണ ആറു വിക്കറ്റ് നേട്ടം കൊയ്ത ഇന്ത്യൻ താരവും ലോകകപ്പിലെ മികച്ച വിക്കറ്റ് വേട്ടക്കാരനുമാണ് നെഹ്റ . പക്ഷേ അതൊന്നും നെഹ്റയെ മഹാൻമാരുടെ നിരയിലേക്ക് ഉയർത്താൻ ഉചിതമായിരുന്നില്ല . റാംങ്കിഗിൽ ഒരിക്കൽ പോലും ലോകകപ്പ് വിജയിയായ നെഹ്റയ്ക്ക് ആദ്യ പത്തിൽ ഇടം നേടാനായില്ല . തുന്നിക്കെട്ടലുകൾ നിറഞ്ഞ ശരീരത്തിൽ നടത്തിയ സർജറികൾ 12 എണ്ണം . ബൌളറുടെ കരുത്തായ ഷോൾഡറിലും കാലുകളിലുമാണ് കൂടുതൽ സർജറികൾ നടത്തിയത് എന്നത് താരത്തിനോടുള്ള ശരീരത്തിൻറെ ക്രൂരതയായിരുന്നു . ഓരോ തവണ പരിക്ക് പറ്റി പുറത്തായപ്പോളും കളിക്കളത്തിലെ സ്വതസിദ്ധമായ ശൈലിയിൽ ചിരിച്ചുകൊണ്ട് നേരിട്ട് നെഹ്റ കരുത്തുകാട്ടി . പരിക്കാണ് നെഹ്റയെ കൂടുതൽ ടെസ്റ്റ് മത്സരങ്ങൾ കളിക്കുന്നതിൽ നിന്നും വിലക്കിയത് . 2004ൽ റാവൽപിണ്ടിയിൽ പാക്കിസ്ഥാനെതിരെ അവസാന ടെസ്റ്റ് കളിച്ച് നെഹ്റ അനൌദ്യോഗികമായി ടെസ്റ്റ് മതിയാക്കി . അതിനു ശേഷം 2005മുതൽ നാല് വർഷക്കാലം പരിക്ക് മൂലം കളിക്കളത്തിൽ നിന്ന് പൂർണ്ണമായും വിട്ടുനിൽക്കേണ്ടി വന്നതോടെ കരിയർ അവസാനിച്ചെന്ന് പലരും വിധിയെഴുതി . എന്നാൽ 2009ൽ വെസ്റ്റിൻറീസിനെതിരെയുള്ള പരമ്പരയിൽ തിരിച്ചെത്തി നെഹ്റ വീണ്ടും ഞെട്ടിച്ചു . വിരലിന് പരിക്കേറ്റതോടെ 2011 ലോകകപ്പിൽ സെമിക്കു ശേഷം നെഹ്റയുടെ സ്ഥാനം സൈഡ് ബഞ്ചിലായി . ഇന്ത്യ ലോകകപ്പ് ഉയർത്തിയപ്പോൾ വേദന കടിച്ചമർത്തി നെഹ്റ ചിരിച്ചുകൊണ്ട് ടീമിനൊപ്പം നിന്നു . ഐപിഎല്ലിനിടെ 2016 മാർച്ചിൽ കാൽമുട്ടിന് പരിക്കേറ്റ് ലണ്ടനിൽ ശസ്ത്രക്രിയക്ക് വിധേയനായതോടെ നെഹ്റയുടെ വിരമിക്കൽ ചർച്ചകൾക്ക് ജീവൻവെച്ചു . സുഖം പ്രാപിച്ചുവരുന്നതായി അറിയിച്ച് ആശുപത്രിയിൽ നിന്ന് ഫോട്ടോയ്ക്ക് പോസ് ചെയ്ത് അതിന് മറുപടി നൽകി . എന്നാൽ ഐപിഎല്ലിൻറെ അടുത്ത എഡിഷനിലും പരിക്കിൻറെ തനിയാവർത്തനം . പിന്നീട് നെഹ്റയെ കാണുന്നത് യോയോ ടെസ്റ്റിൽ പൂർണ്ണകായികക്ഷമത തെളിയിച്ച് വിരമിക്കൽ മത്സരത്തിനെത്തിയ നെഹ്റയെയാണ് . 2003 ലോകപ്പിൽ ഇംഗ്ലീഷ് നിരയെ പവലിയനിലേക്ക് പറഞ്ഞയച്ച ഡ്രീം സ്പെല്ലാണ് നെഹ്റയെ അടയാളപ്പെടുത്തിയത് . ആറ് ഇംഗ്ലീഷ് ബാറ്റ്സ്മാൻമാരെ 10 ഓവറിൽ വെറും 23 റൺസ് വിട്ടുകൊടുത്താണ് നെഹ്റ പവലിയനിലേക്ക് മടക്കിയത് . ലോകകപ്പിൽ ഇന്ത്യക്കാരൻറെ മികച്ച ബൌളിംഗ് പ്രകടനമാണ് ഇതെന്നത് ചരിത്രംപോലും ചിലപ്പോൾ മറന്നുകാണും . രണ്ടു പതിറ്റാണ്ടു നീണ്ട കരിയറിൽ താരതമ്യേനേ വളരെ കുറച്ച് മത്സരങ്ങൾ മാത്രം കളിച്ച് തനിക്കുമാത്രം അവകാശപ്പെട്ട ചുരുക്കം നേട്ടങ്ങളുമായി താരം കളി മതിയാക്കി . പരിക്ക് വില്ലനായിരുന്നില്ലെങ്കിൽ നെഹ്റയുടെ കരിയർ മറ്റൊന്നാകുമായിരുന്നു . എന്നാൽ ഓടാവുന്നത്ര ഓടിയെന്ന നെഹ്റയുടെ വാക്കുകളിലുണ്ട് താരത്തിൻറെ കളിയോടുള്ള ആത്മാർത്ഥതയും വീറും വാശിയും .


സൌദി അറേബ്യ എണ്ണ ഉത്പാദനം വർധിപ്പിച്ചു . ആഗോളവിപണിയിൽ എണ്ണ വില കുതിച്ചുയരുന്ന സാഹചര്യത്തിലാണ് എണ്ണലഭ്യത വർധിപ്പിക്കുന്നതിനുള്ള സൌദിയുടെ തീരുമാനം . കഴിഞ്ഞമാസം മുതൽ പ്രതിദിനം ഏഴുലക്ഷം ബാരൽ എണ്ണ വീതം സൌദി അധികമായി ഉത്പാദിപ്പിച്ചിരുന്നു . ഇത് അടുത്ത മാസം മുതൽ ദിവസവും 10.10ദശലക്ഷം ബാരലാക്കാനാണ് നീക്കം . നിലവിൽ ബാരലിന് ശരാശരി 5133 രൂപയാണ് വില . അടുത്തവർഷം മധ്യത്തോടെ ഇത് ശരാശരി 5475 രൂപയായി ഉയരുമെന്നാണ് കരുതുന്നത് . സമീപകാലത്ത് ഇറാനിൽ എണ്ണ ഉത്പാദനം കുറയുകയും ലിബിയയിൽനിന്നുള്ള കയറ്റുമതി തടസ്സപ്പെടുകയും ചെയ്തിരുന്നു . . ഇത് കഴിഞ്ഞമാസം അവസാനം സൌദി അറേബ്യ ഉൾപ്പെടെയുളള ഒപെക് രാജ്യങ്ങളുടെ കയറ്റുമതി ഗണ്യമായി വർധിക്കാനിടയാക്കി . ഇറാനിൽനിന്ന് ഇന്ത്യ എണ്ണ ഇറക്കുമതി ചെയ്യുന്നതിനെതിരേ അമേരിക്ക നടത്തുന്ന സമ്മർദം സൌദി അറേബ്യക്ക് നേട്ടമാകുമെന്നാണ് വിലയിരുത്തപ്പെടുന്നത് . കഴിഞ്ഞദിവസം വിയന്നയിൽ ചേർന്ന ഒപെക്കിന്റെയും റഷ്യയുടെയും യോഗത്തിലാണ് എണ്ണയുദ്പാദനം വർധിപ്പിക്കുന്നകാര്യത്തിൽ സൌദി അറേബ്യ ധാരണയിലെത്തിയത് .


ഇന്ത്യയിൽ 70 മഹാകോടീശ്വർമാർ ഉണ്ടെന്ന് റിപ്പോർട്ട് . ഇന്ത്യയിലെ ഏറ്റവും ധനികൻ മുകേഷ് അംബാനിയാണെന്നും റിപ്പോർട്ട് . ചൈന ആസ്ഥാനമായി പ്രവർത്തിയ്ക്കുന്ന ഹ്യൂറൺസ് റിസർച്ച് പുറത്ത് വിട്ട ലോക സമ്പന്നരുടെ പട്ടികയിലാണ് മുകേഷ് അംബാനി ഇടം നേടിയത് . 10 , 98 , 00 കോടി രൂപയാണ് റിലയൻസ് ഇൻഡസ്ട്രീസ് ചെയർമാൻ മുകേഷ് അംബാനിയുടെ ആസ്തി . ലോകത്ത് ഏറ്റവും ബില്യണയർമാർ ഉള്ള അഞ്ചാമത്തെ രാജ്യമാണ് ഇന്ത്യയെന്നും റിപ്പോർട്ടിൽ പറയുന്നു . ലോക സമ്പന്നരുടെ പട്ടികയിൽ 41 മതാണ് മുകേഷ് അംബാനി . ബിൽഗേറ്റ്സ് ആണ് പട്ടികയിൽ ഒന്നാമത് . 68ബില്ല്യണാണ് ബിൽഗേറ്റസിന്റെ ആസ്തി . ലോക സമ്പന്നരുടെ പട്ടികയിൽ ഒട്ടേറെ ഇന്ത്യക്കാർ ഉൾപ്പെട്ടിട്ടുണ്ട് . ലക്ഷ്മി മിത്തൽ പട്ടികയിൽ 49 മാതാണ് . ഇദ്ദേഹത്തിന്റെ ആസ്തി 10,37,00 കോടി രൂപയാണ് . സൺഫാർമസ്യൂട്ടിക്കൽസ് ഇൻഡസ്ട്രീസിലെ ദിലിപ് സംങ്വി , വിപ്രോയുടെ അസിം പ്രേംജി എന്നിവർ പട്ടികയിൽ 77മത് ഇടം നേടി . 82 , 350 കോടി രൂപയാണ് ഇവരുടെ രണ്ട് പേരുടേയും ആസ്തി . പല്ലോൺജി മിസ്ത്രി പട്ടികയിൽ 93 മതാണ് . ഇദ്ദേഹത്തിന്റെ ആസ്തി 72,300 കോടി രൂപയാണ് . ലോക സമ്പന്നരുടെ പട്ടികയിൽ ബിൽഗേറ്റ്സ കഴിഞ്ഞാൽ രണ്ടാമത് ഇടം നേടിയത് വാറൻ ബഫറ്റ് ആണ് . രൂപയുടെ നില ഇന്ത്യ മെച്ചപ്പെടുത്തിയതായും റിപ്പോർട്ടിൽ പറയുന്നു . ഇന്ത്യയിലെ അതിസമ്പന്നരിൽ 33 പേരും മുംബൈയിലാണ് . അതിസമ്പന്നരുടെ നഗരങ്ങളിൽ ആറാം സ്ഥാനത്താണ് മുംബൈ . ലോകത്തെ ആകെ സമ്പന്നരിൽ പകുതിയും അമേരിയ്ക്കയിലും ചൈനയിലും നിന്നുള്ളവരാണ് .


വാൾമാർട്ട് ഫ്ലിപ്പ്കാർട്ടിനെ ഏറ്റെടുക്കും . ഓഹരി വാങ്ങൽ ബുധനാഴ്ച്ച ഉണ്ടായേക്കും . ഫ്ലിപ്പിൻറെ 70 മുതൽ 75 ശതമാനം വരെ ഓഹരികൾ വാൾമാർട്ട് ഏറ്റെടുത്തേക്കുമെന്നാണ് ലഭിക്കുന്ന സൂചനകൾ . 15 ബില്യൺ യു . എസ് . ഡോളറിൻറെ ഇടപാടാണിത് . ടെക് ഭീമൻ ഗൂഗിളുമായി ചേർന്നാണ് ഫ്ലിപ്പ്കാർട്ടിനെ വാൾമാർട്ട് ഏറ്റെടുക്കുന്നത് . ഇതോടെ ഈ രംഗത്തെ ഫ്ലിപ്പിൻറെ ഏറ്റവും വലിയ എതിരാളികളായ ആമസോണിന് വൻ ഭീഷണി ഉയരുമെന്നമാണ് കരുതുന്നത് . 2007 ഒക്ടോബറിലാണ് ബാംഗ്ലൂർ ആസ്ഥാനമായി സച്ചിൻ ബൻസാലും ബിന്നി ബൻസാലും ചേർന്ന് ഫ്ലിപ്പ്കാർട്ട് എന്ന ഇ - കോമേഴ്സ് സംരംഭം തുടങ്ങുന്നത് . പിന്നീട് വളർന്നു പന്തലിച്ച ഫ്ലിപ്പാണ് ഇന്ത്യയിലെ നിലവിലുളളതിലെ ഏറ്റവും വലിയ ഇ - കോമേഴ്സ് സേവനദാതാക്കൾ . വാൾമാർട്ട് ഏറ്റെടുക്കുന്നതോടെ ഫ്ലിപ്പിൻറെ സ്ഥാപകരിലെരാളായ സച്ചിൻ ബൻസാൽ സിഇഒ സ്ഥാനത്ത് നിന്ന് പുറത്തുപോയേക്കുമെന്ന് വാർത്തകൾ വന്നെങ്കിലും അദ്ദേഹം പുറത്ത് പോകാനുളള സാധ്യത തത്കാലത്തേക്കില്ലന്നാണ് ഒടുവിൽ ലഭിക്കുന്ന സൂചനകൾ .


അൻപതിനായിരം കോടിയിലധികം ഡോളറിന്റെ വൻ പദ്ധതി പ്രഖ്യാപിക്കുക വഴി എണ്ണയിതര വരുമാനം ലക്ഷ്യമിട്ടുള്ള സൌദിയുടെ വൻ വിപ്ലവത്തിനാണ് ഇന്നലെ തുടക്കം കുറച്ചത് . നിയോം എന്ന് പേരിട്ടിരിക്കുന്ന പദ്ധതിയിലൂടെ ലോകത്ത് ഏറ്റവും പുരോഗമനപരവും സൌകര്യപ്രദവുമായ തൊഴിൽ - ജീവിത സാഹചര്യങ്ങൾ ഒരുക്കുമെന്നാണ് സൌദി അറേബ്യൻ കിരീടാവകാശി മുഹമ്മദ് ബിൻ സൽമാൻ രാജകുമാരൻ ഇന്നലെ പ്രഖ്യാപിച്ചത് . 26 , 500 ചതുരശ്ര കിലോമീറ്ററിൽ ഒരുങ്ങുന്ന നിയോം പദ്ധതി പ്രദേശം ഈജിപ്ത് , ജോർദാൻ അതിർത്തി വരെ പരന്നുകിടക്കും . വിദേശ നിക്ഷേപകർക്കും ഇന്ത്യ ഉൾപ്പെടെയുള്ള രാജ്യങ്ങളിൽ നിന്നുള്ള ലക്ഷക്കണക്കിന് വിദേശ തൊഴിലാളികൾക്കും പുതിയ പ്രതീക്ഷകൾ നൽകുന്നതാണ് സൌദിയുടെ നീക്കം . ലോകത്ത് എവിടേക്കും ചുരുങ്ങിയ സമയത്തിനുള്ളിൽ എത്താനുള്ള യാത്ര സൌകര്യവും ഈ പദ്ധതിയുടെ ഭാഗമായി തയ്യാറാക്കുമെന്നാണ് സൌദി അറിയിച്ചിരിക്കുന്നത് . ഊർജം , ജലവിതരണം , ബയോടെക്നോളജി , ഭക്ഷ്യോൽപ്പന്നങ്ങൾ , ടൂറിസം തുടങ്ങി വിവിധ മേഖലകളിൽ പുതിയ പദ്ധതികൾ ആരംഭിക്കും . വിദേശ നിക്ഷേപകർക്കും ആഭ്യന്തര നിക്ഷേപകർക്കും വിപുലമായ അവസരങ്ങളാണ് ഈ പദ്ധതിയിലൂടെ തുറന്നു കിട്ടുന്നത് . സ്വകാര്യ നിക്ഷേപങ്ങൾക്കും , സർക്കാർ സഹായത്തോടെയുള്ള നിക്ഷേപങ്ങൾക്കും പദ്ധതി അവസരമൊരുക്കുമെന്ന് മുഹമ്മദ് ബിൻ സൽമാൻ പറഞ്ഞു . രാജ്യത്തിന്റെ സാമ്പത്തിക വളർച്ചയോടൊപ്പം ലക്ഷക്കണക്കിന് പേർക്ക് തൊഴിലവസരങ്ങളും ഈ പദ്ധതിയിലൂടെ ഉണ്ടാകും . എണ്ണയിതര വരുമാനമാർഗം കണ്ടെത്താനുള്ള സൌദിയുടെ ഏറ്റവും വലിയ പദ്ധതിയായിരിക്കും നിയോം . പദ്ധതിയുടെ ആദ്യഘട്ടം 2025 - ഓടെ പൂർത്തിയാകും . പദ്ധതിക്ക് മേൽനോട്ടം വഹിക്കാനായി പ്രത്യേക സമിതിയെ നിയോഗിച്ചിട്ടുണ്ട് . വിഷൻ 2030 പദ്ധതിയുടെ ഭാഗമായി രാജ്യത്ത് നിരവധി പദ്ധതികളാണ് വരുന്നത് . വിദേശ തൊഴിലാളികളുടെ ജീവിത ചെലവ് ഒരു ഭാഗത്ത് കൂടുമ്പോൾ , മെഗാ പദ്ധതികളിലൂടെ ലക്ഷക്കണക്കിന് പേർക്ക് തൊഴിലവസരങ്ങളും നിക്ഷേപ സാധ്യതകളും ഒരുങ്ങുന്നു . വനിതകൾക്ക് ഡ്രൈവിംഗ് ലൈസൻസ് അനുവദിക്കുക , വനിതാവത്കരണം ശക്തമാക്കുക തുടങ്ങിയവ വഴി സാമൂഹിക - സാംസ്കാരിക മേഖലയിലും വലിയ മാറ്റങ്ങളാണ് രാജ്യത്ത് വന്നു കൊണ്ടിരിക്കുന്നത് .


രാജീവ് രവി സംവിധാനം ചെയ്യുന്ന ചിത്രത്തിൽ എൻ എൻ പിള്ളയായി അഭിനയിക്കുന്നത് നിവിൻ പോളിയാണ് . നിവിൻറെ പിറന്നാൾ ദിനത്തിൽ രാജീവ് രവി തന്നെയാണ് ഈ വാർത്ത പുറത്തുവിട്ടത് . രാജീവ് രവിക്കൊപ്പം ഒരു സിനിമ ചെയ്യാൻ കഴിയുക എന്നത് വലിയൊരു ആദരവായി കാണുന്നുവെന്നും നിവിൻ പറഞ്ഞു . ഗോപൻ ചിദംബരം ആണ് സിനിമയുടെ തിരക്കഥ . ഇയ്യോബിൻറെ പുസ്തകം തിരക്കഥ ഗോപനായിരുന്നു . ഛായാഗ്രഹണം മധുനീലകണ്ഠൻ . സിനിമയുടെ ചിത്രീകരണം അടുത്തവർഷം ആരംഭിക്കും . എൻ എൻ പിള്ളയുടെ സംഭവബഹുലമായ ജീവിത സാഹചര്യങ്ങളാണ് ചിത്രത്തിന് പ്രമേയമാവുന്നത് . ഇ4 എൻറ്റർറ്റൈൻമെൻറ്സ് ആണ് ചിത്രം നിർമിക്കുന്നത് . മലയാള നാടക വേദിയുടെ ആചാര്യൻമാരിൽ ഒരാളായിരുന്നു എൻ . എൻ . പിള്ള . 28 നാടകങ്ങളും 21 ഏകാങ്കനാടകങ്ങളും രണ്ട് നാടക പഠനങ്ങളും ഞാൻ എന്ന ആത്മകഥയും അദ്ദേഹത്തിന്റെ രചനയിൽ പുറത്തുവന്നിട്ടുണ്ട് . 1991ൽ സിദ്ദിഖ് - ലാൽ സംവിധാനം ചെയ്ത ഗോഡ്ഫാദർ എന്ന സിനിമയിൽ അഞ്ഞൂറാൻ എന്ന കഥാപാത്രത്തെ അവതരിപ്പിച്ചുകൊണ്ട് ചലച്ചിത്ര രംഗത്ത് അരങ്ങേറ്റം കുറിച്ചു . തുടർന്ന് നാടോടി എന്ന ചിത്രത്തിലും അഭിനയിച്ചു . കൂടാതെ ഗോഡ്ഫാദറിന്റെ തമിഴ് - തെലുങ്ക് പതിപ്പുകളായ പെരിയവർ , പെദരിക്കം എന്നീ ചിത്രങ്ങളിലും മുഖം കാണിച്ചു . ഭാര്യ ചിന്നമ്മയും നടിയായിരുന്നു . വിജയരാഘവൻ മകനാണ് . 1995 നവംബർ 15നായിരുന്നു എൻ എൻ പിള്ളയുടെ അന്ത്യം .


കാത്തിരിപ്പിനൊടുവിൽ തമിഴകത്തിൻറെ തല അജിത്തിന്റെ പുതിയ ചിത്രം വിവേഗത്തിൻറെ ട്രെയിലർ എത്തി . സിരുതൈ ശിവയാണ് സംവിധാനം . റെക്കോഡ് വ്യൂ ആണ് തലയുടെ 25മത്തെ ചിത്രത്തിൻറെ ട്രെയിലർ യൂട്യൂബിൽ ഉണ്ടാക്കുന്നത് . 2 മിനുട്ടിൽ ഏറെയുള്ള ട്രെയിലർ മുഴുവൻ തല ഷോ തന്നെയാണ് . ഒരു ഇന്റർപോൾ ഓഫീസറായി അജിത്ത് എത്തുന്ന ചിത്രത്തിൽ കാജൽ അഗർവാളാണ് നായിക . വേതാളത്തിന് ശേഷം അനിരുദ്ധ് രവിചന്ദർ സംഗീതം നിർവഹിക്കുന്നു . ബോളിവുഡ് താരം വിവേക് ഒബ്റോയി ആണ് വില്ലൻ റോളിൽ . വീരം , വേതാളം എന്നീ ചിത്രങ്ങൾക്ക് ശേഷം അജിത്തിനെ നായകനാക്കി സിരുത്തൈ ശിവ സംവിധാനം ചെയ്യുന്ന ചിത്രമാണ് വിവേഗം . സത്യജ്യോതി ഫിലിംസാണ് വിവേഗം നിർമ്മിക്കുന്നത് .


സംസ്ഥാനത്തെ സ്വർണ്ണ വില ഉയർന്ന നിലയിൽ തന്നെ തുടരുന്നു . ഗ്രാമിന് 2,970 രൂപയാണ് ഇന്നത്തെ സ്വർണ്ണവില . പവന് 23,760 രൂപയും . ഒക്ടോബർ ഒന്നിന് 2,845 രൂപയായിരുന്നു ഈ മാസത്തെ ഏറ്റവും താഴ്ന്ന നിരക്ക് . ഒക്ടോബർ 24 ന് ഗ്രാമിന് 2,950 രൂപയായിരുന്ന സ്വർണ്ണവില ഒക്ടോബർ 25 ഓടെ ഗ്രാമിന് 10 രൂപ ഉയരുകയായിരുന്നു . പിന്നീട് കഴിഞ്ഞ അഞ്ച് ദിവസമായി സ്വർണ്ണ വില താഴാതെ തുടരുകയാണ് . ഈ മാസത്തെ ഏറ്റവും ഉയർന്ന സ്വർണ്ണവിലയാണിത് . അന്താരാഷ്ട്ര വിപണിയിൽ സ്വർണ്ണ വില കൂടി . ഒരു ഗ്രാം ഡ്രോയ് ഔൺസിന് 1235.90 ഡോളറാണ് നിരക്ക് .


ഐപിഎല്ലിൽ ന്യൂസിലൻഡ് താരം കെയ്ൻ വില്യംസൺ സൺ റൈസേഴ്സ് ഹൈദരാബാദിന്റെ നായകനാകും . പന്ത് ചുരണ്ടൽ വിവാദത്തെത്തുടർന്ന് ടീമിൽ നിന്ന് ഒഴിവാക്കിയ ഓസീസ് താരം ഡേവിഡ് വാർണർക്ക് പകരമാണ് നിയമനം . ഇന്ത്യൻ താരം ശീഖർ ധവാൻ ഉൾപ്പെടെയുള്ളവരെ നായകസ്ഥാനത്തേക്ക് പരിഗണിച്ചിരുന്നെങ്കിലും ഒടുവിൽ ന്യൂസിലൻഡ് ടീം നായകൻ കൂടിയായ വില്യാംസണ് തന്നെ നറുക്ക് വീഴുകയായിരുന്നു . ന്യൂസിലൻഡ് നായകനെന്ന നിലയിൽ പുറത്തെടുത്ത മികവും വില്യാംസണ് തുണയായി . ധവാനായിരുന്നു ക്യാപ്റ്റനായിരുന്നതെങ്കിൽ എല്ലാ ടീമുകൾക്കും ഇന്ത്യൻ നായകരെന്ന പ്രത്യേകതയുണ്ടാവുമായിരുന്നു ഇത്തവണത്തെ ഐപിഎല്ലിന് . കഴിഞ്ഞ സീസണിലും ഹൈദരാബാദ് ടീമിലുണ്ടായിരുന്ന വില്യാംസണ് പല മത്സരങ്ങളിലും പകരക്കാരുടെ ബെഞ്ചിലായിരുന്നു സ്ഥാനം . പന്ത് ചുരണ്ടൽ വിവാദം പുറത്തുവന്നതിന് പിന്നാലെ വ്യക്തിപരമായി വാർണറെ പിന്തുണച്ച് വില്യാംസൺ രംഗത്തുവന്നിരുന്നു . വാർണർ ചെയ്തത് തെറ്റാണെന്നും എന്നാൽ വ്യക്തിപരമായി അദ്ദേഹം അത്ര മോശം ആളല്ലെന്നും വില്യാംസൺ വ്യക്തമാക്കിയിരുന്നു . 2015ലാണ് വില്യാംസൺ ഹൈദരാബാദ് ടീമിലെത്തിയത് . മൂന്ന് സീസണിലും ഹൈദരാബാദിനായി കളിച്ച വില്യാംസൺ 411 റൺസടിച്ചിട്ടുണ്ട് . ഏപ്രിൽ ഒമ്പതിന് രാജസ്ഥാൻ റോയൽസിനെതിരെയാണ് സൺറൈസേഴ്സിന്റെ ആദ്യ മത്സരം .


പൊതുമേഖല ബാങ്കുകളുടെ പ്രവർത്തനം വിലയിരുത്തിയ ശേഷം വാർത്താ സമ്മേളനത്തിൽ സംസാരിയ്ക്കുകയായിരുന്നു പി ചിദംബരം . അറ്റ നിഷ്കൃത ആസ്തി ഉയരുന്നത് അപകടമാണെന്ന് അദ്ദേഹം പറഞ്ഞു . കോർപ്പറേറ്റുകൾക്കൊപ്പം തന്നെ ചെറുകിട വ്യവസായ സംരഭങ്ങളും കിട്ടാക്കടം വരുത്തുന്നതിൽ പിന്നിലല്ല . കഴിഞ്ഞ സാന്പത്തിക വർഷം മൊത്തം വായ്പയുടെ 3.84 ശതമാനമായിരുന്നു അറ്റ നിഷ്കൃത ആസ്തി പൊതുമേഖല ബാങ്കുകളിലെ അറ്റ നിഷ്കൃയ ആസ്തി 28.5 ശതമാനം ഉയർന്നു . 2013 മാർച്ചിൽ 1.83 ലക്ഷം കോടിയായിരുന്ന കിട്ടാക്കടം 2013 സെപ്റ്റംബർ ആയപ്പോൾ 2.36 ലക്ഷം കോടിയായി ഉയർന്ന് . 2014 മാർച്ചോടെ ഇത് വീണ്ടും ഉയരാനാണ് സാധ്യത . ഏപ്രിൽ മുതൽ ഡിസംബർ വരെയുള്ള കാലയളവിൽ 18,933 കോടിയുടെ കിട്ടാക്കടം തിരിച്ച് പിടിയ്ക്കാൻ ബാങ്കുകൾക്ക് കഴിഞ്ഞു . യൂണൈറ്റഡ് ബാങ്ക് ഓഫ് ഇന്ത്യ 1200 കോടിയുടെ കിട്ടാക്കടം തിരിച്ച് പിടിച്ചെന്നും പി ചിദംബരം പറഞ്ഞു . വിദേശ നിക്ഷേപ നിർദ്ദേശങ്ങളിൽ വിദേശ നിക്ഷേപ ബോർഡിന് തീരുമാനം എടുക്കാമെന്നും പി ചിദംബരം പറഞ്ഞു .


നടി തമന്നയുടെ സൌന്ദര്യം സിനിമാലോകം വല്ലപ്പോഴെങ്കിലും ചർച്ച ചെയ്യാറുണ്ട് . തമന്നയുടെ സൌന്ദര്യരഹസ്യത്തിന് പിന്നിലെന്താണ് , തമന്ന തടിവയ്ക്കാതിരിക്കാൻ എന്ത് ഭക്ഷണമാണ് കഴിക്കുക ഇങ്ങനെ നിരവധി കാര്യങ്ങളാണ് ആരാധകർ ചർച്ച ചെയ്യുന്നത് . ഇസ്റ്റാഗ്രമിലൂടെയാണ് തമന്ന തന്റെ സൌന്ദര്യരഹസ്യത്തെ കുറിച്ച് വെളിപ്പെടുത്തിയത് . ശരീരം ഫിറ്റായിരിക്കാൻ ദിവസവും രണ്ട് മണിക്കൂർ തമന്ന വ്യായാമം ചെയ്യും . ശരീരത്തിലെ കൊഴുപ്പ് മാറാൻ സ്ഥിരമായി തമന്ന കുടിക്കുന്നത് ബട്ടർ കോഫിയാണ് . ബട്ടർ കോഫി കുടിച്ചാൽ പിന്നെ മറ്റൊന്നും കുടിക്കാൻ തോന്നില്ലെന്ന് തമന്ന പറയുന്നു . എണ്ണ ആഹാരങ്ങൾ കഴിക്കാതിരുന്നാൽ ആരോഗ്യത്തിന് നല്ലതാണെന്നും തമന്ന പറയുന്നു . സ്ഥിരമായി ബട്ടർ കോഫി കഴിച്ചാൽ ശരീരത്തിലെ കൊഴുപ്പ് മാറ്റാം .


3000 മീറ്ററിൽ റവന്യൂ ജില്ലാ മേളയിലെ വെങ്കലം സംസ്ഥാന മേളയിൽ സ്വർണമാക്കി മാറ്റിയിരിക്കുകയാണ് കല്ലടി സ്കൂളിന്റെ ചാന്ദ്നി സി . മഴയിൽ ചെളി നിറഞ്ഞ ട്രക്കാണ് ജില്ലാ മേളയിൽ ചാന്ദ്നിക്ക് തിരിച്ചടിയായത് . ജൂനിയർ പെൺകുട്ടികളുടെ 3000 മീറ്ററിൽ കല്ലടി സ്കൂളിന്റെ ചാന്ദ്നി സിയുടെ സ്വർണ നേട്ടത്തിന് തിരിച്ചുവരവിന്റെ തിളക്കമുണ്ട് . കഴിഞ്ഞ സംസ്ഥാന മീറ്റിൽ 3000 മീറ്ററിലടക്കം 3 സ്വർണം നേടിയ ചാന്ദ്നി , ഇത്തവണ പാലക്കാട് റവന്യൂ ജില്ലാ മേളയിൽ മൂന്നാം സ്ഥാനത്തേക്ക് പിന്തള്ളപ്പെട്ടിരുന്നു . പാലായിൽ ചാന്ദ്നി ഒന്നാമതെത്തിയപ്പോൾ , ജില്ലാ തലത്തിൽ ഒന്നാമതെത്തിയ ആതിര യു മൂന്നാം സ്ഥാനത്തായി . കനത്ത മഴയിൽ ട്രാക്ക് ചെളിക്കുNമായതാണ് ജില്ലാ മേളയിൽ തിരിച്ചടിയായതെന്നു ചാന്ദ്നി പറയുന്നു . ഷൂ പോലും ഇടാതെ ഓടേണ്ടി വന്നു . സബ് ജില്ല , റവന്യൂ ജില്ലാ മേളകൾ അടുത്തടുത്ത ദിവസങ്ങളിൽ നടത്തിയതും അന്ന് കുട്ടികളുടെ പ്രകടനത്തെ ബാധിച്ചെന്ന് ചാന്ദ്നിയുടെ കോച്ച് കെ രാമചന്ദ്രൻ പറഞ്ഞു . പാലായിൽ മികച്ച ട്രാക്ക് ആയത് കൊണ്ടുതന്നെ , ഇനി ബാക്കിയുള്ള 1500,800 മീറ്ററിലും സ്വർണം നേടി ട്രിപ്പിൾ തികയ്ക്കാമെന്ന പ്രതീക്ഷയിലാണ് ചാന്ദ്നി .


രഞ്ജി ട്രോഫിയിൽ 11,000 റൺസ് പിന്നിടുന്ന ആദ്യ താരമെന്ന നേട്ടത്തിലെത്തി മുൻ ഇന്ത്യൻ ഓപ്പണർ വസീം ജാഫർ . ബറോഡക്കെതിരെ വിദർഭക്കായി വ്യക്തിഗത സ്കോർ 97ൽ നിൽക്കേയാണ് ജാഫർ നേട്ടത്തിലെത്തിയത് . രഞ്ജിയിൽ പതിനായിരം ക്ലബിലെത്തിയ ആദ്യ താരം കൂടിയാണ് ജാഫർ . അമോൽ മസുംദാറും ( 9,202 ) ദേവേന്ദ്ര ബന്ദേലയുമാണ് ( 9,201 ) രണ്ടും മൂന്നും സ്ഥാനങ്ങളിൽ . മത്സരത്തിൽ 153 റൺസെടുത്ത് ജാഫർ റൺ ഔട്ടാവുകയായിരുന്നു . രണ്ടാം വിക്കറ്റിൽ നായകൻ ഫൈസ് ഫസലിനൊപ്പം 300 റൺസ് കൂട്ടുകെട്ട് പടുത്തുയർത്താനും താരത്തിനായി . ഈ വർഷമാദ്യം ഇറാനി കപ്പിൽ 250ലേറെ റൺസ് നേടി ജാഫർ റെക്കോർഡിട്ടിരുന്നു . എന്നാൽ ആഭ്യന്തര ക്രിക്കറ്റിൽ കൂടുതൽ റൺസ് നേടിയ താരമെന്ന റെക്കോർഡ് ഇതിഹാസ താരം സുനിൽ ഗവാസ്കറുടെ ( 25,834 ) പേരിലാണ് .


ഇന്ത്യൻ മൊബൈൽ വിപണിയിലെ ചൈനീസ് കടന്നുകയറ്റത്തിൽ ഒന്നു പതറിയിരിക്കുകയാണ് തദ്ദേശീയ ഫോൺ നിർമാതാക്കളായ മൈക്രോമാക്സ് . അതിനിടയിലാണ് മൈക്രോമാക്സ് പുതിയ സ്മാർട്ട് ഫോൺ ഇവോക് ഡ്യുവൽ നോട്ട് ഇന്ത്യൻ വിപണിയിലെത്തിക്കുന്നു . 9 , 999 രൂപയാണ് ഇതിൻറെ വിലയെന്നാണ് റിപ്പോർട്ട് . ആൻഡ്രോയിഡ് ന്യൂഗട്ടിൽ പ്രവർത്തിക്കുന്ന ഫോണിന് ഡ്യുവൽ ക്യാമറയാണുള്ളത് . ഓഗസ്റ്റ് 22 മുതൽ ഫ്ലിപ്കാർട്ടിൽ നിന്നും ഇവോക് ഡ്യുവൽ നോട്ട് വാങ്ങാൻ സാധിക്കും . സോണി ഐഎംഎക്സ് 208 ലെൻസിൻറെ 13 മെഗാപിക്സൽ ക്യാമറയും 5 മെഗാപിക്സലിൻറെ മറ്റൊരു ക്യാമറയുമാണ് പിന്നിലുള്ളത് . 5 മെഗാപിക്സലിൻറെ തന്നെയാണ് ഫ്രണ്ട് ക്യാമറയും . 3000 എംഎഎച്ച് ബാറ്ററിയാണ് ഫോണിൽ ഉപയോഗിച്ചിരിക്കുന്നത് . 260 മണിക്കൂർ സ്റ്റാൻഡ്ബൈയും 11 മണിക്കൂർ ടോക്ക് ടൈമും ബാറ്ററി നൽകും . 1920x1080 പിക്സൽ റെസലൂഷൻ ഉള്ള 5.5ഇഞ്ച് ഫുൾ എച്ച് . ഡി ഡിസ്പ്ലേ , മീഡിയാടെക് എംടി 6750 ഒക്ടാകോർ പ്രോസസർ , 32 ജിബി ഇൻറേണൽ സ്റ്റോറേജ് , ഉള്ള 4 ജിബി റാമിൻറെയും യുടെയും 3 ജിബി റാമിൻറെയും രണ്ട് പതിപ്പുകൾ ഉണ്ടാവും . എസ് ഡി കാർഡ് ഉപയോഗിച്ചു 64 ജിബി വരെ വർധിപ്പിക്കാം . ഗോൾഡ് , പ്രഷ്യൻ ബ്ല്യൂ എന്നീ രണ്ടു നിറങ്ങളിൽ ഇവോക് ഡ്യുവൽ നോട്ട് ലഭ്യമാവും . 4 ട്ട ർമ്പന്തസ്സഞ്ഞ , ബ്ലൂടൂത്ത് , ചാർജിങിനായി ടൈപ്പ് സി യുഎസ്ബി പോർട്ട് , വൈഫൈ , ഡ്യൂവൽ സിം , ജിപിഎസ് എന്നീ കണക്റ്റിവിറ്റി സൌകര്യങ്ങളുമുണ്ട് .


ചാമ്പ്യൻസ് ട്രോഫിക്ക് തൊട്ടുമുമ്പാണ് ഭിന്നത പരസ്യമായതെങ്കിലും ഇന്ത്യൻ ക്രിക്കറ്റ് ടീം നായകൻ വിരാട് കോലിയും കോച്ച് അനിൽ കുംബ്ലെയും തമ്മിൽ കണ്ടാൽ മിണ്ടാതായിട്ട് ആറുമാസമായെന്ന് ബിസിസിഐ ഭാരവാഹിയുടെ വെളിപ്പെടുത്തൽ . കുംബ്ലെയുടെ കാലാവധി നീട്ടുന്ന കാര്യത്തിൽ ബിസിസിഐ ഉപദേശകസമിതിക്ക് അനുകൂല നിലപാടായിരുന്നു . എന്നാൽ ഇരുവരും പരസ്പരം സംസാരിക്കാതായിട്ട് ആറുമാസമായെന്ന അറിവ് സമിതിയെ ഇതിൽ നിന്ന് പിന്തിരിപ്പിക്കുകയായിരുന്നുവെന്നും ബിസിസിഐ ഉന്നതനെ ഉദ്ദരിച്ച് ദേശീയ മാധ്യമം റിപ്പോർട്ട് ചെയ്തു . ഡിസംബറിൽ ഇംഗ്ലണ്ടിനെതിരായ പരമ്പരക്ക് ശേഷമാണ് ഭിന്നത രൂക്ഷമായത് . ഇരുവരും തമ്മിലുള്ള തർക്കം തീർക്കാൻ ചാമ്പ്യൻസ് ട്രോഫി ഫൈനലിന് ശേഷം ഞായറാഴ്ച വൈകിട്ട് സച്ചിനും ഗാംഗുലിയും ലക്ഷ്മണും അടങ്ങുന്ന ഉപദേശക സമിതി മൂന്ന് വട്ടം ചർച്ചകൾ നടത്തി . ആദ്യം കുംബ്ലെയുമായും പിന്നീട് കോലിയുമായും ഇതിനുശേഷം ഇരുവരെയും ഒരു മേശയ്ക്ക് ഇരുവശമിരുത്തിയും ചർച്ച നടത്തി . ക്യാപ്റ്റന്റെ അധികാരപരിധിയിൽ കോച്ച് കൈകടത്തുന്നുവെന്നായിരുന്നു കുംബ്ലെയ്ക്കെതിരെ കോലി ഉന്നയിച്ച പ്രധാന ആരോപണം . കോലി ഉന്നയിക്കുന്ന ആരോപണങ്ങൾ ഗൌരവം ഉള്ളതല്ലെന്നായിരുന്നു കുംബ്ലെയുടെ പ്രതികരണമെന്നും ഇദ്ദേഹം പറഞ്ഞു . മുൻ ഇന്ത്യൻ നായകൻ കൂടിയായ കുംബ്ലെയ്ക്ക് സ്വന്തം നിലപാടുകളും ആശയങ്ങളുമുണ്ട് . എന്നാൽ കളിക്കളത്തിൽ അന്തിമ തീരുമാനം എപ്പോഴും ക്യാപ്റ്റന്റേത് മാത്രമായിരിക്കും . ഇത് തിരിച്ചറിഞ്ഞതോടെയാണ് ഇനി യോജിച്ച് പോകാനാകില്ലെന്ന് ഇരുവരും നിലപാടെടുത്തത് . വെസ്റ്റ് ഇൻഡീസ് പര്യടനത്തിനുള്ള ഇന്ത്യൻ ടീമിനൊപ്പം പോകാൻ കുംബ്ലെയ്ക്കും ഭാര്യയ്ക്കും ടിക്കറ്റ് ബുക്ക് ചെയ്തിരുന്നു . എന്നാൽ ഒരുമിച്ച് പോകാനാകില്ലെന്ന് വ്യക്തമായതോടെ കുംബ്ലെ വിൻഡീസ് യാത്ര റദ്ദാക്കി . ക്യാപ്റ്റനും കോച്ചും തമ്മിലെ പ്രശ്നങ്ങൾ പരിഹരിച്ചാൽ മാത്രമേ കുംബ്ലയുടെ കാലാവധി നീട്ടാവൂ എന്നായിരുന്നു ക്രിക്കറ്റ് ഉപദേശക സമിതിയുടെ നിലപാട് എന്നും ഭാരവാഹി വെളിപ്പെടുത്തി .


സെൽഫി പ്രേമികൾക്ക് എന്നും ആവേശം ഉണ്ടാക്കുന്നതിനായുള്ള പരിശ്രമത്തിലാണ് വിവിധ സ്മാർട്ട് ഫോൺ നിർമ്മാതാക്കൾ . അതിൻറെ ഭാഗമായി പോപ്പ് അപ് സെൽഫി ക്യാമറകൾ അടക്കം വിവിധ ഫോണുകളിൽ വന്നു കഴിഞ്ഞു . ഇതിൻറെ കൂടിയ പതിപ്പാണ് സാംസങ്ങ് അടുത്തഘട്ടത്തിൽ അവതരിപ്പിക്കുന്നത് എന്നാണ് റിപ്പോർട്ട് . ജിഎസ്എം ആരീനയുടെ റിപ്പോർട്ട് പ്രകാരം ഇൻ - സ്ക്രീൻ ഫ്രണ്ട് ക്യാമറയാണ് അടുത്ത ഫ്ലാഗ്ഷിപ്പ് മോഡലിൽ സാംസങ്ങ് അവതരിപ്പിക്കുക . 2018 ഒഎൽഇഡി ഫോറത്തിൻറെ പ്രസ്മീറ്റ് ചൈനയിലെ ഷെൻസെനിൽ ഒക്ടോബർ 18നാണ് നടന്നത് . ഇവിടെയാണ് തങ്ങൾ പുതിയ ക്യാമറ സെൻസർ പരീക്ഷിക്കുന്ന വിവരം വ്യക്തമാക്കിയത് . ഇത് സ്മാർട്ട്ഫോൺ ഡിസ് പ്ലേയുടെ അടിയിൽ ആയിരിക്കും എന്നാണ് സാംസങ്ങ് പറയുന്നത് . തങ്ങളുടെ ഫോണിൻറെ ഡിസൈനിൽ തന്നെ വലിയ മാറ്റങ്ങളാണ് സാംസങ്ങ് ഉടൻ തയ്യാറാകുന്നു എന്ന സൂചനയാണ് പ്രസ്മീറ്റ് മുഴുവൻ ഉണ്ടായത് . പുതിയ ഇൻ - ഡിസ് പ്ലേ സെൻസർ മൂലം ഫോണിൻറെ സ്ക്രീൻ വലിപ്പത്തിൽ വിപ്ലവകരമായ മാറ്റം ഉണ്ടായേക്കും . ഇപ്പോൾ മുൻക്യാമറയ്ക്കായി മാറ്റിവയ്ക്കേണ്ട സ്പൈസ് പൂർണ്ണമായും ഒഴിവാക്കി സ്ക്രീൻ വലിപ്പം വർദ്ധിപ്പിക്കാൻ സാധിക്കും .


സ്ഥിരമായി കഞ്ചാവ് ഉപയോഗിക്കുന്നതു ലൈംഗിക താൽപ്പര്യം വർധിപ്പിക്കും എന്ന് റിപ്പോർട്ട് . സ്റ്റാൻഫോർഡ് സർവ്വകലാശാല മെഡിക്കൽ സെൻററിലെ അസിസ്റ്റൻറ് പ്രൊഫഃ ഡോ . മൈക്കൽ എയ്സെൻബെർഗിൻറെ നേതൃത്വത്തിലാണ് ഇങ്ങനെയൊരു പഠനം നടന്നത് . സ്ഥിരമായി കഞ്ചാവ് ഉപയോഗിക്കുന്നവരിൽ ലൈംഗിക താൽപ്പര്യം കൂടും എന്ന ഇവർ പറയുന്നു . സ്ഥിരമായി കഞ്ചാവ് ഉപയോഗിക്കുന്ന സ്ത്രീകൾ ആഴ്ചയിൽ 7.1 തവണ ലൈംഗികബന്ധത്തിൽ ഏർപ്പെടും എന്ന് വ്യക്തമായി . പുരുഷന്മാരിൽ ഇതു 6.9 തവണയാണ് . കഞ്ചാവ് ഉപയോഗിക്കാത്തവരിൽ ഇതു യഥാക്രമം 6 ഉം 5.9 ഉം ആണ് . കഞ്ചാവ് ഉപയോഗം കൂടുതൽ രാജ്യങ്ങളിൽ നിയമ വിധയമാക്കിയ സാഹചര്യത്തിലായിരുന്നു ഇങ്ങനെയൊരു പഠനം . എന്നാൽ കഞ്ചാവ് ഉപയോഗിക്കുന്നത് ചിലർക്കു മതിയായ സംതൃപ്തി ലഭിക്കുന്നില്ലെന്നും പറയുന്നുണ്ട് . എന്നാൽ സ്ഥിരമായുള്ള കഞ്ചാവ് ഉപയോഗം ബീജത്തിന്റെ അളവ് കുറയ്ക്കുകയും ഗുണനിലവാരം ഇല്ലാതാക്കുകയും ചെയ്യും .


പെർത്തിലേതുപോലുള്ള പിച്ച് തന്നെയാണ് ഇന്ത്യയും ആഗ്രഹിച്ചത് . കാരണം എതിരാളികളെ സമ്മർദ്ദത്തിലാക്കാനുള്ള ബൌളിംഗ് നിര നമുക്കുമുണ്ട് . ഇതുപോലുള്ള പിച്ച് നമുക്ക് പുതുമയുള്ള കാര്യമൊന്നുമല്ല . ഇത്തരം പിച്ചുകളിൽ നമ്മൾ നിരവധി തവണ കളിച്ചിട്ടുണ്ട് . ഇത്തരം പിച്ചുകളിൽ ഫേവറൈറ്റുകളില്ല . ആരാണ് നന്നായി കളിക്കുന്നത് അവർ ജയിക്കും . അതിഥേയരെന്ന നിലയിൽ ഓസ്ട്രേലിയക്കും സാധ്യതയുണ്ട് . പക്ഷെ ഇരുടീമുകൾക്കും തുല്യസാധ്യതയാണ് ഇത്തരം പിച്ചുകൾ നൽകുന്നത് . ദക്ഷിണാഫ്രിക്കക്കെതിരെ ജോഹാനസ്ബർഗിലും ഇതുപോലുള്ള പിച്ചിലാണ് നമ്മൾ കളിച്ചത് . അന്ന് നമ്മൾ ജയിച്ചു കയറി . കഴിഞ്ഞ 10 വർഷത്തെ കരിയറിനിടെ ലോകത്തിലെ ഒരുപാട് ഗ്രൌണ്ടുകളിൽ കളിച്ചിട്ടുണ്ട് . എന്നാൽ ജൊഹാനസ്ബർഗിലേതുപോലെ അപകടകരമായ പിച്ചിൽ കളിക്കുന്നത് ആദ്യമായിട്ടായിരുന്നു . 2012ലും ഞാൻ പെർത്തിൽ കളിച്ചിട്ടുണ്ട് . എന്നാൽ അതുപോലും ജൊഹാനസ്ബർഗിലെ പിച്ച് പോലെയല്ലായിരുന്നു . ജോഹാനസ്ബർഗിൽ ദക്ഷിണാഫ്രിക്കയെ നേരിടാനിറങ്ങിയപ്പോഴത്തെ അതേ മാനസികാവസ്ഥയിലാണ് പെർത്തിൽ ഓസ്ട്രേലിയക്കെതിരെയും ഇറങ്ങുന്നത് . ജൊഹാനസ്ബർഗിൽ ബാറ്റിംഗ് തീർത്തും ദുഷ്കരമായിരുന്നു . പെർത്തിൽ ബാറ്റിംഗ് നിര കൂടി ഫോമിലായാൽ അത് നമ്മുടെ ബൌളർമാർക്ക് കൂടുതൽ ആത്മവിശ്വാസം നൽകും . മത്സരത്തിന് മുമ്പ് പിച്ചിലെ പുല്ല് നീക്കം ചെയ്യില്ലെന്നാണ് പ്രതീക്ഷിക്കുന്നതെന്നും കോലി പറഞ്ഞു . കാരണം പുല്ലുള്ള പിച്ചിൽ ആദ്യ മൂന്ന് ദിവസം കളി ലൈവായിരിക്കും . അഡ്ലെയ്ഡിൽ നിന്ന് വ്യത്യസ്തമായി ലൈവായ പിച്ചിൽ കളിക്കുന്നത് ബൌളർമാർക്ക് സന്തോഷവും ബാറ്റിംഗ് നിരക്ക് വെല്ലുവിളിയുമാണ് . അഡ്ലെയ്ഡിലെ വിജയം കൊണ്ട് സംതൃപ്തരാവില്ലെന്നും പരമ്പര വിജയമാണ് ലക്ഷ്യമിടുന്നതെന്നും കോലി പറഞ്ഞു .


സ്മാർട്ട്ഫോണുകളിൽ കൂടുതൽ സമയം ചിലവിടുന്നത് സ്ത്രീകളാണെന്ന് പഠനം . ദക്ഷിണകൊറിയയിൽ നടത്തിയ പഠനമാണ് ഇത്തരം ഒരു നിഗമനവുമായി എത്തിയിരിക്കുന്നത് . പഠനത്തിൽ പങ്കെടുത്ത സ്ത്രീകളിൽ 54 ശതമാനം പേർ ദിവസം 4 മണിക്കൂറിൽ കൂടുതൽ സ്മാർട്ട്ഫോണിൽ സമയം ചിലവഴിക്കുന്നതായി കണ്ടെത്തി . എന്നാൽ സ്മാർട്ട്ഫോൺ ഉപയോഗത്തിൽ 29.4 ശതമാനം പുരുഷന്മാർ മാത്രമേ നാലുമണിക്കൂറിൽ കൂടുതൽ എടുക്കുന്നുള്ളുവെന്നാണ് പഠനം പറയുന്നത് . ദിവസം ആറുമണിക്കൂറിൽ ഏറെ ചിലവഴിക്കുന്നവരിൽ സ്ത്രീകളുടെ എണ്ണം 22.9 ശതമാനം വരും . പുരുഷന്മാരിൽ 10.8 ശതമാനമാണ് . ദക്ഷിണ കൊറിയയിലെ അജോയു യൂണിവേഴ്സിറ്റിയിലെ പ്രോഫ . ചാങ് ജായ് ഓനിൻറെ നേതൃത്വത്തിലുള്ള സംഘമാണ് പഠനം നടത്തിയത് . ജിനോഗി പ്രവിശ്യയിലെ സുവോണിലെ ആറു കോളേജുകളിൽ നിന്നായി 1236 വിദ്യാർത്ഥികൾ പഠനത്തിൽ പങ്കെടുത്തു . സ്ത്രീകളിൽ കൂടുതൽപ്പേരും സ്മാർട്ട്ഫോൺ ഉപയോഗിച്ച് ഫേസ്ബുക്ക് ഇൻസ്റ്റഗ്രാം ഉപയോഗിക്കുന്നവരാണെന്ന് പഠനം പറയുന്നു . സാമൂഹ്യമാധ്യമങ്ങൾ വഴി കൂട്ട്കെട്ടുകൾ ബലപ്പെടുത്താൻ ഏറ്റവും കൂടുതൽ ആഗ്രഹം പുരുഷനെക്കാൾ സ്ത്രീകൾക്കാണെന്ന് പഠനം പറയുന്നു .


രാജ്യാന്തര ചലചിത്രമേളയുടെ രജിസ്ട്രേഷൻ ഫീസ് വർദ്ധിപ്പിക്കേണ്ടി വന്നേക്കാമെന്ന് മന്ത്രി എ . കെ . ബാലൻ . പ്രതിനിധികളുടെ എണ്ണവും ഇത്തവണ വെട്ടിച്ചുരുക്കേണ്ടി വരുമെന്നും മന്ത്രി പറഞ്ഞു . ഡെലിഗേറ്റ് പാസിന്റെ നിരക്ക് അറുനൂറ്റിയമ്പത് രൂപയായി വർദ്ധിപ്പിച്ചു . കഴിഞ്ഞ വർഷം ഇത് അഞ്ഞൂറ് രൂപയായിരുന്നു . ഡെലിഗേറ്റുകളുടെ എണ്ണം നിയന്ത്രിക്കുവാനും നീക്കമുണ്ട് . ഇരുപത്തിരണ്ടാമത് രാജ്യാന്തര ചലചിത്രമേളയുടെ സംഘാടക സമിതി രൂപികരിച്ചു . ബ്രസീൽ സിനിമകളുടെ പാക്കേജാണ് ഇത്തവണത്തെ രാജ്യാന്തര ചലചിത്ര മേളയുടെ പ്രധാന ഹൈലൈറ്റ് . മത്സര വിഭാഗത്തിലെ പതിനാല് ചിത്രങ്ങളുൾപ്പെടെ ഇരുന്നൂറോളം ചിത്രങ്ങൾ ഇത്തവണത്തെ മേളയ്ക്കുണ്ടാകും . റഷ്യൻ സംവിധായകൻ അലക്സാണ്ടർ സുഖറോവിൻ സമഗ്ര സംഭാവനയ്ക്കുള്ള പുരസ്കാരം . സുഖറോവിൻ മേളയ്ക്കെത്തും . ടാഗോർ തിയ്യേറ്റർ ആണ് പ്രധാന വേദി . ഡിസംബർ എട്ടു മുതൽ പതിനഞ്ച് വരെയാണ് ഇരുപത്തിരണ്ടാമത് രാജ്യാന്തര ചലചിത്രമേള തിരുവനന്തപുരത്ത് നടക്കുക . മേളയുടെ ഭാഗമായി വനിതാ സംവിധായകർക്കായിഎംപവർ സീരിസ്എന്ന പേരിൽ സെമിനാറും സംഘടിപ്പിക്കും .


ഫ്ലിപ്പ്കാർട്ടിനും തനിക്കും അടുത്ത രണ്ട് വർഷങ്ങൾ ഗ്രോസറി ബിസിനസ്സിൽ പഠനത്തിൻറെ നാളുകളാണെന്ന് ബിന്നി ബൻസാൽ . ഞങ്ങൾ ബാംഗ്ലൂർ കേന്ദ്രീകരിച്ച് കുറച്ച് മാസങ്ങളായി ഗ്രോസറി ബിസിനസ് തുടങ്ങി . ഒരു പുതിയ ബിസിനസ് തുടങ്ങുകയെന്നത് ഏറെ ശ്രമകരമായ ഒന്നാണ് . പുതിയ ഒരു സപ്ലേ ചെയിൻ രൂപീകരിക്കേണ്ടതുണ്ട് . പുതിയ വെൻറർമാരെ തയ്യാറാക്കിയെടുക്കണം . അങ്ങനെ വളരെ ശ്രമകരമാണത് . രണ്ട് വർഷം കൊണ്ട് രാജ്യമൊട്ടുക്കും ഗ്രോസറി വ്യവസായം വ്യാപിപ്പിക്കാനാണ് ഫ്ലിപ്പിൻറെ പദ്ധതിയെന്നും അദ്ദേഹം അറിയിച്ചു . ഇന്ത്യൻ ഇ - കൊമേഴ്സ് വ്യവസായ ഭീമനായ ഫ്ലിപ്പിനെ കഴിഞ്ഞമാസം യു . എസ് . റീട്ടെയ്ൽ ഭീമൻ വാൾമാർട്ട് ഏറ്റെടുത്തിരുന്നു . 16 ബില്യൺ ഡോളറിൻറെ ഇടപാടിലൂടെ 77 ശതമാനം ഓഹരികളാണ് വാൾമാർട്ട് ഏറ്റെടുത്തത് . വാൾമാർട്ട് ഏറ്റെടുത്തതോടെ ഗ്രോസറി വിപണനത്തിലേക്ക് ഫ്ലിപ്പ് കടക്കുമെന്ന് റിപ്പോർട്ടുകളുണ്ടായിരുന്നു . ഇതോടെ ഇന്ത്യൻ ഓൺലൈൻ ഗ്രോസറി മേഖലയിൽ മുന്നിൽ നിൽക്കുന്ന ആമസോണിന് ഫ്ലിപ്പ്കാർട്ട് വെല്ലുവിളിയാവും .


നിങ്ങളുടെ ഉള്ളിൽ ബിസിനസായി വളർത്തിയെടുക്കാൻ കഴിയുന്ന സംരംഭക ആശയമുണ്ടെങ്കിൽ സഹായവുമായി എയർ ബസ് എത്തുന്നു . എയ്റോസ്പെയ്സ് രംഗത്തെ സ്റ്റാർട്ടപ്പുകൾക്ക് ശക്തമായ പിന്തുണ നൽകി വരുന്ന മൾട്ടി നാഷണൽ കമ്പനിയാണ് എയർ ബസ് . സംരംഭക ആശയങ്ങളുടെ വികാസത്തിനായി ടെക്നോപാർക്കിൻറെ നാലാം ഘട്ടമായ ടെക്നോസിറ്റിയിൽ എയർ ബസ് പങ്കാളിയാവും . ടെക്നോസിറ്റിയിലെ നിർദിഷ്ട സ്പേയ്സിൽ അവർ പുതിയ ക്യാമ്പസ് പണിയും . എയ്റോസ്പെയ്സ് സ്റ്റാർട്ടപ്പുകൾകളെ വളർത്തിയെടുക്കാൻ എയർ ബസ് രൂപികരിച്ച ബിസ്ലാബ് ആക്സിലറേറ്റർ പദ്ധതിയാണ് കേരളത്തിലേക്കെത്തുന്നത് . നിലവിൽ ലോകത്ത് നാലിടങ്ങളിലാണ് എയർ ബസ് ബിസ്ലാബുകൾ പ്രവർത്തിക്കുന്നത് . ഫ്രാൻസിലെ ടുളൂസ് , സ്പെയിനിലെ മാഡ്രിഡ് , ജർമ്മനിയിലെ ഹാംബർഗ് , ഇന്ത്യയിലെ ബാംഗ്ലൂർ എന്നിവടങ്ങളിലാണ് ഇത്തരം സംവിധാനം എയർബസിനുളളത് . ഇതിൽ ബാംഗ്ലൂർ ക്യാമ്പസിൻറെ പ്രവർത്തനങ്ങളാവും കേരളത്തിലേക്കും എയർബസ് ദീർഘിപ്പിക്കുന്നത് . മികച്ച ആശയങ്ങളെ കണ്ടെത്തി വികസിപ്പിച്ച് സ്റ്റാർട്ടപ്പുകളാക്കി മാറ്റി ഒടുവിൽ എയർബസിൻറെ ഭാഗമാക്കുന്നതാണ് ബിസ്ലാബിൻറെ പ്രവർത്തന രീതി .


പുലിമുരുകന്റെ റെക്കോർഡ് കളക്ഷനെ കുറിച്ചുള്ള വാർത്തകളാണെങ്ങും . റെക്കോർഡുകൾ ഭേദച്ച് മുന്നേറുന്ന പുലിമുരുകൻ മലയാളത്തിലെ ആദ്യ 100 കോടി ചിത്രമാകുമെന്ന ചർച്ചകൾക്കിടെ കളക്ഷനിൽ മുരുകൻ മാത്രമല്ല ജോപ്പനും പുലിയാണെന്ന് തെളിയിക്കുന്ന കണക്കുകളാണ് പുറത്തുവരുന്നത് . തോപ്പിൽ ജോപ്പന്റെ സംവിധായകൻ ജോണി ആന്റണി തന്നെയാണ് ചിത്രത്തിന്റെ ആദ്യ നാലു ദിവസത്തെ കളക്ഷന്റെ വിശദാംശങ്ങൾ പുറത്തുവിട്ടത് . ജോണി ആന്റണി ഫേസ്ബുക്കിൽ പോസ്റ്റ് ചെയ്ത കണക്കുകൾ അനുസരിച്ച് തോപ്പിൽ ജോപ്പൻ നാല് ദിവസം കേരളത്തിൽ നിന്ന് നേടിയ ഗ്രോസ് കളക്ഷൻ 8.43 കോടിയാണ് . നെറ്റ് 6.71 കോടിയും ഡിസ്ട്രിബ്യൂട്ടർ ഷെയർ 4.02 കോടിയും . 115 സ്ക്രീനുകളിലാണ് കേരളത്തിൽ മാത്രം തോപ്പിൽ ജോപ്പൻ റിലീസ് ചെയ്തത് . ഇത്തവണ ശനിയും ഞായറും പിന്നാലെ പൂജാ അവധിയും മുഹറവും എല്ലാം ഒരുമിച്ച് വന്നത് മലയാളസിനിമാ വ്യവസായത്തിന് നേട്ടമായെന്ന് ചുരുക്കം . വർഷങ്ങൾക്കുശേഷമാണ് മമ്മൂട്ടി - മോഹൻലാൽ ചിത്രങ്ങൾ ഒരേ ദിവസം തീയേറ്ററുകളിലെത്തിയത് .


വ്യാജവാർത്തകൾക്കെതിരെ സർക്കാർ രം ഗത്ത് വന്നതോടെ ഈ പ്രശ്നം പരിഹരിക്കുന്നതിനുള്ള തിരുമാനമെടുത്ത് വാട്ട്സ് ആപ്പ് . പുതിയ പരീക്ഷണ ഉപകരണങ്ങൾ വാട്ട്സ് ആപ്പിൽ സ്ഥാപിക്കാനുള്ള നീക്കത്തിലാണ് . സംശയാസ്പദമായ സാഹചര്യത്തിൽ കാണപ്പെടുന്ന ഉപഭോക്താക്കളെ തിരിച്ചറിയാനുള്ള ലിങ്ക് ഡിറ്റക്ഷൻ ഫീച്ചർ ആണ് വാട്ട്സ് ആപ്പിലെ മെസ്സേജിം ഗ് ആപ്ലിക്കേഷനിൽ ഉപയോ ഗിക്കാൻ തീരുമാനിച്ചിരിക്കുന്നത് . വാട്ട്സ് ആപ്പിൽ സ്വീകരിക്കുന്നതും അയയ്ക്കുന്നതുമായ മെസ്സേജുകൾ വ്യാജമാണോ യഥാർത്ഥമാണോ എന്ന് തിരിച്ചറിയാൻ ഇതുവഴി സാധിക്കും . ഇത്തരത്തിൽ വ്യാജമായ ഒരു ലിങ്ക് കണ്ടെത്തുകയാണെങ്കിൽ അതിനെ സംശയാസ്പദമായ ലിങ്ക് എന്ന ലേബലിൽ ഉൾപ്പെടുത്തും . മാത്രമല്ല വാർത്ത വ്യാജമാണോ അല്ലയോ എന്ന കാര്യത്തിൽ ഒരു മുന്നറിയിപ്പും ലഭിക്കും . വളരെ ക്രിയാത്മകമായ രീതിയിൽ ഈ ലിങ്ക് പ്രവർത്തിക്കുമെന്നാണ് കരുതപ്പെടുന്നത് . വ്യാജ സന്ദേശങ്ങളുടെ പ്രചരണം തടയാനാകുമെന്നാണ് ഫീച്ചറിന്റെ ഏറ്റവും വലിയ ഗുണം . ഈ ഫീച്ചർ വികസിപ്പിക്കുന്നതിന്റെ തിരക്കിലാണ് വാട്ട്സ് ആപ്പ് . ഗൂ ഗിൾ പ്ലെ സ്റ്റോറിൽ നിന്ന് ഡൌൺലോഡ് ചെയ്ത് ഉപയോ ഗിക്കാനും സാധിക്കും . തെറ്റിദ്ധാരണ പരത്തുന്ന വാർത്തകൾ , ലിങ്കുകൾ എന്നിവ തടയാനാണ് പ്രധാനമായും ഈ ഫീച്ചർ ഉപയോ ഗിക്കുന്നത് .


സ്വിറ്റ്സർലന്റിലെ ബാങ്കുകളിൽ അക്കൌണ്ടുള്ള ഇന്ത്യക്കാരുടെ വിവരങ്ങൾ കൈമാറുന്നതിനുള്ള തടസ്സങ്ങൾ നീങ്ങുന്നു . ഇന്ത്യ ഉൾപ്പെടെ 40 രാജ്യങ്ങൾക്ക് തങ്ങളുടെ പൌരന്മാരുടെ അക്കൌണ്ട് വിവരങ്ങൾ എപ്പോഴും കൈമാറാനുള്ള ഓട്ടോമാറ്റിക് സംവിധാനത്തിന് സ്വിസ് പാർലമെന്ററി സമിതി അംഗീകാരം നൽകി . എന്നാൽ വ്യക്തികളുടെ സ്വകാര്യരത സംബന്ധിച്ച് നിയമനടപടികൾ ഉയർന്നുവരാൻ സാധ്യതയുള്ള വിവരങ്ങൾ നൽകില്ല . അക്കൌണ്ട് നമ്പർ , പേര് , വിലാസം , ജനന തീയ്യതി , ടാക്സ് ഐഡന്റിഫിക്കേഷൻ നമ്പർ , പലിശ , ഡിവിഡന്റ് , ഇൻഷുറൻസ് പോളിസികളിൽ നിന്നുള്ള വരുമാനം , ക്രെഡിറ്റ് ബാലൻസ് , ആസ്തികൾ വിറ്റഴിച്ചത് വഴി ലഭിച്ച വരുമാനം തുടങ്ങിയ വിവരങ്ങളാണ് ഇന്ത്യക്ക് ലഭിക്കുക . ഇത്തരം വിവരങ്ങൾ ബാങ്കുകൾ സ്വിസ് സർക്കാറിന് കൈമാറും . ഇവ ഇന്ത്യ ഉൾപ്പെടെയുള്ള രാജ്യങ്ങളിലെ ഔദ്ദ്യോഗിക ഏജൻസികളുമായി പങ്കുവെയ്ക്കപ്പെടും . പാർലമെന്റ് സമിതിയുടെ ഇത് സംബന്ധിച്ച നിർദ്ദേശങ്ങൾ നവംബർ 27ന് ആരംഭിക്കുന്ന പാർലമെന്റ് സമ്മേളനത്തിൽ അവതരിപ്പിക്കും . അന്തിമ തീരുമാനം പാർലമെന്റ് കൈക്കൊള്ളും . അടുത്ത വർഷം തന്നെ ഇത് സംബന്ധിച്ച് ഇന്ത്യയും സ്വിറ്റ്സർലന്റും കരാറിലെത്തുമെന്നും 2019 മുതൽ വിവരങ്ങൾ കൈമാറുന്ന ഓട്ടോമാറ്റിക് സംവിധാനം പ്രവർത്തിച്ചുതുടങ്ങുമെന്നുമാണ് പ്രതീക്ഷ .


കൊട്ടിഘോഷിച്ച് തുടങ്ങിയ കാവ്യ മാധവന്റെ ഓൺലൈൻ വസ്ത്രവ്യാപാര സ്റ്റോർ ആദ്യ ദിവസം തന്നെ പൂട്ടിപ്പോയോ . . . ? അതോ അത് തുടങ്ങാനിരിയ്ക്കുന്നതേ ഉള്ളോ . . ? ലക്ഷ്യ എന്ന് പേരിട്ടിരിക്കുന്ന ഷോപ്പിന്റെ വെബ്സൈറ്റിൽ പോയി നോക്കിയാൽ അങ്ങനെ ഒരു സംശയം തോന്നും . കാരണം കമിംഗ് സൂൺ എന്നാണ് അവിടെ എഴുതി വച്ചിരിയ്ക്കുന്നത് . ഓൺലൈനിൽ വസ്ത്രം വാങ്ങാനും ഇപ്പോൾ കഴിയുന്നില്ല . കഴിഞ്ഞ ദിവസം മെഗാ സ്റ്റാർ മമ്മൂട്ടിയാണ് ' ലക്ഷ്യ ' ഉദ്ഘാടനം ചെയ്തത് . കൊച്ചി ലുലുമാളിലെ ലുലു മാരിയട്ട് ഹോട്ടലിൽ വച്ചായിരുന്നു ഉദ്ഘാടനം . വെബ്സൈറ്റിന്റെ ഉദ്ഘാടനം സിനിമാ നടനും എംപിയും ആയ ഇന്ന സെന്റ് ആണ് നിർവ്വഹിച്ചത് . കാവ്യയുടെ ഓൺലൈൻ ഷോപ്പിനെ കുറിച്ച് വേറേയും ഉണ്ട് ചില സംശയങ്ങൾ


പ്രോവിഡന്റ് ഫണ്ട് നിക്ഷേപത്തിന് 2015 - 2016 വർഷം 8.8 ശതമാനം പലിശ നൽകാൻ ഫെബ്രുവരിയിൽ ചേർന്ന പ്രൊപിഡന്റ് ഫണ്ട് ട്രസ്റ്റികളുടെ ബോർഡ് യോഗം ശുപാർശ ചെയ്തിരുന്നു . എന്നാൽ ഇതിൽ ധനമന്ത്രാലയം കുറവ് വരുത്തി 8.7 ശതമാനമാക്കി കുറച്ചതോടെയാണ് തൊഴിലാളി സംഘടനകളുടെ പ്രതിഷേധം ശക്തിപ്പെട്ടത് . നിലവിൽ പണം അടക്കാത്ത ജീവനക്കാരുടെ നിക്ഷേപങ്ങൾക്കും പലിശ നൽകാൻ തീരുമാനിച്ചത് വഴി 1000 കോടി അധികം കണ്ടെത്തേണ്ടതു കൊണ്ടാണ് പലിശനിരക്കിൽ നേരിയ കുറവ് വരുത്തുന്നതെന്നായിരുന്നു ധനമന്ത്രാലയത്തിന്റെ വിശദീകരണം . ഇപിഎഫ്ഒ തീരുമാനത്തിൽ മാറ്റം വരുത്തിയ ധനമന്ത്രാലയത്തിന്റെ തീരുമാനത്തോട് കേന്ദ്ര തൊഴിൽ മന്ത്രി ബണ്ഡാരു ദത്താത്രേയും അതൃപ്തി രേഖപ്പെടുത്തിയതോടെയാണ് പ്രധാനമന്ത്രി വിഷയത്തിൽ ഇടപെട്ടത് . തുടർന്ന് തീരുമാനം തൊഴിൽ മന്ത്രാലയത്തിന് വിട്ടു . ഇതോടെയാണ് പലിശ നിരക്ക് കുറക്കാതെ 8.8 ആയി തന്നെ നിലനിർത്താൻ കേന്ദ്ര സർക്കാർ തീരുമാനിച്ചത് . കഴിഞ്ഞ മൂന്ന് മാസത്തിനുള്ളിൽ പിഎഫുമായി ബന്ധപ്പെട്ട മൂന്നാമത്തെ തീരുമാനമാണ് കേന്ദ്ര സർക്കാർ പിൻവലിക്കുന്നത് . കഴിഞ്ഞ ആഴ്ച്ച ബംഗ്ളുരുവിലെ വസ്ത്രനിർമ്മാണ മേഖലയിലെ തൊഴിലാളികളുടെ പ്രതിഷേധം കണക്കിലെടുത്ത് സ്ഥാപനം അടക്കുന്ന തുക 58 വയസ്സ് വരെ പിൻവലിക്കുന്നത് തടഞ്ഞ് കൊണ്ടുള്ള തീരുമാനം കേന്ദ്ര സർക്കാർ പിൻവലിച്ചിരുന്നു .


ഇംഗ്ലീഷ് പ്രീമിയർ ലീഗ് ഫുട്ബോളിൽ ചെൽസിക്ക് ജയം . ഒന്നിനെതിരെ രണ്ട് ഗോളിന് ബ്രൈറ്റണിനെ ചെൽസി തോൽപ്പിച്ചു . ഈഡൻ ഹസാർഡിൻറെ തകർപ്പൻ പ്രകടനമാണ് ചെൽസിക്ക് ജയമൊരുക്കിയത് . പതിനേഴാം മിനിറ്റിൽ പെഡ്രോയിലൂടെ ചെൽസി മുന്നിലെത്തി . 33 - ാം മിനിറ്റിൽ ഹസാർഡ് ലീഡുയർത്തി . അറുപത്തിയാറാം മിനിറ്റിൽ മാർച്ചിൻറെ വകയായിരുന്നു ആശ്വാസഗോൾ . ഇതേദിവസം ആഴ്സനലിൻറെ അപരാജിതകുതിപ്പിന് അന്ത്യം . ഇംഗ്ലീഷ് പ്രീമിയർ ലീഗ് ഫുട്ബോളിൽ ആഴ്സനലിനെ സതാംപ്ടൺ ഞെട്ടിച്ചു . രണ്ടിനെതിരെ മൂന്ന് ഗോളിനാണ് ജയം . 85 - ാം മിനിറ്റിൽ ചാർലി ഓസ്റ്റിനാണ് നിർണായകഗോൾ നേടിയത് . തോൽവിയറിയാതെ തുടർച്ചയായി 22 മത്സരങ്ങൾക്കൊടുവിലാണ് ആഴ്സനൽ കീഴടങ്ങുന്നത് . ഡാനി ഇംഗ്സ് സതാംപ്ടണിനായി ഇരട്ടഗോൾ നേടി . ആഴ്സനലിൻറെ രണ്ട് ഗോളും നേടിയത് ഹെൻറിക് ആണ് . 15 മത്സരങ്ങൾക്കിടെ സതാംപ്ടണിൻറെ ആദ്യജയമാണിത് . കഴിഞ്ഞ സെപ്റ്റംബറിലാണ് സതാംപ്ടൻ ഇതിന് മുൻപ് ജയിച്ചത് .


അമേരിക്കൻ പ്രതിനിധി സഭയിൽ ചോദ്യങ്ങളിൽ വിയർത്ത ഫേസ്ബുക്ക് തലവൻ മാർക്ക് സുക്കർബർഗിന് അടുത്തപണി വരുന്നു എന്ന് റിപ്പോർട്ട് . ഫേസ്ബുക്കിന് ഫെഡറൽ ട്രേഡ് കമ്മീഷൻ വൻതുക പിഴ ചുമത്താൻ സാധ്യതയുണ്ടെന്നാണ് റിപ്പോർട്ട് . ഫേസ്ബുക്കിൻറ ആസ്ഥിയെക്കാൾ വലിയ തുക പിഴയായി എഫ് ടി സിക്ക് ചുമത്താൻ സാധിക്കും എന്നാണ് നിയമവിദ്ഗധർ പറയുന്നത് . 7 . 1 ലക്ഷം കോടി ഡോളർ പിഴയിടാൻ വകുപ്പ് ഉണ്ട് എന്നാണു വിലയിരുത്തൽ . ഫേസ്ബുക്ക് ഡാറ്റചോർച്ച സംബന്ധിച്ച ഫെഡറൽ ട്രേഡ് കമ്മീഷൻറെ അന്വേഷണം പുരോഗമിക്കുകയാണ് . 2011 ൽ ഫേസ്ബുക്കിൻറെ ഡേറ്റ കേസിൽ ഫേസ്ബുക്കും എഫ്ടി സിയും ഒത്തു തീർപ്പിൽ എത്തിരുന്നു . ഇതിലെ വ്യവസ്ഥകൾ വച്ചു കൊണ്ടു തന്നെ വേണമെങ്കിൽ എഫ് ടി സിക്കു ഫേസ്ബുക്കിൽ നിന്ന് 7.1 ലക്ഷ കോടി പിഴയായി ഇടാക്കാം എന്നു പറയുന്നു . നിലവിലുള്ള ഒത്തുതീർപ്പു പ്രകാരം നിയമം ലംഘിച്ചാൽ ഓരോ ഫേസ്ബുക്ക് ഉപയോക്താവിൻറെ പേരിലും 41,484 ഡോളർ നൽകണം എന്നാണ് എഫ്ടിസി വെബ്സൈറ്റ് പറയുന്നത് . വാഷിങ്ടൺ പോസ്റ്റ് ഫേസ്ബുക്ക് ഡേറ്റ ചോർത്തിയ അമേരിക്കകാരുടെ എണ്ണം പുറത്തു വിട്ടതനുസരിച്ച് എഫ് ടി സിക്ക് 7.1 ലക്ഷം കോടി ഡോളർ വരെ പിഴയിടാക്കാം എന്നു പറയുന്നു . എന്നാൽ അമേരിക്കയുടെ ഫെഡറൽ റിസർവിൻറെ കണക്കു പ്രകാരം ഏകദേശം 1.63 ലക്ഷം ഡോളർ മാത്രമാണ് പ്രചാരത്തിലുള്ളത് ഇത്രയും വലിയ തുക പിഴയിട്ട് എഫ്ടിസി ഫെയ്സ്ബുക്കിനെ പൂട്ടിക്കാനുള്ള ചെറിയൊരു സാധ്യത പോലും ഇല്ലെന്നാണ് അവലോകകർ പറയുന്നത് . എന്നാൽ , എഫ്ടിസിയുടെ അന്വേഷകൻ ഫെയ്സ്ബുക്ക് നടത്തിയിരിക്കുന്നത് 2011ലെ ഒത്തുതീർപ്പ് ഉടമ്പടിയുടെ ലംഘനമാണെന്നു കണ്ടെത്തിയാൽ പിഴയുടെ ഒരു ചെറിയ ശതമാനം ഇട്ടാൽ പോലും ഫെയ്സ്ബുക്കിന് ഊരാക്കുടുക്കാകാം .


2018ൽ ഇന്ത്യൻ ജനത ഏറ്റവും കൂടുതൽ വിശ്വസിച്ച മൂന്ന് വലിയ വ്യാജ വാർത്തകളും യാഹു പുറത്തുവിട്ടു . പട്ടികയിലെ ആദ്യത്തെ രണ്ടെണ്ണവും പ്രധാനമന്ത്രി നരേന്ദ്രമോദിയുടെ പേരിലാണ് . മോദി ശരിക്കും ഒവൈസിയുടെ കാല് തൊട്ട് വന്ദിച്ചോ ? എന്ന കീവേഡാണ് ഒരു വ്യാജ ചിത്രത്തിനായി സെർച്ച് ചെയ്യപ്പെട്ടത് . എന്നാൽ അത് ഫോട്ടോഷോപ്പ് ചെയ്ത ച്തിരമായിരുന്നു . പ്രതിമാസം 15 ലക്ഷം രൂപ വേതനം നൽകി മോദി മേക്കപ്പ് ആർട്ടിസ്റ്റിനെ നിയമിച്ചു എന്നതായിരുന്നു രണ്ടാമത്തെ വാർത്ത . മാഡം തുസ്സാദിൽ മെഴുകുതിരി മ്യൂസിയത്തിൽ മോദിയുടെ പ്രതിമ വെക്കാനായി അദ്ദേഹത്തിന്റെ അളവ് എടുക്കുന്ന സ്ത്രീയുടെ ചിത്രമായിരുന്നു പ്രചരിച്ചിരുന്നത് . രാഹുൽ ഗാന്ധിയാണ് വ്യാജ വാർത്തയിൽ മൂന്നാമതായി ഇടം നേടിയത് . ഒരു സ്ത്രീയുടെ കൈ പിടിച്ച് വേദിയിൽ നിൽക്കുന്ന രാഹുലിൻറെ ചിത്രമായിരുന്നു അത് . രാഹുൽ ഗാന്ധി സ്ത്രീയോട് മോശമായി പെരുമാറുന്നെന്നു എന്ന അടിക്കുറിപ്പോടെയായിരുന്നു ചിത്രം പ്രചരിച്ചത് . എന്നാൽ രാഹുൽ ഗാന്ധി നയിച്ച ‘ജൻ ആന്ദോളൻ’ റാലിയിൽ പങ്കെടുത്ത ദലിത് യുവതിയുടെ കൈ പിടിച്ച് നിൽക്കുന്ന ചിത്രമായിരുന്നു അത് . വേദിയിൽ കൈപിടിച്ച് ഉയർത്തി മനുഷ്യച്ചങ്ങല തീർക്കുന്നതിന് തൊട്ടുമുമ്പായിരുന്നു രാഹുൽ സ്ത്രീയുടെ കൈയിൽ കരുതലോടെ പിടിച്ചത് . ഇന്ത്യൻ ഇൻറർനെറ്റ് ലോകത്ത് വ്യാജവാർത്തകൾക്കെതിരെ വലിയ തോതിലുള്ള പ്രചരണം നടക്കുന്നതിനിടെയാണ് യാഹൂ പുതിയ വിവരങ്ങൾ പുറത്തുവിട്ടിരിക്കുന്നത് . പല ഇൻറർനെറ്റ് ഭീമന്മാരും ഡിസംബർമാസത്തിൽ തങ്ങളുടെ കഴിഞ്ഞ വർഷത്തെ കണക്കുകൾ പുറത്തുവിടാറുണ്ട് . ഇതിൽ ആദ്യമായാണ് കഴിഞ്ഞ തവണ ഏറ്റവും കൂടുതൽ പ്രചരിപ്പിക്കപ്പെട്ട മൂന്ന് വ്യാജ വാർത്തകൾ പുറത്തുവിടുന്നത് .


അനുരാഗ കരിക്കിൻ വെള്ളം എന്ന ചിത്രത്തിലെ ക്ലൈമാക്സ് ചുംബനരംഗം മോശം രീതിയിൽ പ്രചരിപ്പിക്കുന്നതിനെതിരെ നടൻ ആസിഫലി . ചിത്രത്തിലെ നായിക രജിഷ വിജയനും ആസിഫലിയും തമ്മിലുള്ള ചുംബനരംഗമാണ് വാട്സ്ആപ്പിൽ പ്രചരിക്കുന്നത് . ചിത്രത്തിലെ ക്ലൈമാക്സിലാണ് ഈ ചുംബനം . ചിത്രത്തിൻറെ സ്ക്രീൻ ഷോട്ട് എടുത്താണ് പ്രചാരണം . തങ്ങൾ ഒരിക്കൽ പോലും ഉദ്ദേശിച്ചിട്ടില്ലാത്ത രീതിയിലാണ് ഈ ചുംബനരംഗം പ്രചരിക്കുന്നതെന്ന് നായകൻ ആസിഫലിയും ചിത്രത്തിന്റെ തീരക്കഥാകൃത്ത് നവീൻ ഭാസ്കറും പറഞ്ഞു . ഞാൻ കമ്മിറ്റഡ് നടനാണ് . സംവിധായകൻ പറയുന്നത് പോലെ അഭിനയിക്കുക എന്നതാണ് എൻറെ കടമ . ബാക്കിയൊക്കെ ആളുകൾ സങ്കൽപ്പിച്ച് എടുക്കുന്നതിന് നമുക്ക് എന്ത് ചെയ്യാൻ പറ്റും - ആസിഫലി പറഞ്ഞു . മലയാളികളുടെ മാനസികാവസ്ഥ എത്രമാത്രം മോശമായി എന്നതിൻറെ തെളിവാണ് ഇതെന്ന് തിരക്കഥാകൃത്ത് നവീൻ ഭാസ്കർ പറഞ്ഞു . കവി ഉദ്ദേശിച്ചത് എന്ന പുതിയ ചിത്രത്തിൻറെ പ്രൊഡക്ഷൻ തിരക്കുകൾക്കിടെയാണ് അനുരാഗ കരിക്കിൻ വെള്ളം എന്ന ചിത്രത്തിലെ സ്ക്രീൻ ഷോട്ട് മോശമായി പ്രചരിക്കുന്നത് ആസിഫ് അറിഞ്ഞത് .


ഒക്ടോബർ 14 മുതൽ 17വരെ ഫ്ലിപ്പ്കാർട്ട് , ആമസോൺ എന്നിവർ വൻ ഓഫറുകളാണ് ഉപയോക്താക്കൾക്ക് നൽകുന്നത് . ഫ്ലിപ്പ്കാർട്ട് ബിഗ് ദീവാലി സെയിൽ എന്ന പേരിൽ കച്ചവടം പൊടിപൊടിക്കാൻ ഒരുങ്ങുമ്പോൾ . ആമസോൺ ഗ്രേറ്റ് ഇന്ത്യൻ ഫെസ്റ്റ്വെൽ എന്ന പേരിലാണ് ഓഫർ പൂത്തിരി കത്തിക്കുന്നത് . ടിവി , ലാപ്ടോപ്പ് , ഫോണുകൾ , വീട്ടുപകരണങ്ങൾ എന്നിവയാണ് ഇരു സൈറ്റുകളും പ്രധാനമായും ഓഫറിൽ ലഭ്യമാക്കുന്നത് . ഏതാണ്ട് 30,000 ഉത്പന്നങ്ങൾക്ക് നോ കോസ്റ്റ് ഇഎംഐ ഓഫർ ആമസോൺ നൽകുന്നുണ്ട് . ഒപ്പം എക്സേഞ്ച് ഓഫറുകളും , ആമസോൺ പേ വഴി 500 രൂപവരെ ഒരോ ഡീലിനും ക്യാഷ്ബാക്കും ലഭിക്കും . എസ്ബിഐ ക്രഡിറ്റ് കാർഡ് ഉപയോഗിച്ച് വാങ്ങുന്നവർക്ക് 10 ശതമാനം ക്യാഷ്ബാക്ക് ആമസോണിൽ ലഭിക്കും . വിൽപ്പന ആരംഭിക്കുമ്പോൾ മാത്രം പ്രത്യേക ഡീൽ പ്രഖ്യാപിക്കൂ എന്നാണ് ഫ്ലിപ്പ്കാർട്ട് രീതി . എന്നാൽ 20 ശതമാനം ക്യാഷ് ബാക്ക് ഫോൺപേ വഴി നടത്തുന്ന ഡീലുകളിൽ ഫ്ലിപ്പ്കാർട്ട് വാഗ്ദാനം ചെയ്യുന്നു . എച്ച്ഡിഎഫ്സി കാർഡിൽ 10 ശതമാനം ക്യാഷ്ബാക്കും നൽകും . ഒപ്പം 4 ലക്ഷത്തോളം ഫോണുകൾക്ക് നോ കോസ്റ്റ് ഇഎംഐ ലഭിക്കും . മോട്ടോ , ലെനോവ , ഷവോമി ഫോണുകൾക്ക് വൻ ഓഫറുകളാണ് ഫ്ലിപ്പ്കാർട്ട് വാഗ്ദാനം ചെയ്യുന്നത് . ഹോണർ പോലുള്ള ഫോണുകൾക്കും മികച്ച ഓഫർ നൽകുമെന്നാണ് റിപ്പോർട്ട് . ചില ഇലക്ട്രോണിക്ക് ബ്രാൻറുകൾക്ക് 80 ശതമാനം ഓഫർ നൽകുമെന്ന് ഫ്ലിപ്പ്കാർട്ട് പറയുന്നു . ടിവി വാങ്ങുന്നവർക്ക് 40 ശതമാനം വരെ ഓഫറാണ് ആമസോൺ മുന്നോട്ട് വയ്ക്കുന്നത് . ഹെഡ്ഫോൺ സ്പീക്കർ എന്നിവയ്ക്ക് 60 ശതമാനം വരെ ആമസോൺ ഓഫർ നൽകുന്നു . 50 ശതമാനത്തോളം ലാഭത്തിൽ സ്റ്റോറേജ് ഡിവൈസ് വാങ്ങുവാൻ സാധിക്കും . ആമസോൺ ബേസിക്ക് പ്രോഡക്ടിന് 60 ശതമാനം വരെ ഓഫർ ഗ്രേറ്റ് ഇന്ത്യൻ ഫെസ്റ്റിവല്ലിൽ നൽകുന്നുണ്ട് . രാവിലെ 8 മുതൽ ഉച്ചയ്ക്ക് 12വരെയുള്ള ഗോൾഡൻ മണിക്കൂറിൽ പ്രത്യേക ഓഫറുകൾ ഉണ്ട് . ഈ സമയം 499ന് താഴെയുള്ള ഡീലുകൾ ചിലപ്പോൾ തീർത്തും സൌജന്യമായി ലഭിക്കാനുള്ള സാധ്യതയും ആമസോൺ ഒരുക്കുന്നു .


ഏറെ കൊട്ടിഘോഷിച്ച് പുറത്തിറക്കിയ ഷവോമി റെഡ്മി നോട്ട് 4 ഫോൺ പൊട്ടിത്തെറിച്ചത് വിവാദമാകുന്നു . ബംഗളുരുവിലെ ഒരു കടയിൽവെച്ചാണ് പുതിയ റെഡ്മി നോട്ട് 4 പൊട്ടിത്തെറിച്ചത് . ബോക്സ് പൊട്ടിച്ച കടയുടമ , ഫോണിൽ സിം ഇടാൻ ശ്രമിക്കവെ , ഉപഭോക്താവിന്റെ മുന്നിൽവെച്ച് പൊട്ടിത്തെറിക്കുകയായിരുന്നു . ഈ ഫോൺ പൂർണമായും കത്തിനശിച്ചു . സാധാരണഗതിയിൽ അമിതമായി ചൂടാവുകയോ , ചാർജ് ചെയ്യുമ്പോഴോ ആണ് ഫോൺ പൊട്ടിത്തെറിക്കാറുള്ളത് . ഇത്തരമൊരു സംഭവം ഇന്ത്യയിൽ ആദ്യമായാണ് റിപ്പോർട്ട് ചെയ്യുന്നത് . ഇതേക്കുറിച്ച് അന്വേഷണം നടത്തുമെന്ന് ഷവോമി കമ്പനി വക്താവ് അറിയിച്ചു . ഉപഭോക്താവിന് കത്തിനശിച്ച ഫോണിന് പകരം പുതിയത് നൽകുമെന്നും എൻഡിടിവിയോട് കമ്പനി വക്താവ് പ്രതികരിച്ചു . ഏതായാലും ഷവോമി ഫോൺ പൊട്ടിത്തെറിച്ചെന്ന വാർത്ത ഉപഭോക്താക്കളിൽ വൻ ആശങ്കയാണ് ഉണ്ടാക്കിയിരിക്കുന്നത് .


റിലയൻസ് ജിയോ സിം കിട്ടാൻ വേണ്ടിയുള്ള പരക്കംപാച്ചിലുകൾ ഇപ്പോഴും അവസാനിച്ചിട്ടില്ല . അൾലിമിറ്റഡ് 4ജി അനുഭവിക്കുക എന്നത് തന്നെ ആളുകളുടെ ലക്ഷ്യം . പക്ഷേ അൺലിമിറ്റഡ് കോൾ പ്രതീക്ഷിച്ച് ജിയോ സിം എടുത്തവരുടെ കാര്യം കഷ്ടമാണ് . Read Also : ജിയോയിൽ നിന്ന് വോഡഫോണിലേക്ക് വിളിച്ച് നോക്കിയോ . . . ഒളിച്ചുവച്ച സംഗതികൾ പലതും പുറത്ത് ജിയോയിൽ നിന്ന് ജിയോയിലേക്ക് വിളിച്ചാൽ കിട്ടും . വേറെ നെറ്റ് വർക്കുകളിലേക്ക് വിളിച്ചാൽ ഒരു കാര്യവും ഇല്ല . നെറ്റ് വർക്ക് ബിസി എന്ന പല്ലവി തന്നെ . എയർ ടെല്ലിലേക്കും വോഡഫോണിലേക്കും വിളിച്ചാൽ ഒരുിക്കൽ പോലും കിട്ടില്ല . Read Also : ജിയോ തരുന്നത് ' ഫ്രീ ' അല്ല മക്കളേ . . . മുട്ടൻ പണിയാണ് ! ! ! സത്യം അറിഞ്ഞാൽ ഞെട്ടിപ്പോകും എല്ലാത്തിനും കാരണം എയർ ടെൽ ആണെന്നാണ് ജിയോ പറയുന്നത് . എന്നാൽ എയർ ടെൽ പറയുന്നത് തികച്ചും വ്യത്യസ്തമായ കാര്യമാണ് . . . ജിയോയ്ക്ക് ഏറെ നാണക്കേടുണ്ടാക്കുന്ന കാര്യം .


ഇറാൻ വനിതാ ടീമിന്റെ പരിശീലകയായ 62കാരിയായ ഷൈലജ ജെയിൻ . കഴിഞ്ഞവർഷമാണ് ഷൈലജ ഇറാൻ വനിതാ കബഡി ടീമിന്റെ പരിശീലകയായത് . മഹാരാഷ്ട്രയിലെ നൂറു കണക്കിന് കുട്ടികൾക്ക് മൂന്ന് ദശകത്തോളം കബഡിയുടെ പാഠങ്ങൾ പകർന്നുനൽകിയ അനുഭവസമ്പത്തുമായാണ് ഷൈലജ ഇറാന്റെ പരിശീലക ചുമതല ഏറ്റെടുത്തത് . ജക്കാർത്തയിൽ നിന്ന് ഇന്ത്യയുടെ വനിതാ - പുരുഷ ടീമുകൾ തലകുനിച്ച് മടങ്ങുമ്പോൾ തല ഉയർത്തി നിൽക്കുകയാണ് ഈ ഇന്ത്യക്കാരി . ഇറാനിലെത്തിയപ്പോൾ തന്റെ ആദ്യ ലക്ഷ്യം ഏറ്റവും മികച്ച പരിശീലക ആണെന്ന് തെളിയിക്കുകയായിരുന്നു . ഈ വിജയത്തോടെ അത് സാധ്യമായെന്ന് സന്തോഷാശ്രുക്കൾ തുടച്ചുകൊണ്ട് ഷൈലജ പറഞ്ഞു . ഫൈനലിന് മുമ്പ് ഞാൻ കുട്ടികളോട് പറഞ്ഞു . ദയവായി സ്വർണമില്ലാതെ എന്നെ ഇന്ത്യയിലേക്ക് പറഞ്ഞയക്കരുത് . ഫൈനൽ പൂർത്തിയായശേഷം അവർ എന്നോട് പറഞ്ഞു , ഇതാ താങ്കൾ ആഗ്രഹിച്ച സമ്മാനം . വാശിയേറിയ പോരാട്ടത്തിൽ 27 - 24നായിരുന്നു ഇറാൻ ഇന്ത്യയെ കീഴടക്കിയത് . യോഗയും പ്രാണയാമവും എല്ലാം കൂടിച്ചേരുന്നതാണ് ഷൈലജയുടെ പരിശീലനം . ഇറാൻ താരങ്ങളുമായി സംവദിക്കാനായി ഷൈലജ പേർഷ്യൻ ഭാഷ പഠിക്കുകയും ചെയ്തു . 42 കുട്ടികളുമായാണ് പരിശീലനം തുടങ്ങിയത് . പിന്നീട് അതു ചുരുക്കി 12ൽ എത്തിച്ചു . ഇന്ത്യ തോൽക്കുമ്പോൾ മറ്റേതൊരു ഇന്ത്യക്കാരിയെപ്പോലെ എനിക്കും വിഷമം വരും . പക്ഷെ ഞാൻ കബഡിയെ സ്നേഹിക്കുന്നു . അതുകൊണ്ടുതന്നെ ഫൈനലിൽ ഇറാൻ ജയിക്കണമെന്നുതന്നെയായിരുന്നു എന്റെ ആഗ്രഹവും . ഏഷ്യൻ ഗെയിംസോടെ ഇറാനുമായുള്ള ഷൈലജയുടെ കരാർ തീരും . അതിനുശേഷം ഇന്ത്യൻ പരിശീലകയാവുമോ എന്ന ചോദ്യത്തിന് ചെറുചിരിയായിരുന്നു ഷൈലജയുടെ മറുപടി .


ഒരു കമ്പ്യൂട്ടർ ആദ്യമായി കിട്ടിയപ്പോൾ നിങ്ങൾ തുടങ്ങിയ ആപ്ലികേഷൻ ഏതാണ് . ഭൂരിഭാഗത്തിൻറെയും ഉത്തരം എംഎസ് പെയ്ൻറ് എന്നായിരിക്കും . എന്നാൽ പെയ്ൻറ് വിടവാങ്ങുന്നു . വിൻ്റോസ് 10ൽ നിന്നും മൈക്രോസോഫ്റ്റ് പെയ്ൻ്റ് ഉടൻ നീക്കം ചെയ്യും . കമ്പിനിയിൽ നിന്നും ഔദ്ധ്യോഗികമായി ഒരു നോട്ടീസ് വരുന്നവരെ വിൻ്റോസ് 10ൽ പെയ്ൻ്റ് സോഫ്റ്റ് വെയർ ലഭിക്കുകയുളളൂ . മൈക്രോസോഫ്റ്റ് പെയിൻ്റ് ഒപ്പറേറ്റിങ് സോഫ്റ്റ് വയറിൽ കാര്യമായ വികസനമോ പുതിയ ഫീച്ചറകളോ ഇല്ലാത്തതിനാലാണ് ഇവ ഒഴിവാക്കുന്നതെന്നാണ് കമ്പനിയുടെ വാദം . പുറത്തിറക്കി 32 വർഷത്തിന് ശേഷമാണ് പെയ്ൻ്റ് സോഫ്റ്റ് വെയർ മൈക്രോ സോഫ്റ്റ് ഒഴിവാക്കുന്നത് . 1985ലാണ് മൈക്രോസോഫ്റ്റ് പെയിൻ്റ് രംഗത്തിറങ്ങിയത് . ചിത്രങ്ങൾ വരക്കുന്നതിനും എഡിറ്റ് ചെയ്യുന്നതിനുമാണ് മൈക്രോസോഫ്റ്റ് പെയ്ന്റ് ഉപയോഗിക്കുന്നത് . ഇനി പെയ്ന്റ് സോഫ്റ്റ് വെയർ വിന്റോസ് സ്റ്റോറിൽ മാത്രമേ ലഭിക്കുകയുളളൂ . കഴിഞ്ഞ വർഷം പെയ്ൻ്റ് സോഫ്റ്റ് വെയറിൽ 3ഡി ചിത്രങ്ങൾ വരയ്ക്കാനുള്ള സംവിധാനം മൈക്രോ സോഫ്റ്റ് കൊണ്ടുവന്നിരുന്നു . എന്തായാലും ഒരു തലമുറയ്ക്ക് മൈക്രോ സോഫ്റ്റ് പെയ്ന്റ് സോഫ്റ്റ് വെയർ ഗൃഹാതുരത്വമുണർത്തുന്ന ഒരു ഓർമ്മയാകും .